text:
মহাক্না থমখিবা ৱারোলগী মরু ওইবা ৱাফমশিং মখাদা পীরি:
১. ঙসি আজাদী কা অমৃত মহোৎসবকী শেংলবা নুমিৎ অসিদা লৈবাক অসিনা লৈবাক অসি ঙাকশেন্নবা অয়ুক নুমিদাং খাইদনা লেপ্তনা কত্থোকখিবা ঐখোয়গী নীংতম লান্মী অমসুং থৌনা ফরবা পুম্নমক্তা ইকোক নোন্না খুরুমজরি। নীংতম্নবা মীয়ামগী ইহৌ অমা শাগৎলম্বা, জাতিনা ইকাই খুম্নরিবা বাপু, নীংতম্বা ফংনবা পুম্নমক কত্থোকখিবা, নেতাজী সুভাশ চন্দ্র বোস নত্ত্রগা ভগত সিংহ, চন্দ্রশেখর আজাদ, বিস্মিল অমসুং অশফাক উল্লা খান অসিগুম্বা অথোইবা য়াওল্লোইশিং; ঝান্সীগী রানী লক্ষ্মীবাই, কিত্তুরগী রানী চেন্নম্মা নত্ত্রগা রানী গাইদিনলু নত্ত্রগা মান্তগিনী হাজরাগী মথৌনা-মরিংজেল; লৈবাক অসিবু অপুনবা লৈবাক অমা ওইনা পুনশিনবীরম্বা লৈবাক অসিগী অহানবা প্রধান মন্ত্রী পন্দিৎ নেহরুজী, সরদার বল্লভ ভাই পতেল, অমসুং ভারতকী তুংলমচৎকী মাইকৈ লেপ্পীরম্বা অমসুং লম্বেল য়াৎপীরম্বা বাবা সাহেব আম্বেদকর য়াওনা লৈবাক অসিনা মশক নাইরবা মীওই খুদিংমকপু নীংশিংলি। লৈবাক অসিনা মশক নাইরবা মীওইশিং অসিগী লমন তোনশিল্লি।
২. ঙসি ঐখোয়না নীংতম্বা ফংবগী নুংঙাইবা ফোঙদোকপা অসিদা ভারত মচা পুম্নমক্কী থমোইদা চৈনা পীখিবা পার্তিসনগী চৈনা অদুদি ঐখোয়না কাউঙম্লরোই। মসি মমাংগী চহিচাগী খ্বাইদগী নুংঙাইরবা থৌদোকশিংগী মনুংদা অমনি। নীংতম্বা ফংলবা মতুংদা মীওইশিং অদুবু থুনমক কাউখি। ঙরাংতা ভারতনা পুক্নীং নুংশিনীংঙাই ওইবা ৱারেপ অমা লৌখি, ঐখোয়না মতুং তারকপদা ওগস্ত ১৪ অসি “পার্তিসন হোরর্স রিমেমব্রেন্স দে” হায়না পার্তিসনগী অৱাবা নংখ্রবা মীওই খুদিংমকপু নীংশিংবা ওইনা পাঙথোক্লগনি। নুংশিহৈত্রবা ফীভমশিং মায়োক্নখিবা, তমথিরবা অৱাবা মায়োক্নখিবা মীওইশিং অদু নীংথিনা পোৎলোইবা ফংখিদে। মখোয় পুম্নমক ঐখোয়না কাউথোকপা তৌদনা হিংহন্দুনা থমগদবনি। ৭৫শুবা নীংতম নুমিৎতা “পার্তিসন হোরর্স রিমেমব্রেন্স দে” পাঙথোকপগী ৱারেপ অসিনা মখোয়দা ভারত মচা খুদিংমক্না ফংফম থোকপা ইকাই খুম্নবা অদু উৎপনি।
৩. মতমগা চুনবা ইনফ্রাস্ত্রকচরগা লোইননা ইনফ্রাস্ত্রকচর শেমগৎপদা হোলিস্তিক ওইবা অমসুং ইন্তিগ্রেতেদ ওইবা থৌশিল পাইখৎপা য়াম্নমক মথৌ তাই। চহি খরগী মতুংদা ঐখোয়না প্রধান মন্ত্রীগী নেস্নেল মাস্তর প্লান ‘গতি শক্তি’ হৌদোক্লগনি মসি অচৌবা স্কীম অমা ওইগনি অমসুং ইরৈবাকচা করোর কয়াগী মঙলানশিং মঙফাওনহনগনি। লুপা করোর লাখ ১০০ হেনবগী স্কীম অসিনা নহারোল লাক কয়াদা অনৌবা থবক্কী খুদোংচাবশিং পীবা ঙম্লগনি।
৪. ঐখোয়গী বিজ্ঞানিকশিংনা মরম ওইরগা ভারত্তা শাজবা ভেক্সিন অনি পুথোকপা ঙম্বা অমসুং মালেমগী খ্বাইদগী অচৌবা ভেক্সিন দ্রাইব চত্থবা ঙম্বা অসি ঐখোয় পুম্নমক্কী চাউথোকচনীংঙাই ওইবা মীকুপ অমনি।
৫. মালেম পুম্বদা লাইচৎ অসিনা চৈথেং পীরিঙৈ অসিগুম্বা অচৌবা খুদোংথিবা অসিগী মনুংদা ভেক্সিন পুথোকপা অসি অচৌবা অৱাবা ওইখি। ভারতনা মসি ফংবা য়াই নত্ত্রগা ফংদবা য়াই অমসুং করিগুম্বা ফংবা তারবসু মদু মতম চানা ফংগনি হায়বা ঙমদে। অদুবু ঙসিদি ঐখোয়না চাউথোক্না হায়বা ঙম্লে মদুদি মালেমগী খ্বাইদগী অচৌবা ভেক্সিনেসন প্রোগ্রাম লৈবাক অসিদা চত্থরি। ভেক্সিনগী দোজ অসি মীওই করোর ৫৪ হেনবনা কাপখ্রে। কোৱিন অমসুং দিজিতেল সর্তিফিকেৎশিং অসিগুম্বা ওনলাইন সিস্তেমশিং অসিনা ঙসিদি মালেমগী পুক্নীং চিংশিল্লি।
৬. মালেমগী ওইরিবা লাইচৎ কোরোনা অসিগী মনুংদা শেবগী ওইবা থবক তৌরিবা ঐখোয়গী দোক্তরশিং, নর্সশিং, পেরামেদিকেল স্তাফ, সেনিতেসন স্তাফ, ভেক্সিন পুথোকপগী থবক তৌরিবা বিজ্ঞানিকশিং, ইরৈবাকচা করোর কয়া অসি ঐখোয় পুম্নমক্না থাগৎফম থোকই।
৭. ভারতকী হৌরক্লিবা নহারোলশিং অসিনা তোকিও ওলিম্পিক্সতা ঐখোয়গী লৈবাক অসিগী মীংচৎ পুরকখি। অসিগুম্বা শান্নরোইশিং অসি ঙসি ঐখোয়গী ইরক্তা য়াওরি। মখোয়না ঐখোয়গী থমোই জোই তৌবতা নত্তনা ঐখোয়গী হৌরক্লিবা নহাশিংবুসু ইথিল পীখি।
৮. লাইচৎ মনুংদা ইরৈবাকচা করোর ৮০দা থা কয়া লেপ্পা লৈতনা লেম্না চেং-হৱাই পীদুনা ভারতনা লায়রবা ইমুংগী চাকশঙগী মৈ মুৎহনখিদবগী মওং অসিদা মালেমনা অঙকপা পোকপতা নত্তনা ৱারীননবা ৱাফম অমসু ওইখি।
৯. অতৈ লৈবাকশিংগা চাংদম্নবা মতমদা ভারতনা নাখিবা মীওইগী মশিং অসি হন্থৈ হায়বা অসি চুম্মি; মালেমগী অতৈ লৈবাকশিংগী মীশিংগা চাংদম্নবা মতমদা ভারত্তা ঐখোয়না কনবা ঙমখিবা প্রজা মশিংনা হেন্না হেল্লি হায়বা অসিসু চুম্মি অদুবু মসি চাউথোকচনীংঙাই ওইবা ৱাফম অমদি নত্তে! ঐখোয়না মাইপাকপা অসিদা লেপ্পা য়াদে। শীংনবা লৈতে হায়বা অসিনা ঐখোয় ইশাগী চাউখৎ-থৌরাংগী লম্বীদা অপনবা থোকহনগদবা ৱাখল্লোন অমা ওইরক্কনি।
১০. ঐখোয়গী পান্দমদি মালেমগী থাক্কী ইনফ্রাস্ত্রকচর লৈবতা নত্তনা ‘মিনিমম গভর্নমেন্ত, মেক্সিমম গভর্নান্স’কী মন্ত্রগা লোইননা মাংদা চংশিল্লিবা লৈবাক অমা শেমগৎপনি।
১১. ভারতকী ৭৫শুবা নীংতম্বা ফংখিবগী থৌরম অসি শুপ্নগী থৌরম অমা খক্তা ওইহল্লগা তোক্লোইসি। ঐখোয়না অনৌবা ফিরেপশিংগী গ্রাউন্দৱর্ক্কী য়ুম্ফম থোনসি অমসুং অনৌবা ফিরেপশিংগা লোইননা মাংদা চংশিনসি। মসিদগী হৌদুনা মথংগী চহি ২৫গী খোঙচৎতা, ঐখোয়না ভারতকী নীংতম্বা ফংবগী চহি ১০০ শুবগী পালন তৌবা মতম অদু ফাওবা অসি অনৌবা ভারত অমা শেম্বগী অমৃতকী মতম ওইগনি। অমৃতকী মতম অসিদা ঐখোয়গী ফিরেপশিং থুংহনবনা ঐখোয়বু ভারতকী নীংতম্বগী চহি চামা শুবগী কুমওন অসি চাউথোক্না পাঙথোকপা ঙমহনগনি।
১২. ‘অমৃত কাল’কী পান্দম অসি ভারত অমসুং ভারতকী প্রজাশিংগী চাউখৎপগী অনৌবা পন্দোম লোম্নবা হোৎনবা অদুনি। ‘অমৃত কাল’কী পান্দম অসি খুঙ্গং অমসুং শহর খাইদোক্তনা খুদোংচাবশিং ফংবগী থাক্তা লৈবা ভারত অমা শেমগৎপনি। ‘অমৃত কাল’গী পান্দমদি প্রজাশিংগী পুন্সিদা সরকারনা মরম লৈতনা খুৎথিংজিনদবা ভারত অমা শেমগৎপনি। ‘অমৃ কাল’গী পান্দমদি মালেমগী অনৌবা ইনফ্রাস্ত্রকচর খুদিংমক লৈবা ভারত অমা শেমগৎপনি।
১৩. অমৃত কাল অসি চহি ২৫ ওইগনি। অদুবু ঐখোয়গী পান্দমশিং ফংনবা ঐখোয়না মতম শাংনা ঙাইবগী মথৌ তাদে। ঐখোয়না হৌজিক্তগী হৌবা তাই। ঐখোয়না মতম মাংহনবা য়াদে। মসি চপ চারবা তানফম অদুনি। ঐখোয়গী লৈবাক অসিদা অহোংবা পুরকপা তাই অমসুং ঐখোয়না প্রজা ওইনা ঐখোয় ইশাদসু অহোংবা পুরকপা তাই। ঐখোয়না হোংলক্লিবা চহিচা অসিদা এদাপ্ত তৌনবা হোৎনবা তাই। ঐখোয়না ‘সবকা সাথ, সবকা বিকাস, সবকা বিশ্বাস’কী ৱাখল্লোন অসি হৌদোকখ্রে। ঙসি ঐহাক্না লাল কিলাগী লানবন অসিদগী ‘সবকা সাথ, সবকা বিকাস, সবকা বিশ্বাস’ অমসুং হৌজিক সক্কা প্রয়াস অসি ঐখোয়গী পান্দমশিং ফংনবা হোৎনবদা য়াম্না মরু ওই হায়া হায়না হায়জরি।
১৪. ভারতকী চাউখৎ খোঙচৎ অসিদা ঐখোয়না ভারতকী নীংতম্বগী চহি ১০০ পালন তৌবা মতমদা আত্মনির্ভর ভারত অমা শেমগৎনবগী ঐখোয়গী পান্দম অদু শোইদনা থুংহন্নবা হোৎনবা তাই।
১৫. ঐখোয়না য়ুমথোং চাদা ১০০দা মৈ ফংহনখিবগুম্না য়ুমথোং চাদা ১০০দা অমাংশঙশিং শান্নবা শেংনা হোৎনখি, মসিগা মান্ননা ঐখোয়না হৌজিক স্কীমশিং মপুং ফানা য়ৌহন্নবগী পান্দম অসিগা লোইননা হৌজিক মাংদা চংশিনবা তাই অমসুং মসিগীদমক ঐখোয়না লাপ্না দেদলাইন থাবগী মথৌ তাদে। ঐখোয়না চহি খরগী মনুংদা ঐখোয়গী ফিরেপশিং অসি মঙফাওনবা ঙম্নবা হোৎনবা তাই।
১৬. হৌজিক্তি ঐখোয়না হেন্না লাপ্না চংশিনবা মথৌ তারে। খুঙ্গং চাদা ১০০দা লম্বী-থোং শেম্লে, য়ুমথোং চাদা ১০০গী বেঙ্ক একাউন্ত লৈরে, বেনিফিসিয়রী চাদা ১০০না আয়ুশ্মান ভারত কার্দ পাইরে, ইলিজিবল ওইবা মীওই চাদা ১০০না উজ্বলা স্কীমগী মখাদা গ্যাস কন্নেক্সন ফংলে অমসুং বেনিফিসিয়রী চাদা ১০০না খোঞ্জেল থোকপা তাই।
১৭. ঐখোয়না চাদা চামা মাই পাকপা ঙম্নবা ৱাখল্লোন অমগা লোইননা মাংদা চংশিনবা তাই। হৌজিক ফাওবদা লম্বীদা, ফুৎপাথশুংদা অমসুং থেলদাদা মখোয়গী পোৎ য়োল্লিবা ঐখোয়গী স্ত্রীত ভেন্দরশিংগীদমক্তা খনবা তৌরমখিদে। হৌজিক্তি মরুপশিং অসি স্বনিধি স্কীমগী খুত্থাংদা বেঙ্কিং সিস্তেমগা লিঙ্ক তৌরি।
১৮. ঐখোয়না প্রজা খুদিংমক সরকারগী অওনবা পুরক্নবা স্কীমশিংগা শম্নহন্নবা পান্দমগা লোইননা মাংদা চংশিনবা তাই। হৌখিবা চহি খরা অসিদা ঐখোয়গী সরকারনা খুঙ্গংশিংদা লম্বী-থোং অমসুং মৈ ফংহনখ্রে। হৌজিক খুঙ্গংশং অসিদা ওপ্তিকেল ফাইবর নেৎৱর্ক দেতা অমসুং ইন্তর্নেৎ ফংহন্দুনা মপাঙ্গল কনখৎহনখ্রে।
১৯. জল জীবন মিসননা শুপ্নগী চহি ২ ফারকপাদা ইমুং করোর ৪.৫ হেনবনা তোতি ঈশিং ফংবা হৌখিবা অসিদা ঐহাক্না নুংঙাইবা পোকই; লাস্ত মাইল সিতিজেনদা কান্নবা অসি ফংবা ঙম্লবা মতমদা ঐখোয়গী পান্দম মপুং ফানা ফংবা ওইগনি।
২০. মচি ওইবা চিঞ্জাক হায়বা অসি ঐখোয়গী সরকারনা মরু ওইবা মীৎয়েং চংলিবশিংগী মনুংদা অমনি। সরকারনা লাইনা ঙাকথোক্নবা হেল্থকিয়র অমসুং হেল্থ এন্দ ৱেলনেস ইনফ্রাস্ত্রকচর শেমগৎপগী থবক চত্থরি।
২১. ঐখোয়না শোত্থরবা কাংলুপশিং অমসুং সেক্তরশিং হেন্দ হোল্দিং তৌবা মথৌ তাই। তঙাই ফদনা মথৌ তাবশিং থুংহন্নবা ৱাখল্লোনগা লোইননা দলিতশিং, শোত্থরবা কাংলুপশিং, ত্রাইবেলশিং অমসুং জেনরেল কাতগোরীদা চনবা লায়রবা মীওইশিংগী রিজর্বেসন থম্নবা তৌরি। হন্দক্তা মেদিকেল এজুকেসনগী লমদা ওল ইন্দিয়া কোতাদা ও.বি.সি. কেতগোরী হাপচিনখ্রে। পার্লিয়ামেন্তদা লো অমা শেমদুনা রাজ্যশিংনা মখোয় মশাগী ও.বি.সি. লিস্ত শেমজনবগী হক পীখ্রে।
২২. রাসন দুকান্দা ফংবা চেং, মিদ-দে মীলগী ফংবা চেং ওইরবসু স্কীম খুদিংমক্কী খুত্থাংদা ফংবা চেং অসি ২০২৪দদি ঙাকশেল পীরগনি।
২৩. জম্মু কশ্মিরদা দিলিমিতেসন কম্মিসন শেমখ্রে অমসুং এসেমব্লী মীখলশিং পাঙথোক্নবসু শেম-শারি।
২৪. লদাখতা অওনবা তাঙ্কক অমা উবা ফংলি মসিদা সরকারনা মালেমগী থাক্কী ইনফ্রাস্ত্রকচর শেমগৎপদা মীৎয়েং চংলি। নাকল অমরোমদা, লদাখতা অনৌবা ইনফ্রাস্ত্রচর শেমগৎপা উবা ফংলি অমরোমদনা লদাখ অসি হায়র এজুকেসনগী সেন্তর অমা ওইহন্নবা ‘সিন্ধু সেন্ত্রেল য়ুনিভর্সিতী’ শেমগৎলি।
২৫. অৱাং নোংপোক্তা তুরিজম, এদভেনচর স্পোর্তস, ওর্গানিক ফার্মিং, হর্বেল মেদিসিন অমসুং ওইল পম্পগী লমশিংদা অচৌবা পোতেন্সিএল লৈ। ঐখোয়না পোতেন্সিএল অসি মপুং ফানা শেম-শাবিবা তাই অমসুং মসি লৈবাক অসিগী চাউখৎ খোঙচৎকী শরুক ওইহনগদবনি। অমসুং মসি ‘অমৃত কাল’গী দিকেদ খরগী মনুং অসিদা থবক অসি লোইশিনহৌগদবনি। পুম্নমক্না তৌবা ঙম্বশিংদা চপ মান্ননা খুদোংচাবা পীবা হায়বা অসি প্রজাতন্ত্রগী অশেংবা ৱাখল্লোন্নি। জম্মু নত্ত্রগা কশ্মির ওইরবসু চাউখৎপগী চাং অসি হৌজিক ময়েক শেংনা উবা ফংলে।
২৬. নোংপোক, অৱাং-নোংপোক, জম্মু কশ্মির, লদাক ওইগেরা, অপুনবা হিমালয়গী রিজন ওইরবসু, ঐখোয়গূ কোস্তেল বেল্ত নত্ত্রগা ত্রাইবেল রিজন অসি তুংলমচৎতা ভারতকী চাউখৎপা পুরকপদা অচৌবা য়ুম্ফম অমা ওইরগনি।
২৭. ঙসি অৱাং-নোংপোক্তা লম্বী-থোংগী মতাংদা অনৌবা পুৱারী অমা ইরি। মসি থমোইশিং অমসুং ইনফ্রাস্ত্রকচর অনিমক শম্নহনবনি। অৱাং-নোংপোক্কী রাজ্যশিংগী কেপিতেল পুম্নমক রেল সর্ভিসনা শম্নহন্নবগী থবক অসি য়াম্না অথুবদা লোইশিল্লগনি।
২৮. এক্ত-ইস্ত পোলিসীগী মখাদা ঙসি অৱাং-নোংপোক, বাংলাদেশ, ম্যান্মার অমসুং খা নোংপোক এসিয়া অসিসু শম্নহল্লি। হৌখিবা চহিশিংদা লৌখৎখিবা খোঙথাংশিংনা মরম ওইরগা হৌজিক শ্রেস্থা ভারত শেমগৎনবা অমসুং অৱাং-নোংপোক্তা শান্তি থম্বগী থৱাই য়াওশিনবা শরুক কয়া হেনগৎখ্রে।
২৯. ঐখোয়গী খুঙ্গংশিংগী চাউখৎ থৌরাংগী খোঙচৎতা অনৌবা তাঙ্কক অমা ঐখোয়না উবা ফংলি। মসিদা মৈ অমসুং ঈশিং ফংবতা নত্তনা দিজিতেল ওন্তপ্রিনোরশিংসু য়োকখৎলি। লৈবাক অসিগী এস্পিরেস্নেল জিলা ১১০ হেনবদা এজুকেসন, হেল্থ, ন্যুত্রিসন, লম্বী-থোং, থবক পীবগা মরী লৈনবা স্কীমশিংদা মীৎয়েং চংলি। অয়াম্বা জিলাশিং অসি ত্রাইবেলনা খুন্দাবা মফমশিংদা লৈ।
৩০. অপীকপা লৌমীশিং মতেং পাংবদা ঐখোয়না মীৎয়েং চংবা তাই। দি.বি.তি. নত্ত্রগা ক্রিশি রেলগী খুত্থাংদা ঐখোয়না মখোয়দা সরকারগী স্কীমশিংগী কান্নবা য়ারিবা মখৈ ফংহনবা তাই।
৩১. কিসান রেলনা পুথোকপা অমসুং ত্রান্সপোর্তেসনদা শেল চংহনদনা য়াম্না অরাপ্পা মফমশিংদা মোদর্ন ফেসিলিতী অসিগা লোইননা অপীকপা লৌমীশিং মতেং পাংবা ঙমগনি। কমালম, শাহি লিতচি, ভুত জোলোকিয়া চিলি, ব্লেক রাই নত্ত্রগা য়াইঙং অসিগুম্বা প্রদক্ত কয়া মালেমগী তোঙান-তোঙানবা লৈবাকশিংদা থাদোক্লি।
৩২. সরকারনা হৌজিক অপীকপা লৌমীশিংগী য়াইফ-থৌরাংদা মীৎয়েং চংলি। লৌমীগী ইমুং করোর ১০না মখোয়গী একাউন্তশিংদা হকথেংননা লুপা করোর লাখ ১.৫ ফংখি।
৩৩. স্বামিত্বা য়োজনানা ভারতকী খুঙ্গংগী পুন্সিদা অওনবা পুরক্লি। ঐখোয়গী খুঙ্গংগী প্রজাশিংনা মখোয়গী লম মেপ তৌবদা দ্রোন শীজিন্নদুনা মতেং পাংলি অমসুং মখোয়না তোঙান-তোঙানবা স্কীমশিং/লোনশিং ওনলাইন্দা এপ্লাই তৌবা য়াহল্লি।
৩৪. কো-ওপরেতিবশিং অসি শুপ্নগী লোশিং অমসুং রুলশিংগী নেৎৱর্ক্কী সিস্তেম অমতা নত্তনা কো-ওপরেতিব অসি থৌনা-লিংজেল, নাৎ অমসুং কলেক্তিব গ্রোথকী ৱাখল্লোন অমনি। ঐখোয়না তোখাইবা মন্ত্রালয় অমা শেমদুনা মখোয়দা শক্তি পীনবা খোঙথাংশিং পাইখৎলি। রাজ্যশিংদা লৈরিবা কোওপরেতিব সেক্তর শক্তি পীনবা ঐখোয়না খোঙথাংসু লৌখৎখি।
৩৫. লাক্কদৌরিবা চহিশিং অসিদা ঐখোয়না লৈবাক অসিগী অপীকপা লৌমীশিংগী অপুনবগী শখ্তি অসি হেনগৎহনগদবনি। মখোয়দা অনৌবা খুদোংচাবশিং পীগদবনি। ঐখোয়না স্বামিত্বা য়োজনাগী খুত্থাংদা লৌমীশিংবু শক্তি পীনবা হোৎনরি।
৩৬. ঐখোয়না আজাদী কা অমৃত মহোৎসব অসি চয়োল ৭৫ পালন তৌনবা ৱারেপ লৌখি। মসি মার্চ ১২দগী হৌদুনা ২০২৩গী ওগস্ত ১৫ ফাওবা চত্থগনি। ঐখোয়না অনৌবা ইথিলগা লোইননা মাংদা চংশিনবা তাই অমসুং মসিনা মরম ওইরগা লৈবাক অসিনা মরু ওইবা ৱারেপ অসি লৌখিবনি।
৩৭. আজাদী কা অমৃত মহোৎসবকী চয়োল ৭৫ অসিগী মনুংদা, লৈবাক অসিগী কাচিন কোয়া থূংনবা ভন্দে ভারত ত্রেন ৭৫ চেনহলগনি। লৈবাক অসিদা এয়রপোর্তশিং শারিবগী খোঙজেল অমসুং উরান স্কীমনা অরাপ্পা মফমশিংগা কন্নেক্ত তৌরিবা অসি মমাংদা অমুক্তা ওইখিদ্রি।
৩৮. কত্তিং-এদজ ইনোভেসন অমসুং ন্যু এজ তেক্নোলোজী শীজিন্নদুনা ঐখোয়না মালেমগী থাক্কী প্রদক্তশিং শেম্নবা পুন্না হোৎনমিন্নবা তাই।
৩৯. জন ওশাধি য়োজনাগী মখাদা লৈতা লায়রবশিংনা হোংনা হীদাক-লাংথকশিং ফংলি। হেল্থ এন্দ ৱেলনেস সেন্তর ৭৫,০০০ হেন্না শাখ্রে অমসুং ঐখোয়না ব্লোক লেবেলদা হোস্পিতালশিংগী নেৎৱর্ক অমা শেমগৎনবা থবক পাইকখৎলি।
৪০. ঐখোয়গী চাউখৎ-থৌরাংগী খোঙজেল অসি য়াংখৎহন্নবা ঐখোয়না মেন্যুফেকচরিং অমসুং এক্সপোর্ত্তা মীৎয়েং চংবা তাই।
৪১. কোরোনানা মরম ওইদুনা থোকহল্লকপা অনৌবা শেন্মীৎলোনগী ওইবা ফীভমশিং অসি য়েংলগা লৈবাক অসিনা মেক ইন ইন্দিয়া কেম্পেন কন্সোলিদেৎ তৌনবা প্রদক্সন লিঙ্ক ইন্সেন্তিবসু লাউথোকখ্রে। স্কীম অসিগী খুত্থাংদা অহোং পুরকখিবগী খুদম অমা ইলেক্ত্রোনিক শারিবা সেক্তরনা ওইরি। চহি তরেৎকী মমাংদা ঐখোয়না দোলর বিলিয়ন নিপানরোমগী মোবাইল মপালদগী পুশিল্লখি। অদুম ওইনমক হৌজিক মপালদগী পুশিলকপা অসি চাউনা হন্থরকখ্রে অমসুং ঙসি ঐখোয়না দোলর মিলিয়ন অহুমগী মোবাইল ফোনশিংসু মপালদা থাদোক্লি।
৪২. চাউখৎ-থৌরাংগী লমদা মচাদা চংশিন্দুনা ভারতনা মেন্যুফেকচরিং অমসুং এক্সপোর্ত অনিমক চাউখৎহনবা তাই। অদোম্না উবা ফংখ্রে মদুদি নুমিৎ খরগী মমাংদা ভারতনা সমুদ্রদা ত্রাইএল তৌনবা অহানবা ইন্দিজিনস এয়রক্রাফ কেরিয়র আই.এন.এস. বিক্রান্ত লোঞ্চ তৌখ্রে। ঙসি ভারতনা মশাগী ইন্দিজিনস ওইবা ফাইতর এয়রক্রাফ, মশাগী সবমেরিন শাজরি। গগায়ননসু শুন্দ্রংদা ভারতকী ফিরাল চিংখৎনবা শেম শারি। মসিনা ইন্দিজিনস মেন্যুফেকচরিংদা ঐখোয়না তৌবা ঙম্বশিং অদুগী খুদম উবা ফংলি।
৪৩. ঐহাক্না মেন্যুফেকচর্রশিংদা য়াজনীংবদি – নখোয়না শাবা প্রদক্ত খুদিংমক ভারতকী ব্রান্দ এম্বেসেদর অমনি। প্রদক্ত অসি শীজিন্নরিবা মখৈদি লৈরিবা মীওই অদুনা – মান্নি মসি ভারত্তা শাজবনি হায়গনি।
৪৪. ঐখোয়না কপ্লেক্স পোলিসীশিংগী মওংদা সরকারনা কা হেন্না খুৎ থিংজিনবা অসি থিংবা তাই। ঙসি ঐখোয়না কান্নদবা কম্প্লাইন্স ১৫,০০০ হেন্না মুত্থৎখ্রে।
৪৫. ইজ ওফ লিবিং অমসুং ইজ ওফ দুইং বিজিনেসতা ইনোৎ হাপকদবা তেক্স রিফোর্মশিং ঐখোয়না পুরকপা তাই। রিফোর্মশিং অসি ইমপ্লিমেন্ত তৌবদা অফবা অমসুং হৈশিংবা গভর্নান্স মথৌ তাই। ঙসি, মালেমনা ভারতনা গর্নান্সকী অনৌবা পন্দুপ অমা করম্না ইরি হায়বা য়েংলি।
৪৬. ব্যুরোক্রেসীদা পিপল সেন্ত্রিক এপ্রোচ চৎনহন্নবা ঐখোয়না মিসন কর্মায়োগি অমসুং কেপাসিতী বিল্দিং প্রোগ্রাম হৌখ্রে।
৪৭. ঙসি লৈবাক অসিগী ২১শুবা চহিচাগী মথৌ তাবশিং থুংহন্নবা অনৌবা এজুকেসন পোলিসী অমসু লৈরে। হৌজিক ঐখোয়গী অঙাংশিংনা স্কিলগী অৱাৎপা লৈবনা নত্ত্রগা লোলগী অপনবশিং লৈরবনা মরম ওইরগা মহৈ তম্বা লেপ্লরোই। অনৌবা নেস্নেল এজুকেসন পোলিসী অসিনা নাকল অমরোমদা লায়রবা থেংননবা অচৌবা খুৎলাই অমা ওইরগনি। লায়রবগা শোক্নবা লানদা মাইপাক্নবা মরু ওইরিবা অসিসু এজুকেসন, ইজৎ অমসুং ভর্নকুলর লোলগী মরু ওইবা অসিনা ওইরি।
৪৮. বেতি বচাও, বেতি পরাও ইনিসিয়েতিব মপাঙ্গল হাপনবা খোংথাং অমা ওইনা ঐখোয়গী ইচানুপীশিংনা সাইনিক স্কুলশিংদসু মহৈ তম্বা য়ারগনি। ঙসিদি এজুকেসনবু ওইরো ওলিম্পিক্সপু ওইরো ঐখোয়গী ইচানুপীশিংনা শিংথানীংঙাই ওইরবা মওংদা পর্ফোর্ম তৌরি। ঐকোয়না মখোয় অসি মান্নবা খুদোংচাবা পীনবা হোৎগদবনি অমসুং মখোয়দা শাফবা অমসুং ইকাইখুম্নবা উৎকদবনি।
৪৯. খুঙ্গংশিংদগী ইচে-ইচল করোর নিপান হেনবনা সেল্ফ-হেল্প গ্রুপশিংদা য়াওরি অমসুং মখোয়না মগুন লৈরবা পোত্থোকশিং পুথোক্লি। হৌজিক্তি সরকারনা মখোয়গী পোত্থোকশিংগীদমক্তা লৈবাক অসিদা অমসুং মপান লৈবাক্তা অচৌবা কৈথেল অমা ফংহন্নবা ই-কম্মর্স প্লেৎফোর্ম অমা শেম্লগনি। লৈবাক অসিনা ভোকেল ফোর লোকেলগী মন্ত্রগা লোইননা মাংলোমদা চংশিল্লিঙৈ অসিদা মসিগী দিজিতেল প্লেৎফোর্ম অসিনা নুপী সেল্ফ-হেল্প গ্রুপশিংগী পোত্থোকশিং অসি লৈবাক অসিগী কাচিন কোইয়াদা লৈবা মীওইশিংগা লোইননা মপান লৈবাক্তা ফংহল্লগনি অমসুং মখাতানা অরপ্পা মফমশিংদসু ফংহনগনি।
৫০. ভারত অসি ইনর্জী ইন্দিপেন্দেন্ত ওইদে। মসিনা ইনর্জী ইম্পোর্ত তৌবদা লুপা লাখ করোর ১২গী মথক্তা চাদিং তৌরি। ঐখোয়না নিংখাতম্বগী চহি ৭৫শুবা থৌরম পাংথোকপা অসিগা লোইননা ঐখোয়না ভারত অসি ইনর্জী পুথোকপদা অত্মনির্ভর ওইহন্নবা ৱারেপ লৌরসি।
৫১. ঐখোয়না নেস্নেল সিক্যুরিতীদা অহেনবা মীয়েং চংলিবা অসিগা মান্ননা এনভাইরনমেন্তল সিক্যুরিতীদসু মীৎয়েং চংলি। বাইওদাইবর্সিতী নত্ত্রগা লেন্দ ন্যুত্রেলিতীবু ওইরো, ক্লাইমেৎ চেঞ্জ নত্ত্রগা ৱেস্ত রিসাইক্লিংবু ওইরো, ওর্গানিক ফার্মিংবু ওইরো হায়রিবা সেক্তরশিং অসিদা ভারতনা মাংলোমদা চংশিল্লি।
৫২. ২১শুবা চহিচা অসিগী দিকেদ অসিদা ভারতনা ব্লু ইকোনোমী ফংনবা মাইকৈদা মখাতানা খোংজেল য়াংনা চংশিল্লগনি। দীপ ওক্সিন মিসন অসি ওক্সিনগী লোইবা নাইদ্রবা ওইথোকপা য়াবশিং পুথোক্নবা ঐখোয় অপাম্বা অদুগী ফলনি। সমুদ্রদা লোত্তুনা লৈরিবা মিনরেলগী লনশিং, সমুদ্রগী ঈশিংদা লৈরিবা থর্মেল ইনর্জী, অসিনা লৈবাক অসিগী চাওখৎ থৌরাংদা অনৌবা পনখৈ অমা পীবা ঙম্লগনি।
৫৩. গ্রিন হাইদ্রোজেন অসি মালেমগী তুংলমচৎনি। ঐহাক্না নেস্নেল হাইদ্রোজেন মিসন লিংখৎনবা লাওথোকচরি।
৫৪. ঐখোয়না ভারত অসি অমৃত কালদা গ্রিন হাইদ্রোজেন পুথোকপা অমসুং এক্সপোর্ত তৌবদা মালেমগী হব অমা ওইনবা ঐখোয়না হোৎনগদবনি। মসিনা ভারতপু ইনর্জী সেল্ফ রিলাইন্সকী ফিল্দদা অনৌবা পান্দম অমা ফংহনবতা মতেং পাংবতা নত্তনা মালেম পুম্বদা ক্লিন ইনর্জী ত্রাঞ্জিসনগী অনৌবা ইথিল পীবা ঙম্লগনি। ঐখোয়গী স্তার্তঅপ অমসুং নহাশিংগী ঙসিদি গ্রিন গ্রোথতগী গ্রিন জোব ফাওবদা অনৌবা খুদোংচাবশিং ফংহল্লগনি।
৫৫. ভারতনা ইলেক্ত্রিক মোবিলিতীদা খোং থাংজিনবা হৌরে অমসুং রেলৱেজকী ইলেক্ত্রিফিকেসন চাদা ১০০ ফংনবা খোঙজেল য়াংনা থবক পাইখৎলি। ইন্দিয়ন রেলৱেজনা ২০৩০ ফাওবদা নেত জিরো কার্বোন ইমিত্তর ওইনবা পান্দম অমা থমখ্রে।
৫৬. লৈবাক অসিনা মিসন সর্কুলর ইকনোমীদসু অহেনবা মিৎয়েং চংলি। ঐখোয়গী ভেহিকল স্ক্রেপ পোলিসী অসি মসিগী মতিক চারদা খুদম অমনি। ঙসিদি জি-২০ লৈবাকশিংগী মনুংদা অইং-অশাগী পান্দমশিং ফংনবা মাংলোমদা য়াংনা চংশিল্লিবা লৈবাক অসি ভারত খক্তা ওইরি।
৫৭. ভারতনা দিকেদ অসি লোইরকপদা রিন্যুৱেবল ইনর্জীগী জি.দবল্যু. ৪৫০ -২০৩০ ফাওবদা জি.দবল্যু. ৪৫০গী তার্গেৎ অমা থমখ্রে। মসিগী মনুংদা জি.দবল্যু. ১০০গী তার্গেৎ অমদি সেদ্যুল তৌখিবগী মাংওইননা ভারতনা ফংবা ঙমখ্রে।
৫৮. চহি চা কয়া ৱারেপ লৌবা ঙমদদুনা লৈরম্বা সবজেক্ত এরিয়া কয়া ঙসিদি ভারত ৱারেপ লৌবা ঙম্লে। আর্তিকল ৩৭০ লৌথোকখিবগী পুৱারি ওইরবা ৱারেপ্পু ওইরো, তেক্সশিংগী ইথক্তগী লৈবাক অসিবু মনিং তমহন্নবা সিস্তেম অমা ওইরিবা জি.এস.তি. হৌদোকপবু ওইরো, ঐখোয়গী মরুপ লান্মীশিংগী ৱান রেঙ্ক ৱান পেন্সনগা মরী লৈনবা ৱারেপ্পু ওইরো রামগী পোক্নফমগী ৱাথোক্তা শান্তি লৈনা ৱারেপ লৌখিববু ওইরো, চহি খরা অসিদা ঐখোয়না উবা ফংখ্রে।
৫৯. চহি দেকেদ কয়াগী মতুংদা ত্রিপুরাদা ইনখিবা ব্রু-রিয়াং এগ্রিমেন্তবু ওইরো, ও.বি.সি. কম্মিসন্দা কন্সতিত্যুস্নেল স্তেতসপু ওইরো নত্ত্রগা নিংতম্লবা মতুংদা অহানবা ওইনা জম্মু অমসুং কশ্মীরদা বি.দি.সি অমসুং দি.দি.সি. মীখলশিং পাংথোকখিববু ওইরো ফীরেপ খুদিংমক্তা ভারতকী ভারতকী শক্তি অদু উবা ফংলে।
৬০. মালেমগা লৈনরিবা মওং মতৌ অসি অনিশুবা লাঞ্জাওগী মতুংদা অহোংবা লাক্লে। কোরোনাগী মতুংদা অনৌবা মালেমগী ওর্দর অমগী ওইথোকপা য়াবা লৈরে। মালেম অসিনা কোরোনাগী তমদা ভারতনা লৌখিবা থৌদাংশিং অদু উবা ফংলদুনা থাগৎপা ফোঙদোক্লক্লি। ঙসিদি মালেম অসিনা ভারত্তা অনৌবা পর্সপেক্তিব অমদা য়েংবা হৌরে। মসিগী অনৌবা পর্সেপ্সন অসিগী মরুওইবা হীরম অনি লৈ- অমনা তেরোরিজ অদুগা অতোপ্পা অমনা এক্সপান্সনিজম। ভারতনা হায়রিবা শিংনবা অনিমক্তগী মায়োক্নরি অদুগা নীংহন্নবা লৈতনা অকনবা মওংদা মায়োক্নরি। করিগুম্বা ভারতনা মশগী থৌদাংশিং মতিক চানা পাংথোক্কে হায়রবদি ঐখোয়গী ঙাকশেল শেম শারিবা অসি মপাঙ্গল কলহনবা মথৌ তাই।
৬১. ঐখোয়গী নহারোলশিং অসি মতিক ময়াই চেনবা চারোলশিংনি, মখোয়না মখোয়গী ৱাখলদা তৌগে খনখিবা খুদিংমক তৌবা ঙম্মি। ঐখোয়না ঙসি পাংথোক্লিবা থবক্না তুংলমচৎকী মশক তাক্কদৌরিবনি। ঐখোয়গী ঙসিনা ভারতকী নিংখাতম্বগী চহি ১০০শুবগী নুংগী ওইবা ৱারোল লেপকদৌরিবনি।
৬২. ঐহাক তুংলমচৎ লেপ্পা ঙম্বা মীশক নত্তে, ঐহাক্না হোৎনজমনগী মহৈদা থাজবা থম্মি। ঐহাক্না লৈবাক অসিগী নহারোলশিংদা থাজবা থম্মি, ঐহাক্না লৈবাক অসিগী ইচেল ইচলশিং অমসুং ইচানুপীশিংদা থাজবা থম্মি, লৈবাক অসিগী লৌমীশিং অমসুং প্রোফেস্নেলশিংদা থাজবা থম্মি। মসিগী তৌবা ঙম্বা চারোল অসিনা ৱাখলনা লাম্বা ফংদবা পান্দম খুদিংমক ফংবা ঙমলগনি।
৬৩. ২১শুবা চহিচাদা ভারতকী মংলান অমসুং অনীংবা অপাম্বশিং থুংহনবদা অয়েৎপা অমত্তনা অথিংবা পীবা ঙম্মোই। ঐখোয়গী পাঙ্গলদি ঐখোয়গী থৌনানি, ঐখোয়গী পাঙ্গলদি অমত্তা ওইবগী মতৌনি, ঐখোয়গী থৌনাদি ইরৈবাক্না মাংদা- মতমচুপদা মাংদা হায়বা ৱাখল্লোন্নি। মসি পুন্না মংলানশিং শাগৎমিন্নবগী মতমনি, মসি পুন্না ফীরেপশিং লৌমীন্নবগী মতমনি, মসি পুন্না হোৎনমিন্নবগী মতমনি, অদুগা মসি মাই পাকপগী লম্বেলদা চংশিনবগী মতমনি।
৬৪. ঙসি অসি লৈবাক অসিগী মমিং লৈরবা থিঙ্কর, শ্রী ওরবিন্দোগী মপোক কুমওন্নি। মহাক্কী ১৫০শুবা মপোক কুমওন ২০২২দা পাংথোক্লগনি। শ্রী ওরবিন্দো অসি ভারতকী মঙাল লৈরবা তুংলমচৎকী ভিজনরী অমনি। মহাক্না ঐখোয় মমাংদা অমুক্তা ওইখিদ্রিবা মওংদা শক্তি লৈগদবনি হায়না হায়বীরম্মি। ঐখোয়না ঐখোয়গী হৈনবী হোংদোক্কদবনি। ঐখোয়না ঐখোয় ইশাবু অমুক মীকপ থোকহনগদবনি।
৬৫. স্বামী ভিবেকানন্দনা ভারতকী তুংলমচৎকী মতাংদা হায়বা মতমদা, মহাক্কী মিৎমাংদা ইমা ভারতকী তৌবা ঙম্বশিং অদু উবা ঙম্বা মতমদা মহাক্না হায়বীরম্মি- হৌখিবা মতমদা য়াইবমখৈ চংশিন্দুনা য়েংগদবনি। অনৌবা ইফুৎশিংদা তারকপা ঈশিং থক্কদবনি অদুগা মদুগী মতুংদা মাংলোমদা য়েংগদবনি। মাংলোমদা চংশিন্দুনা ভারত অসি হান্নদগী মঙাল লৈবা অমসুং অফবা ওইহনগদবনি। মসিগী নিংখা তম্বগী চহি ৭৫ শুবা অসিদা লৈবাক অসি শিংথানীংঙাই ওইরবা তৌবা ঙম্বা অদুবু থাজদুনা মাংলোমদা চংশিনবা হায়বসি হৈখোয়গী ইথৌদাংনি। ঐখোয়না অনৌবা চারোলগী ইনফ্রাস্ত্রকচরগী ঐখোয় পুন্না থবক পাইখৎপা তাই; ঐখোয়না কত্তিং এজ ইনোবেসনশিংগী ঐখোয় পুন্না থবক পাইখৎপা তাই; ঐখোয়না অনৌবা য়ুগকী তেক্নোলোজীগী ঐখোয় পুন্না থবক পাইখৎপা তাই।


c: text/html

text:
মফম অদু লৈবাক অসিগী খ্বাইদগী শাংলবা ভারতকী প্রধান মন্ত্রী নরেন্দ্র মোদিনা হন্দক্তা ইনাগুরেট তৌখিবা আসামগী ধোলাই-সদিয়া থোং (ভূপেন হাজারিকা সেতু) গী মনাক্তা লৈবা তিনসুকিয়া জিলাগী সদিয়া খুঙ্গংদনি।মশাগী চহি কুনরোম শুরবা নোংমগী থবক শুজরগা শেন তাঞ্জবা সহদেব মহৌশাগুম হৌখিবা শগোলশেন নুমিৎ (নভেম্বর ১, ২০১৮) মহাক্কী মমান্নবাশিংগা ময়ুম চংনদ্রিঙৈদা নুমিদাং ৱাইরম দুকান অমদা ফমদুনা মোবাইলদা ভিদিও গেম শান্নরম্মী।
মাগী মাগী থবক শুরুরবা মতুং মখোয় নুমিদাং পুং তরেৎমখায়রোম তাবা অদুৱাইদা সহদেব নমশুদ্র, অনন্ত নমশুদ্র, অভিনাস নমশুদ্র, ধনঞ্জয় নমশুদ্র, শুবল দাস, শ্যাম বিশ্বাস মখোয় তরুক দুকান অদুদা ফমলিঙৈদা দুকান অদুগী মমাং মক্তদা মোতোরসাইকল অহুম খামলখি।
মোতোরসাইকলদা তোংলিবা মীওইশিং অদু পারামিলিটারিগী ফিজেৎতা নোংমৈ য়াল্লি অদুগা মমায়দু অমুবা ফিনা কুপশিল্লি। মখোয়গী মনাক্তা চঙশিল্লক্লগা হিন্দি লোলদা মখোয়গী তুং ইল্লকউ লাউ হায়না হায়রকখি।
মখোয় তরুকপু দুকান অদুদগী মিতর ৩০০ রোম লাপ্না থোং মখা তম্না পুদুনা লাকখি হায়না সহদেবনা ফোঙদোকখি। মহাক্না অমম্বদুদা মাগী মোবাইলনা টোর্চ থান্ননবা হোৎনরুবদা মাঙোন্দগী মোবাইল অদু মুনখি। নোংমৈ পায়বা মীওইশিং অদু মখোয়দদি হিন্দি ঙাংলগা মখোয় মশেল ঙাংনবদি আসামিজ লোনদা ঙাংনবা তায় হায়না সহদেবনা ফোঙদোকলি।
মীকুপ অদুমক্তদা খঙহৌদনা নোংমৈ মখোল তাবগা লোয়ননা সহদেব মনাক্তা লৈরম্বা কোম অমদা জ্ঞান মাংদুনা তাশিনখি, "মখোয়না ঐ শিরে খনখিবনি" । জ্ঞান তারকপদা মহাক্কা লোয়নবা অতৈশিং অদু শিদুনা লৈরম্বনি হায়রি।
অসোমদা আসাম পুলিসনা ইরাই নুমিৎ কাঙলুপ মশেলদা উংখৎনবা য়াবা ৱা ঙাংলুবগী দমক আলফাগী প্রো-তোক্স ফেক্সনগী সিনিওর লিদর অনি মৃণাল হাজারিকা অমসুং জিতেন দত্ত মখোয় অনি দিতেন তৌখ্রে।
আসাম সরকারনা থৌদোক অদুদা লৈখিদ্রবা মখোয় মঙাদা লুপা লাখ মঙা/মঙা তৌদুনা ক্ষতিপূরণ পীনবা ইরাই নুমিৎতা লাউথোকখ্রে।
কেন্দরগী স্বরাস্ট্র মন্ত্রী রাজনাথ সিং না শগোলশেনগী থৌদোক অসিবু নিন্দা তৌখিবগা লোয়ননা মীহাৎ অসিদা চেন্নবা মীওইশিং লেম্না থারোই হায়খ্রে। অসমগী মুখ্যমন্ত্রী সর্বানন্দ সোনোৱালনা মীহাৎ থৌদোক অসিগী মতাংদা থিন্থবা তৌদনা থিজিন্নবা য়াথং পীখ্রে।
পুলিসনা আলফাগী খুৎ য়াওই হায়রবসু সংগঠন অসিগী মাইগৈদগী থৌদোক অসিদা মখোয়না থোকহনখিবা নত্তে হায়না শেংদোরকপা লৈখ্রে।
মীহাৎ অসিগী মায়োক্তা অল অসম বেঙ্গলি য়ুথ্ ফেডারেসননা নভেম্বরগী তাং ৩ থাংজা নুমিত্তা অয়ুক্কী পুং ৫দগী পুং ২৪গী আসাম বন্দ কৌখ্রে।
সোর্সঃ দি হিন্দু
Pao sing asi ga loinana atei e-pao gi damak
Lakhipuronline android app install toubiyu CLICK HERE

robotstxt: allowed

filter: keep


text:
You can access the distribution details by navigating to My pre-printed books > Distribution
অঙনবা মতমদা লাই হায়বা ফুরুপ অমা লৈরমই ৷ অদুবু কাংলুপসি কদাইদা চৎখ্রে, করি ওইখ্রে হায়বসি তাকপা ঙমদনা মমিংসি লোৎতুনা লৈখি ৷ মনিপুরগী ৱাংমদা হায়বদি Mizoram , Myanmar, Chinaনচিংবা মফমশিংদা হায়রিবা লাই হায়না খঙনরিবা ফুরুপসি খুন্দা লৈতাদুনা লৈরি অদুবু মতৌ করমনা লাই হায়বা কাংলুপনা মনিপুরগী ইতিহাসতা কাংলুপকী মমিং লোৎতুনা তোঙানবা শক্তম লৌহন্দুনা লৈখি হায়বসি থিজিনবা লাইলিক্নি ৷ লাইলিকসি অন্দ্রো অমদি সেংমাই কাংলুপনা লাই হায়বা মিংদগী চকপা হায়না মিং থোনবিদুনা মশাগী শক্তম লোৎনা থমখিবা অমদি অনৌবা শক্লোন লৌরকখিবগী মতাংদা নৈনরি ৷ লাইলিকসি খুঙ্গং অনিসিগী চৎন কাংলোন , ঙসি ঙসিমক চৎনরিবা কাংলুপকী থবক থৌরম অমদি অরিবা লাইলিক কয়াদা ইদুনা থম্বীরম্বা ৱারোল কয়া নৈনদুনা পুথোকচবা লাইলিক্নি ৷ লাইলিকসি তুংদা লাক্কতবা মীরোলগী মাঙখ্রগদবা অমদি অর্থ তোঙান্না চৎখ্রগদবা ৱারোল কয়া নৈনদুনা মখা তানা থিজিনবগী (Research) থোঙ হাংবা অহৌবা খোঙথাং অমনি ৷ পুথোক্লিবা ৱারোল খুদিংমক অইবা recordতা base তৌবা , সেংমাই লাই হরাওবা অমদি চৎনদুনা লৈরিবা থবক থৌরম্বু অইবা ওইনা ওন্থোকচবা লাইলিক্নি ৷ তুংগী মীরোল অমদি অখঙ অহৈ কয়ানা মখা তানা থিজিন হুমজিনবগী খোঙথাং লৌখৎপিরক্নবা অইবা ঐখোয়না ফোংদোকচরি ৷ থিজিন হুমজিনবদা ফংজরিবা ৱারোল কয়াসিগী ৱাংমদা অখঙ অহৈ কয়ানা খঙবা ৱারোল কয়া লৈরবদি মথংগী revision দা হাপচগে ৷ লাইলিক অসিমক ঙসি ফাওবদা নৈনবদা ফংলিবা মচাকশিং ফোংজবনি ৷ মসিদগী হেন্না মনুং হুৎচিন্না প্রমান পান্থৈ মতিক চানা লৈবা চিৎথহৌবা অমদি নৌনা ফংবা ৱারোল লৈরবদি মথংগী Revisionদা হাপ্নবা থোঙ লাওনা হাংদুনা থমজরি ৷ হায়রিবা লাইলিকসিমক তুংদা হৌরক্কতবা নহারোল কয়ানা থিজিন হুমজিনবদা মতেং পাংনবা লম্বী য়াৎপা অপিকপা খোঙথাং অমগুম্বনি ৷ মসিনা লম্বী লমতাক ওইরগা মখা তাথনবা হৌরক্লিবা নহারোলশিংনা থি-হুম্বগী থবক চৎথপিরক্নবা অইবা ঐখোয়গী ৱাখল ফোংদোকচদুনা লম্বী য়াৎপা, থোঙ হাংবা, অপিকপা খোঙথাং মচা অমনি ৷ লাইলিক অসিনা লোইরে হায়বা ৱাখল্লোন লৈজদে ৷ অইবা ঐখোয়গী অপাম্বদি মখা তানা থি হুমদুনা লম্বী পাকথোক চাওথোকহনবদুনি ৷ মরম অসিনা লম্বীসিদা মখা তানা থিজিন হুমজিনবিনবা অখঙ অহৈ অমদি তুংগী নহারোলশিংদা অইবা ঐখোয়গী অপাম্বা ফোংদোকচরী
Currently there are no reviews available for this book.
Be the first one to write a review for the book লাই খোঙ্গুল লীবা.


text:
কলচরেল টেলেন্ট সর্চ স্কোলারশিপ স্কিম অসিনা আউটষ্টেন্দিং ওইবা চহি নৌরিবা অঙাংশীংদা মখোয়গী টেলেন্টশীং অসি লাইয়েকপা, হকপা, খুৎ-শা হৈবা অমসুং সাহিত্যগী এক্টিভিটিশীং অমদি ম্যুজিক, দান্স, দ্রামাগী নাৎকী ওইবা মওংশীং অসিনচিংবা মখল-মখাগী কলচরগী ওইবা লমশীংদা শেমগৎনবগীদমক খুদোংচাবশীং পীনবা পান্দম থম্লি।
চহি কাংলুপা 10 দগী 14 ফাউবগী মনুংদা লৈবা, রিকগনাইজ তৌরবা স্কুলশীংদা তম্বা নত্ত্রগা নাৎকী ওইবা কলাগী মওংশীং প্রাক্টিস তৌরিবা ইমুং-মনুংগী অঙাংশীং অসি স্কোলারশিপকীদমক্তা ইলিজিবল ওইগনি।
স্কোলারশিপ অসি অহৌবগী ওইনা চহি অনিগী ওইনা পীগনি অমসুং এৱার্দি অদুগী অফবা প্রোগ্রেসকী মতুংইন্না চহি 20 শুবফাউবা রিন্যু তৌবা য়াই। স্কোলারশিপকী ভেল্যু অসি স্কোলারশিপ ফংলিবা মীওইদুগী ওইনা চহিদা লুপা 3600/- ওইবগা লোয়ননা মসিগী মথক্তা চহিদা লুপা 9000/-না সিলিং ওইহন্দুনা গুরু/ ওজাদুদা পীখিবা টুইসন ফি অদুগী রিইম্বর্সমেন্টসু পীগনি।
চহি খুদিংগী ওইনা অনৌবা স্কোলারশিপ 650 পীগনি, মসিগী মনুংদা 100না ত্রাইবেল কলচর (ST কেন্দিদেটশীং), 125না ত্রেদিসনেল আর্ট প্রাক্টিস তৌরিবা ইমুং-মনুংগী অঙাংশীংগীদমক্তা, 20না দিব্যাং (মীমান্নদ্রবা) অঙাংশীংগীদমক অমসুং (2016দগী) 30না ক্রিএটিভ রাইটিং/ লিটরেরি আর্টসকী লমদা এপ্লাই তৌরিবা ছাত্রশীংগীদমক্তা খাক্লি।
মপুং ফাবা অকুপ্পা মরোলশীং অমসুং এপ্লিকেসন ফোর্মেটশীংগীদমক্তা, মফমসিদা ক্লিক তৌবীয়ু।
সোর্স: সেন্টর ফোর কলচরেল রিসোর্সেস এন্ড ত্রেনিং (CCRT)
অকোনবা শেমদোকখিবা : 6/11/2020


text:
ইকাই খুম্ননিংঙাই ওইরবা মহাসংঘগী মীহুৎশিং, নেপাল অমসুং শ্রী লঙ্কাগী প্রধান মন্ত্রীশিং, ঐগী মন্ত্রী কোলিগশিং শ্রী প্রাহলাদ সিংহ অমসুং শ্রী কিরেন রিজিজু, ইন্তরনেস্নেল বুদ্ধিস্ত কনফিদরেসনগী সেক্রেতরী জেনেরল, ইকাই খুম্নরবা দোক্তর ধম্মপিয়াজি, ইকাই খুম্নরবা স্কোলরশিং, ধম্ম ফোলোৱরশিং, মালেমগী অসিগী তোঙান তোঙানবা মফমশিংদগী শরুক য়ারিবা ইচল-ইচেশিং অমসুং ইয়াম্বা-ইনাওশিংবু ইকাই খুম্নবা উৎচরি৷
নমো বুদ্ধয়া
খুরুমজরি৷
বেসাক্কী অখন্নবা থৌরম অসিদা ময়াম পুম্নমকপু ঐনা ইকাই খুম্নবা উৎচরি৷ বেসাক অসি লোর্দ বুদ্ধাগী পুন্সিবু নিংশিংননবা পাংথোক্লিবা নুমিৎ অমনি৷ ঐখোয়গী গ্রহ অসিগী য়াইফননবগীদমক মহাক্না কৎথোক্লম্বশিং অমসুং মহাক্কী নোবল আইদিলশিং অদু খঙহন্নবা নুমিৎ অমসু ওইরি৷
মরূপশিং,
হৌখিবা চহিদসু, বেসাক প্রোগ্রাম অমদা ঐনা ৱা ঙাংখ্রে৷ মদুগী প্রোগ্রাম অদু কোবিদ-১৯ লাইনা-লাইচৎ অসিগী মাইয়োক্তা লান্থেংনরিবা ফ্রন্ত-লাইন ৱার্কর পুম্নমক্তা দেদিকেৎ তৌজখি৷ মদুগী মতুংদা চহি অমা লৈরগা, কন্তিনুইতি অমসুং অহোংবা কয়া অমা ঐখোয়না উরি৷ কোবিদ-১৯ লাইনা-লাইচৎ অসিনা ঐখোয়বু থাদোকপা লৈত্রি৷ ভারত য়াওনা তোঙান তোঙানবা লৈবাক কয়া অমনা লাইচৎ অসিগী অনিশুবা ৱেব লান্থেংনখ্রে৷ মসিগী থৌদোক অসি চহি খুজিং কয়াদা মীওইবনা থেংনরকপা ক্রাইসিস ময়ামগী মনুংদা খ্বাইদগী ফিভম শোকপনি৷ চহি চা অমদা অসিগুম্বা লাইচৎ অসি ঐখোয়না উরক্ত্রি৷ মসিগী লাইনা-লাইচৎ অসিনা মীওই কয়া অমদা অৱাবা অমসুং খুদোংচাদবা কয়া অমা মাইয়োক্নহল্লে৷
লাইনা-লাইচৎ অসিনা লৈবাক খুদিংমক্তা চৈথেং পীরে৷ শেল-থুমগী ওইবা হিরমদসু অশুক্কি মতিক চাওনা অকাইবা পীরে৷ কোবিদ-১৯ অসিগী মতুংদা ঐখোয়গী গ্রহ অসি হান্নগুম্না মান্ননা লৈবা ঙম্লরোই৷ লাক্কদৌরিবা চহিশিং অসিদা, ঐখোয়না শুংশোই শোইদনা প্রি-কোবিদ নত্রগা পোস্ত-কোবিদ ওইনা ইভেন্তশিং অসি নিংশিংদুনা লৈহৌরগনি৷ অদুবু হৌখিবা চহি অসিদা, থাজদবা অহোংবা কয়া অমা লাকখ্রে৷ হৌজিক্তি ঐখোয়না লাইনা-লাইচৎ অসিগী মতাংদা হেন্না খঙলে অমসুং মসিনা মরম ওইদুনা লাইচৎ অসি লান্থেংন্নবা লৈরিবা ঐখোয়গী স্ত্রাতিজি অসি হেন্না ফহল্লগনি৷ খ্বাইদগী মরু ওইবা অমনা, মীওইবগী পুন্সিশিং অসি কন্নবা অমসুং লাইচৎ অসি মাইথিবা পীননবা ঐখোয়দা ভেক্সিন লৈ৷ লাইনা-লাইচৎ লাকপা চহি অমদা ভেক্সিন পুথোরকপা অসিনা মীওইবগী অখাং কনবা অমসুং হোৎনবা কনবগী শক্তি অদু উৎলি৷ ভারতনা কোবিদ-১৯ ভেক্সিনশিং অসি পুথোক্নবা থৱাই-হকচাং য়াওনা হোৎনরিবা ঐখোয়গী সাইন্তিস্তশিং অসিগীদমক চাওথোকচৈ৷
মসিগী ফোরম অসিগী মতেংদগী, মতেং দরকার ওইরিবা মীওইশিংদা নুংতি-নুমিৎ খুদিংগী মখোয়গী মখোয়গী পুন্সিশিং অদু কৎথোক্তুনা খুদোংথিবা কয়া মাইয়োক্নরিবা ঐখোয়গী ফর্স্ত রেস্পোন্দরশিং, ফ্রন্তলাইন হেল্থ কেয়র ৱার্করশিং, দোক্তরশিং, নর্সশিং অমসুং ভোলুন্তিয়রশিংবু ঐনা অমুক্কা হন্না থাগৎপা ফোংদোকচবা পামজৈ৷ লাইচৎ অসিনা মরম ওইরগা শোকহল্লিবা মীওইশিং অমসুং নুংশিরবা মীওই কয়া অমনা মখোয় মখোয়গী ইমুংশিং থাদোক্তুনা চৎখ্রবদা লৈহৌরিবা ইমুংশিংগী অৱাবদা ঐনা শরুক য়াজরি৷ মখোয়গা লোইননা ঐসু নুংঙাইতবা ফোংদোকচরি৷
মরূপশিং,
লোর্দ বুদ্ধাগী পুন্সি অসি নৈনবা মতমদা, থৌদোক মরিনা মঙাল পীখিবগী মতাংদা পল্লি৷ মসিগী থৌদোক মরি অসিনা বুদ্ধবু মীওইবগী অৱাবা অমসুং নুংঙাইতবশিং অদু হকথেংননা খঙহনখি৷ থৌদোকশিং অসিনা মহাক্কি পুন্সিবু মীওইবগী অৱাবা কোকহন্নবা কত্থোকরগী অপাম্বা অদু পোকহনখি৷
· লোর্দ বুদ্ধনা ঐখোয়দা ‘ভৱতু সব্ব মঙ্গলম’, থৌজাল, মীনুংশি অমসুং পুম্নমক্কী য়াইফনবা তাকপি তম্বিরমখি৷ হৌখিবা চহি অসিদা, মীওই কয়া অমসুং ওর্গনাইজেসনশিং থোরকখি অমদি মীওইবগী অৱাবা কোকহন্নবা পাংথোকপা য়াবা থবক পুম্নমক পাংথোকখি৷
মালেমদা লৈরিবা বুদ্ধিস্ত ওর্গনাইজেসনশিং অমসুং বুদ্ধা লাইনিং চৎপশিংনা ইক্ব্যুইপমেন্ত অমসুং মচাক-মথুমশিং পুকচেল চাউনা কৎখিবা অদুসু ঐনা খঙজরে৷ মীওই কয়া অমদগী সপোর্ত অমসুং পুকচেল চাওবা কা হেন্না উৎথোক্তুনা মীওইবা জাতিবু চাওথোকহনখ্রে৷ মসিগী এক্সনশিং অসি লোর্দ বুদ্ধগী তিচিংশিংগা মরী লৈনৈ৷ মসিনা অপ্প দীপো ভবগী সুপ্রিম মন্ত্র অদু উৎলি:
মরূপশিং,
কোবিদ-১৯ অসি ঐখোয়না থেংনবা অচৌবা চেলেঙ্গ অমনি৷ লাইচৎ অসি থেংনবা ঙম্নবা ঐখোয়না তৌবা য়াবা থবক পুম্নমক তৌরিঙৈদা, ঐখোয়না মীওইবা জাতিনা থেংনরিবা অতোপ্পা চেলেঙ্গশিং অসি কাউথোক্লোইদবনি৷ ক্লাইমেৎ চেঙ্গ অসিসু ঐখোয়না থেংনরিবা খ্বাইদগী চাওবা চেলেঙ্গশিংগী মনুংদা অমনি৷ হৌজিক মতমগী মীওইশিংগী থৌশাদবা পুন্সি মহি অসিনা তুংগী চারোলশিংদা খুদোংথিবা থোকহল্লি৷ অইং-অশাগী পেতর্নশিং অসি হোংলি৷ ঊন মপাকশিং শৌদোরক্লি৷ তুরেলশিং অমসুং উমংশিং খুদোংথিনিংঙাই ওইরে৷ ঐখোয়না ঐখোয়গী গ্রহ অসি শোকহন্দুনা অদুমক থম্বা য়ারোই৷ লোর্দ বুদ্ধনা মহৌশা ইমাবু চাউনা ইকাই খুম্নবা মওংগী পুন্সিদা হিংনবগী লম্বীদা মীৎয়েং থম্লকখি৷
পেরিসকী পান্দমশিং ফংনবা চংশিল্লিবা অচৌবা ইকোনোমী খরগী মনুংদা ভারতসু য়াওরিবা অসিদা ঐনা চাওথোকপা ফাওজৈ৷ ঐখোয়গী ওইনা, সস্তেনেবল লিবিং অসি অচুম্বা ৱাহৈগী ৱা খক্তা নত্তনা মসিনা অচুম্বা খোঙথাং অমসু ওইরি৷
মরূপশিং,
গৌতমা বুদ্ধগী পুন্সি অসি শন্তি, ইং-চিকপা অমসুং পুন্না হিংমিন্নবগী মতাংদনি৷ ঙসিদি, ফত্তবা শন্দোকপা, অকি-অখং অমসুং ৱাখল য়াওদনা অকাই-অতোই থোকহনবদা য়ুম্ফম ওইবা শক্তিশিং লৈরি। অসিগুম্বা শক্তিশিং অসিনা লিবরেল দেমোক্রেতিক প্রিন্সিপলশিংদা থাজবা থমদে৷ মীনুংশিদা থাজবা পুম্নমক পুনশিনবা, অকি-অখং অমসুং রেদিকেলাইজেসন অসিবু মাইথিবা পীবগী খ্বাইদগী তঙাই ফদবা মতম অদু য়ৌরে৷
মসিগীদমক্তদি, লোর্দ বুদ্ধনা উৎলিবা লম্বা অসিনা অসুক্কি মতিক চান্নৈ৷ লোর্দ বুদ্ধনা তাকপীরম্বশিং অমসুং খুন্নাইদা ৱায়েল পীবগী মরু ওইবা অসিনা মালেমবু পুনশিন্নবা শক্তি অমা ওইবা য়াই।
মহাক্না অসুম্না ফোংদোকখি- শান্তিদগী হেন্না নুংঙাইবা অমতা লৈতে৷
মরূপশিং,
লোর্দ বুদ্ধ অসি মালেম পুম্বগী মঙালনা থল্লবা রিজর্বর ওইরমখি। মঙোন্দগী ঐখোয় পুম্নমক্না মতম মতমগী ওইনা মঙালঅদু লৌদুনা মীনুংশিং, মালেমগী ওইনা থৌদাক মশক খঙবা অমসুং য়াইফবা পুরক্নবা লম্বীদা চংশিনবা য়াই। মহাত্মা গান্ধীনা “বুদ্ধনা ঐখোয়না মপাল থোংবা নাথৈদুনা অচুম্বা অমসুং নুংশিবা অসিগী মাইপাকপদা থাজবা থম্মু হায়না তম্বীখি” হায়না বুদ্ধগী মতাংদা ফোংদোক্লমখি৷
ঙসি, বুদ্ধ পূর্নিমাদা, লোর্দ বুদ্ধগী ৱাখল্লোনশিংদা মখোয়না থাজবা থম্বা অদু অমুক্কা হন্না থম্লসি৷
মালেম শিনবা থুংনা শন্দোরক্লিবা কোবিদ-১৯ লাইনা-লাইচৎ অসিগী মতম অসিদা রিলিফ ফংহন্নবা ত্রিপল জেমদা খুরুম্লিবা নখোয় পুম্নমক্কি মরক্তা ঐসু শরুক য়াজরি৷
নহাকপু থাগৎচরি৷
নহাকপু অসুক্কী মতিক থাগৎচরি৷


text:
প্রধান মন্ত্রী শ্রী নরেন্দ্র মোদীনা ঙসি অহমেদবাদতা ১১শুবা খেল মহাকুম্ভ হাংদোক্লে হায়না লাওথোকখ্রে৷ থৌরম অদুদা শরুক য়াখিবশিংগী মরক্তা গুজরাতকী রাজ্যপাল, অচার্য় দেবব্রত অমদি গুজরাতকী মুখ্য মন্ত্রী শ্রী ভুপেন্দ্রভাই পতেল য়াওখি৷
থৌরম হৌরকপদা, প্রধান মন্ত্রীনা স্তেদিয়মদা নহাগী ইনর্জী অমদি পুক্নিং লুপ্পগী ইপাক্কী মতাংদা পনখি অমদি হায়খি মদুদি মসি স্পোর্তস মহাকুম্ভ খক্তা নত্তে, মসি গুজরাতকী নহাশিংগী শক্তিগী মহাকুম্ভ অমনি৷ প্রধান মন্ত্রীগী ৱারোলগী মাংওইননা অচৌবা থৌরম অমা পাংথোকখি৷
প্রধান মন্ত্রীনা হায়খি মদুদি লাইচৎনা মরম ওইদুনা মহাকুম্ভ অসি চহি অনি পাংথোকখিদ্রে, অদুবু মসিগী অচৌবা থৌরম অসিনা শান্নরোইশিংবু অনৌবা থৌনা অমদি ইনর্জীনা পীক থলহল্লে ৷ “চহি ১২গী মমাংদা ঐনা হুনখিবা মরু অদু ঙসিদি অচৌবা খোংনাং পাম্বী অমা ওইরে”, হায়না মতমদুগী গুজরাতকী মুখ্য মন্ত্রী ওইদুনা মশান্নাশিং অসি হৌদোকখিবা প্রধান মন্ত্রীনা ফোংদোকখি৷ মীৎয়েং শান্না উবা ঙম্বা মতমদুগী মুখ্য মন্ত্রী শ্রী নরেন্দ্র মোদীগী লুচিং মখাদা গুজরাত্তা মশান্না ১৬ অমদি পার্তিসিপেন্ত লাখ ১৩গা লোইননা ২০১০দা হৌদোকখি, ঙসিদি খেল মহাকুম্ভদা জেনরেল স্পোর্তস ৩৬ অমদি পেরা স্পোর্তস ২৬ য়াওরি৷ ১১শুবা খেল মহাকুম্ভগীদমক শান্নরোই লাখ ৪৫ হেনবনা রেজিস্তর তৌরকখ্রে৷
মমাংঙৈ মতমদা ভারতকী শান্ন-খোৎনবগী ফিভম অসি স্পোর্তস খরা খক্তনা লাকশিন্দুনা মকোক থোংদুনা চৎলমখি অমদি ইন্দিজিনিয়র্সকী ওইবা স্পোর্তশিং মীরাইবিখি হায়না শ্রী মোদীনা ফোংদোকখি৷ নেপোতিজমনা শান্ন-খোৎনবদসু শোকহনখি অমদি “শান্নরোইশিং খনবদা ত্রান্সপরেন্সী ৱাৎপা অসিসু অচৌবা ফেক্তর অমনি৷ শান্নরোইশিংগী হৈ-শিংবা পুম্নমক প্রোব্লেমশিং অসি থেংনবদা শিজিন্নখি৷ ফৎতবা ফিভম অসিদগী লান্থোরক্তুনা, ভারতকী নহানা ঙসিদি অতিয়া খুৎনা শোকপা ঙাইনরি৷ সনা অমসুং লু্পাগী মঙালনা লৈবাক অসিগী কনফিদেন্সপু মথৌ হাপ্লি,” হায়না মহাক্না ফোংদোকখি৷ ঙসিদি, ভারতনা তোকিও ওলেম্পিকশিং অমদি পেরালিম্পিক্সকুম্বা ইভেন্তশিংদা রেকোর্দ ওইবা মওংদা মেদলশিং মাই পাক্না লৌবা ঙম্ল হায়না প্রধান মন্ত্রীনা ফোংদোকখি৷ লৈবাক অসিগী নহাদা মহাক্না চাওনা থাজবা থম্লি হায়না মহাক্না ফোংদোকখি৷ “তোকিও ওলেম্পিক্সতা ভারতনা ইহান হানবা ওইনা মেদল ৭ লৌবা ঙমখি৷ হায়রিবা রেকোর্দ অদুমক ভারতকতী মচানুপা অমদি মচানুপীশিংনা তোকিও পেরালিম্পিক্সতসু পীবা ঙমখি৷ মসিগী গ্লোবেল কম্পিতিসন অসিদা ভারতনা মেদল ১৯ ফংবা ঙমখি৷ অদুবু, মসিদি হৌরকপদা ঙাইরি৷ ভারতনা হোৎনবসু লেপ্পা তৌরোই অমদি চোকথবসু নাইরোই”, হায়না শ্রী মোদীনা ফোংদোকখি৷
য়ুক্রেন্দগী হল্লকখিবা মহৈরোইশিংনা মচু অহুমগী মতিক-ময়াই হেনগৎলক্লিবা অদু উৎখ্রে হায়না প্রধান মন্ত্রীনা ফোংদোকখি৷ মতৌ অসিগুম্না, স্পোর্তসকী পোদিয়মদসু, হায়রিবা চাওথোকচফম ওইরিবা অমদি মরৈবাকপু নুংশিবা অদু উবা ফংই৷ তোঙান তোঙানবা হিরমশিংদা তৌরিবা নহাগী লমজিং লমতাকপুসু প্রধান মন্ত্রীনা পনখি৷ মহাক্না হায়খি, “স্তার্তঅপ ইন্দিয়াদগী হৌরগা ঙসিদি স্তেন্দঅপ ইন্দিয়াদা৷ মেক ইন ইন্দিয়াদগী হৌরগা মশা-মরোমদোম লেপচবা ঙম্বা ভারত অমদি 'বোকেল ফোর লোকেল'দা, ভারতকী নহাশিংনা অনৌবা ভারতকী কেম্পেন্দ খুদিংমক্কী থৌদাং লৌখ্রে৷ ঐখোয়গী নহানা ভারতকী তৌবা ঙম্বা শক্তি শেমগৎখ্রে৷”
পুন্সিদা অতেনবা লম্বীশিং থিরিবা অসিগী মাইয়োক্তা প্রধান মন্ত্রীনা নহাশিংদা পাউতাক পীখি৷ অতেনবা লম্বী থিবনা মতম পুম্নমক্তা পুন্সি তেলহল্লি৷ “মাই পাক্নবগী মন্ত্র অমা খক্তমক লৈ - 'লোং তর্ম প্লানিং তৌবা অমদি লেপ্প-লৈতনা হোৎনবা' অসিনি হায়না মহাক্না ফোংদোকখি৷ মাই পাকপা নত্রগা মাইথিবা হায়বসিনা ঐখোয়গী অরোইবা পন্থুংফম ওইবা য়ারোই”৷
শান্ন-খোৎনবদা মাই-পাকপা হায়বসিদা ৩৬০ দিগ্রী এপ্রোচ চংই, লৈবাক অসিদা শান্ন-খোৎনববু য়োকখৎনবগীদমক ভারতনা হোলিস্তিক এপ্রোচ অমগা লোইননা হোৎনরি হায়না প্রধান মন্ত্রীনা ফোংদোকখি৷ খেলো ইন্দিয়া প্রোগ্রামনা অসিগুম্বা ৱাখল্লোন অসিগী অফবা খুদম অমা ওইরি৷ “ঐখোয়না লৈবাক অসিগী তেলেন্ত লৈরবশিংবু মশক খঙবা হৌরক্লি অমদি মখোয়দা তঙাই ফদবা সপোর্ত পুম্নমক পীরি৷ তেলেন্ত লৈজরবসু, ঐখোয়না নহাদা ত্রেনিং পীবা ৱাৎপনা মরম ওইরগা শোৎথদুনা লৈহৌরম্মী৷ ঙসিদি, শান্নরোইশিংদা হেন্না হেন্না ফবা ত্রেনিং ফেসিলিতীশিং পীরি,” হায়না মহাক্না ফোংদোকখি৷ শান্ন-খোৎনবগীদমক থাদখিবা হৌখিবা চহি ৭-৮গী বজেৎসু চাদা ৭০ হেনগৎলকখ্রে৷ শান্নরোইশিং অমদি কোচশিংগীদমক থৌনা হাপ্পা অমদি শান্নরোইশিংগীদমক ইন্সেন্তিব পীবসু চাওনা হেনগৎহনখ্রে৷ শান্ন-খোৎনববু ওইবা য়াবা কেরিয়র অমা ওইনা শেমগৎপদা ফংখিবা প্রোগ্রেস অদুগী মতাংদা মহাক্না ৱারি শাখি৷ শান্ন-খোৎনবগী হিরমদা থৱাই য়াওজবা নহানা তৌবা য়াবা স্ত্রীম কয়া অমা খুদুম ওইনা কোচিং, মেনেজমেন্ত, ত্রেনরশিং, দাইতিসিয়নশিং, স্পোর্তস ৱাইতিং লৈরি৷ মনিপুর অমদি মীরুত্তা, স্পোর্তস য়ুনিভর্সিতীশিং শেমগৎখ্রে অমদি ইন্সতিত্যুসন কয়া অমদা স্পোর্তস কোর্সশিং হাপলক্লি৷ অচৌবা কোস্তলাইন অমা পীদুনা বিচ অমসুং ইশিংগী মশান্নশিংদা মীৎয়েং চংনবগীদমকসু মহাক্না হায়খি৷ মমা-মপা ওইবশিংনা মখোয়গী অঙাংশিংবু শান্ন-খোৎনবদা পুক্নিং থৌগৎনবগীদমকসু মহাক্না মমা-মপা ওইবশিংদা হায়জখি৷
খেল মহাকুম্ভনা গুজরাতকী স্পোর্তস সিস্তেমদা অওনবা পুরকখ্রে৷ চহি হেনবা-হেন্দবা থিদনা, রাজ্য অসিদা লৈরিবা মীয়াম্না থা অমগী মতমদা তোঙান তোঙানবা ইভেন্তশিংদা শরুক য়াবা থেংনখি৷ মসি ত্রেদিস্নেল স্পোর্তশিং খুদম ওইনা কবাদি, খো-খো, থৌরি চিংনবি, য়োগসানাস মল্লাখম্ভ অমদি মোদর্ন স্পোর্তশিং খুদম ওইনা আর্তিস্তিক স্কেতিং, তেনিস অমদি ফেন্সিংগী অখন্নবা তাইনফম অমনি৷ মসিনা গ্রাসরুত লেবেলদা লৈরিবা শান্ন-খোৎনবগী রো তেলেন্ত খন্দোকপদা য়াম্না মরু ওইবা থৌদাং অমা লৌখ্রে৷ মসিনা গুজরাতকী পেরা স্পোর্তসতসু শাফু অমা পীখ্রে৷
कोरोना के कारण दो सालों तक खेल महाकुंभ पर ब्रेक लगा रहा।— PMO India (@PMOIndia) March 12, 2022
लेकिन भूपेन्द्र भाई ने जिस भव्यता के साथ इस आयोजन को शुरू किया है, उसने युवा खिलाड़ियों को नए जोश से भर दिया है: PM @narendramodi
मुझे याद है, 12 साल पहले 2010 में गुजरात के मुख्यमंत्री के नाते खेल महाकुंभ की शुरुआत की थी, तो वो मेरे लिए एक सपने के बीज बोने जैसा था।— PMO India (@PMOIndia) March 12, 2022
उस बीज को मैं आज इतने विशाल वटवृक्ष का आकार लेते देख रहा हूँ: PM @narendramodi
खिलाड़ियों के चयन में पारदर्शिता की कमी भी एक बड़ा फैक्टर थी।— PMO India (@PMOIndia) March 12, 2022
खिलाड़ियों की सारी प्रतिभा परेशानियों से जूझने में ही निकल जाती थी।
उस भंवर से निकलकर भारत के युवा आज आकाश छू रहे हैं।
गोल्ड और सिल्वर की चमक देश के आत्मविश्वास को चमका रही है: PM @narendramodi
टोक्यो Olympics में भारत ने पहली बार 7 मेडल जीते हैं।— PMO India (@PMOIndia) March 12, 2022
यही रिकॉर्ड भारत के बेटे-बेटियों ने टोक्यो Paralympics में भी बनाया।
भारत ने इस वैश्विक प्रतियोगिता में 19 मेडल्स जीते।
लेकिन, ये तो अभी केवल शुरुआत है।
न हिंदुस्तान रुकने वाला है, न थकने वाला है: PM @narendramodi
आज स्टार्टअप इंडिया से लेकर स्टैंडअप इंडिया तक!— PMO India (@PMOIndia) March 12, 2022
मेक इन इंडिया से लेकर आत्मनिर्भर भारत और ‘वोकल फॉर लोकल’ तक!
नए भारत के हर अभियान की ज़िम्मेदारी भारत के युवाओं ने खुद आगे बढ़कर उठाई है।
हमारे युवाओं ने भारत के सामर्थ्य को साबित करके दिखाया है: PM @narendramodi
मेरी आप सब युवाओं के लिए भी सलाह है- सफलता के लिए कभी कोई शॉर्टकट मत खोजिएगा!— PMO India (@PMOIndia) March 12, 2022
सफलता का केवल एक ही मंत्र है- ‘Long term planning, और continuous commitment’.
न एक जीत कभी हमारा आखिरी पड़ाव हो सकती है, न एक हार: PM @narendramodi
हमने देश की प्रतिभाओं को पहचानना, उन्हें हर जरूरी सहयोग देना शुरू किया।— PMO India (@PMOIndia) March 12, 2022
प्रतिभा होने के बावजूद हमारे युवा ट्रेनिंग के अभाव में पीछे रह जाते थे।
आज बेहतर से बेहतर ट्रेनिंग सुविधाएं खिलाड़ियों को दी जा रही हैं: PM @narendramodi
2018 में हमने मणिपुर में देश की पहली नेशनल स्पोर्ट्स यूनिवर्सिटी की स्थापना की।— PMO India (@PMOIndia) March 12, 2022
स्पोर्ट्स में higher education के लिए यूपी में भी मेजर ध्यानचंद स्पोर्ट्स यूनिवर्सिटी शुरू होने जा रही है: PM @narendramodi


text:
আসামগী হিমা দাস, কেরলাগী মহম্মদ আনাস অমসুং উরিষ্যাগী দুতিচাঁন্দ না ঙসি আগস্টকী তাং ২৬ নোংমাইজিং নুমিত্তা ইন্দোনেসিয়ানা য়ুম্বু ওইদুনা চৎথরিবা এসিয়ান গেমসকী ৮নি চনবা নুমিত্তা এথলেটিক্সতা লূপাগী তকমান অমমম লৌখ্রে। ভারতকী মেদেল টালিদা ঙসি ফাওবদা সনাগী ৭, লূপাগী ১০ অমসুং সেঞ্জেংগী ১৯ গা লোয়ননা পুন্না তকমান ৩৬ লৌখ্রে। হিমা দাসনা নুপীগী মিটর ৪০০ গী লমজেন্দা লূপাগী তকমান, মহম্মদ আনাস না নুপাগী মিটর ৪০০ গী লমজেন্দা অমসুং দুতিচাঁন্দ না নুপীগী মিটর ১০০ গী লমজেন্দা লুপাগী তকমান অমমম লৌখি।
ধিং এক্সপ্রেস হায়নসু খঙনরিবী আসামগী হিমা দাস মিটর ৪০০ গী লমজেন অদু সেকেন্দ ৫০.৭৯ দা থুংদুনা অনিশুবা পোজিসন তাখিবগা লোয়ননা লুপাগী তকমান লৌখি। অহানবা পোজিসন তাখিবী বাহরেনগী সলৱা ইদ নাসিরনা লমজেন অদু সেকেন্দ ৫০.০৯ দা থুংদুনা সনাগী তকমান লৌখি।
অসোমদা, ভারতকী গোবিন্দন লক্ষ্মনন না নুপাগী মিটর ১০,০০০ গী কেতাগোরিদা লমজেন চেল্লিঙৈদা ট্রেক্কী অঙৌবা লৈই অদু নেৎলুবনা শেঞ্জেংগী তকমান অমা ফংন ফংনা নান্থোকখি।
Lakhipuronline android app install toubiyu CLICK HERE
Pao sing asi ga loinana atei e-pao gi damak
Lakhipuronline android app install toubiyu CLICK HERE


text:
শেল-থুম মন্ত্রালয়
জুন ২০২২গী ওইনা গ্রোস জি.এস.তি. রিভেন্যু কল্লেক্সন অসি লুপা করোর ১,৪৪,৬১৬ ওইখি; ইয়র-ওন-ইয়রদা য়েংবদা ৫৬% হেনগৎখি
জুন ২০২২গী গ্রোস জি.এস.তি. কল্লেক্সন অসি এপ্রিল ২০২২ কল্লেক্সনগী মথংদা অনিশুবা খ্বাইদগী ৱাংবা কল্লেক্সন ওইখি
জি.এস.তি. হৌদোকখিবদগী হৌনা ৫রকশুবা ওইনা জি.এস.তি. কল্লেক্সন অসি লুপা করোর লাখ ১.৪০ হেনখি; মার্চ ২০২২দগী হৌনা থংন-থংননা ৪শুবা থা ওইরি
Posted On:
01 JUL 2022 2:56PM by PIB Imphal
২০২২গী জুন থাদা খোমগৎখিবা গ্রোস জি.এস.তি. রিভেন্যু অসি লুপা করোর ১,৪৪,৬১৬ ওইখি, মসিগী মনুংদা সি.জি.এস.তি.না লুপা করোর ২৫,৩০৬, এস.জি.এস.তি.না লুপা করোর ৩২,৪০৬, আই.জি.এস.তি.না লুপা করোর ৭৫,৮৮৭ (মপালদগী পুশিল্লকপা পোৎলমশিংদগী খোমগৎখিবা লুপা করোর ৪০১০২ য়াওরগা) অমসুং সেস অসি লুপা করোর ১১,০১৮ (মপালদগী পুশিল্লকপা পোৎলমশিংদগী খোমগৎখিবা লুপা করোর ১১৯৭ য়াওরগা) ওইখি। জুন ২০২২গী গ্রোস জি.এস.তি. কল্লেক্সন অসি এপ্রিল ২০২২গী লুপা করোর ১,৬৭,৫৪০গী কল্লেক্সনগী মথংদা অনিশুবা খ্বাইদগী ৱাংবা কল্লেক্সন ওইখি।
সরকারনা আই.জি.এস.তি.দগী সি.জি.এস.তি.দা লুপা করোর ২৯,৫৮৮ অমসুং এস.জি.এস.তি.দা লুপা করোর ২৪,২৩৫ সেত্তল তৌখি। মসিগী মথক্তা থা অসিদা কেন্দ্র অমসুং রাজ্য/য়ু,তি.শিংগী মরক্তা ৫০:৫০গী রেসিওদা এদ-হোক বেসিসকী আই.জি.এস.তি.গী লুপা করোর ২৭,০০০ কেন্দ্রনা সেত্তল তৌখি। রিগুলর সেত্তলমেন্ত অমসুং এদহোক সেত্তলমেন্ত তৌরবা মতুংদা ২০২২গী জুন থাগী কেন্দ্র অমসুং রাজ্যশিং/য়ু.তি.শিংগী অপুনবা রিভেন্যু অসি সি.জি.এস.তি.গী লুপা করোর ৬৮,৩৯৪ অমসুং এস.জি.এস.তি.গী ওইনা লুপা করোর ৭০,১৪১নি।
জুন ২০২২গী থা অসিগী রিভেন্যুশিং অসি হৌখিবা চহিগী চপ মান্নবা থাগী লুপা করোর ৯২,৮০০দগী জি.এস.তি. রিভেন্যুশিংদগী ৫৬% হেনখি। থা অসিগী মনুংদা মপালদগী পোৎলমশিং পুশিল্লকপদগী লাকপা রিভেন্যুশিং অসিনা ৫৫% অমসুং দোমেস্তিক ত্রাঞ্জেক্সনদগী (সর্ভিসেসকী ইম্পোর্তশিং য়াওরগা) লাকপা রিভেন্যু অসিনা ৫৬% ওইদুনা হৌখিবা চহিগী চপ মান্নবা থাগী মনুংদা সোর্সশিং অসিদগী লাকপা রিভেন্যুশিংদগী ৱাংবা হেনখি।
মসি জি.এস.তি. হৌদোকখিবদগী হৌনা মঙারক শুবা ওইনা থাগী ওইনা খোমগৎপা জি.এস.তি.দা লুপা করোর লাখ ১.৪০ হেনখিবা ওইরি অমসুং মার্চ ২০২২দগী থংন-থংননা মরিশুবা থা ওইরি। জুন ২০২২গী কল্লেক্সন অসি খ্বাইদগী ৱাংবদা অনিশুবা ওইবা খক্তা নত্তনা মমাংদা উবা ফংখিবা কল্লেক্সন তানা থা ওইবগী ত্রেন্দ অদু থুগাইখি। মে ২০২২দা জেনরেৎ তৌখিবা ই-ৱে বিলশিংগী অপুনবা মশিং অসি করোর ৭.৩ ওইখি মসি ২০২২গী এপ্রিল থাদা জেনরেৎ তৌখিবা ই-ৱে বিল করোর ৭.৪দগী ২% হন্থখি।
মমাংগী শেনবা চহিগী অহানবা ক্বাতরদা ওইখিবা থাগী গ্রোস জি.এস.তি. কল্লেক্সনগী চাংচৎ লুপা করোর ১.১০গা য়েংনবদা শেনবা চহি ২০২২-২৩গী অহানবা ক্বাতরগী থাগী গ্রোস জি.এস.তি. কল্লেক্সনগী চাংচৎ অসি লুপা করোর লাখ ১.৫১ ওইদুনা ৩৭% হেনগৎলকখি। ইকনোমিক রিকবরী, এন্তি-ইবেসন এক্তিবিতীশিং, মরু ওইনা ফেক বিল্লরগী মায়োক্তা এক্সন লৌখৎখিবা অসিনা জি.এস.তি. হেনগৎহনবদা মতেং পাংখি। থা অসিগী গ্রোস সেস কল্লেক্সব অসিনা জি.এস.তি. হৌদোকখিবদগী খ্বাইদগী ৱাংবা ওইখি।
মখাদা পীরিবা চার্ত অসিনা ২০১৭-১৮দগী হৌনা গ্রোস জি.এস.তি. রিভেন্যুশিংগী লৈরিবা ত্রেন্দশিং অদু উৎলি। মখাদা পীরিবা তেবল অসিনা জুন ২০২১গা চাংদম্নবা মতমদা জুন ২০২২দা রাজ্য অমমমদা খোমগৎখিবা রাজ্য অমমমগী জি.এস.তি.গী মশিং অদু উৎলি।
জুন ২০২২[১]গী মনুংদা লৈখিবা রাজ্য-রাজ্যগী জি.এস.তি. রিভেন্যুশিংগী গ্রোথ
****
(Release ID: 1838587)
Visitor Counter : 55


text:
প্রধান মন্ত্রী শ্রী নরেন্দ্র মোদীনা ২০২১গী জুন ৫গী অয়ুক পুং ১১ তাবা মতমদা ৱার্লদ এনভাইরোনমেন্ত দেগী থৌরম ভিদিও কনফরেন্সকী খুত্থাংদা শরুক য়াগনি। থৌরম অসি পেত্রোলিয়ম অমসুং নেচুরেল গ্যাসকী মন্ত্রালয় অমসুং এনভাইরোনমেন্ত, ফোরেস্ত অমসুং ক্লাইমেৎ চেঞ্জকী মন্ত্রালয়গা খুৎশম্নদুনা শিনবনি। হন্দক্কী চহিগী থৌরমগী ওইবা থীম অসি ‘প্রোমোসন ওফ বাইওফ্যুল ফোর বেত্তর এনভাইরোনমেন্ত’নি।
থৌরম অসিগী মনুংদা, প্রধান মন্ত্রীনা “২০২০-২০২৫দা ইন্দিয়াদা ইথানোল ব্লেন্দিংগী রোদ মেপ্তা এক্সপার্ত কমিতীগী রিপোর্ত” ফোংগনি। ৱার্লদ এনভাইরোনমেন্ত দেবু নিংশিনবা ভারত সরকারনা ওইল কম্পনীশিদা ২০২৩গী এপ্রিলগী ১দগী ইথানোল য়াওবা পেত্রোলশিং চাদা ২০ য়াওনা য়োন্নবা ই-২০ নোতিফিকেসন অমা থোকখ্রে; অমসুং হেন্না ইথানোল ওইবা ই.১২ অমসুং ই.১৫গী বি.আই.এস. স্পেসিফিকেসন। হোৎনরিবা অসিনা অহেনবা ইথানোল দিস্তিলেসন তৌবদা লায়থোকহল্লগনি অমসুং লৈবাক অসিদা ব্লেন্দেত তৌরবা ফ্যুল শেম্বগী তাইমলাইন অমা ফংলগনি। হায়রিবা অসিনা ২০২৫ চহিগী মমাংদা ইথানোল পুথোকপা রাজ্যশিং অমসুং থংনবা মফমশিংদা ইথানোল শিজিন্নবা হেনগৎলগনি।
প্রধান মন্ত্রীনা পুনেগী মফম অহুমদা ই. ১০০ দিস্পেন্সিং স্তেসনগী পাইলোৎ প্রোজেক্ত অমা হৌদোক্লগনি। প্রধান মন্ত্রীনা ইথানোল ব্লেন্দেদ পেত্রোল অমসুং কমপ্রেস বাইওগ্যাস থৌরমগী ইনেব্লর অমা ওইনা লৌমীশিংগা উন্নদুনা মখোয়না অহানবা থেংনবগী মওং খঙদোক্কনি।


text:
খরুমজরি মরুপশিং,
ঙসি বজেতকী মীফম হৌরগনি। ঐহাক্না নখোয় ময়াম অমসুং লৈবাক অসিগী ইকাই খুম্নরবা এম.পি.শিংবু মসিগী বজেত মীফম অসিদা তরাম্না ওক্লি। ঙসি মালেমগী ওইনা লৈরিবা ফিভমশিং অসিদা ভারতকী ওইনদি খুদোংচাবা কয়া অমা পীরি। মসিগী বজেত মীফম অসিদা মালেম অসিদা ভরতকী শেনমীৎলোন খক্তমক চাউখৎপা, ভারত্তা পাংথোক্লিবা ভেক্সিনেশন কেমপেন, ভারতনা পুথোকচবা ভেক্সিন অসিনা মালেম পুম্বদা থাজবা পোকহল্লি।
মসিগী বজেত মীফম অসিদসু, ঐখোয় এম.পি.শিংগী খন্ন-নৈনবশিং, ঐখোয় এম.পি.শিংনা খন্ন-নৈনবগী ৱাফম, ৱাখল চাউথোক্না খন্ন-নৈনখিবা, মালেম অসিদা য়াম্না চাউনা অহোংবা অমা পুরক্নবগী য়াম্না মরু ওইবা খুদোংচাবা অমা ওইগদৌরিবনি।
ঐহাক্না খঞ্জৈ মদুদি ইকাইখুম্নরবা এম.পি.শিং, পোলিতিকেল পার্তী পুম্নমক্না পুকচেল চাউথোক্না খ্বাইদগী হেন্না ফবা মওংদা খন্ন-নৈনদুনা লৈবাক অসিবু চাউখৎপগী লম্বিদা পুরকপদা, খোংজেল য়াংনা চাউখৎহনবদা শোইদনা মতেং ওইগনি।
মীখলনা মরম ওইরগা মীফম অসিদসু, খন্ন-নৈনবশিং অসিদসু হঞ্জিন-হঞ্জিন্না অকাইবা পী হায়বসি চুম্লবা ৱাফম্নি। অদুবু ঐহাক্না ইকাই খুম্নরবা এম.পি.শিংদা হায়জরি মদুদি মীখল অসিনা নাকল অমদনি, মসি পাংথোক্তুনা লৈখিগনি, অদুবু হাউসতা লৈরিবা ঐখোয়না.... মসিগী বজেত অসিদা চহি অমগী থৌরাং পুম্নমক শেমগদৌরিবনি অদুনা মসি য়াম্না মরু ওই। ঐখোয়না পুক্নিং হকচাং য়াওনা মসিগী বজেত অসিগী মহৈ হেন্না পুরক্নবা হোৎনরিবা মখৈ, লাক্কদৌরিবা মথংগী চহি অসিদা ঐখোয়গী শেনমীৎলোন অসিবু অনৌবা অৱাংবা থাক অমদা পুখৎনবগী য়াম্না চাউরবা খুদোংচাবা অমা ওইগদৌরিবনি।
অপনবা-অয়েৎপা অমত্তা লৈতনা খন্ন-নৈনবা, ৱাখল লৈনা খন্ন-নৈনবা, মীওইবা অমা ওইবগী ৱাখল-লৌশিংগা লোইননা খন্ন-নৈনবা, অফবা পান্দমগা লোইননা খন্ন-নৈনবা, মসিগী থাজবা অসিগা লোইননা ময়াম পুম্নমকপু হন্না-হন্না থাগৎচরি।


text:
টেঙনৌপল দিস্ত্রিক অসি ইং ১৯৭৪ দা মনিপুর সেন্ত্রাল ডিস্ত্রিক, মনিপুর এক্সট্রা ওরদিনরি নঃ ৩০, ১১-০৫-৭৪ দগি লৌথোকখি । দিস্ত্রিক অসি ৩-১-১৯৯৪ ফাওবা সব দিভিজন ৩ শুরম্মি, মিং ওইনা চান্দেল, চাকপিকারোং অমসুং টেঙনৌপল নি। ৪-১-১৯৯৪ দগি অতোপ্পা মচি সব দিভিজন কৌবা অমা য়াওরকখি। এক্সট্রা ওরদিনরি মনিপুর গেজেট নোতিফিকেসন নঃ ১৭৪ আগুস্ত, ১৯৮৩ গি মখাদা দিস্ত্রিক পুম্বগি মিং অসি দিস্ত্রিক হেদকৱাতর গি মিং লৌরগা থোনবা হাইনা ৱারেপ্নবগা লোইননা টেঙনৌপল অসি চান্দেল হেদকৱাতর গি মখাদা লৈবনা চান্দেল দিস্ত্রিক ওইখি।
এক্সট্রা ওরদিনরি মনিপুর গেজেট নোতিফিকেসন নঃ ৪০৮ ডিসেম্বর ৯,২০১৬ গী মখাদা দিস্ত্রিক অসি চান্দেল দিস্ত্রিকদ্গী খাইদো্কল্গা সব দিভিজন মচি, মোরে অমসুং টেঙনৌপল হাইনা টেঙনৌপল দিস্ত্রিক আসিগী মখাদা শেমখী।


text:
উপ-রাস্ত্রপতিনা মীশিং য়াম্বা হেনগৎলকপগী মতুং ইন্না চাউখৎপদা খুদোংচাদবা পীরকপগী মতাংদা চেকশিনৱা হায়খ্রে
Vice President’s Secretariat
Vice President cautions about population increases
Date: 20 AUG 2020 1:31PM
- উপ-রাস্ত্রপতিনা মীশিং য়াম্বা হেনগৎলকপগী মতুং ইন্না চাউখৎপদা খুদোংচাদবা পীরকপগী মতাংদা চেকশিনৱা হায়খ্রে
- উপ-রাস্ত্রপতিনা রাজনিতী দল অমসুং মীয়ামগী মীহুৎশিংনা হীরমশিগী মতাংদা তাকপী তম্বীনবা হায়খ্রে
উপ-রাস্ত্রপতিনা ভারত্তা চৎনদুনা লাক্লবা অপুনবা ইমুংগী চৎনবী অমুক হৌদোক্লসি হায়খ্রে
- করিগুম্বা নহাক অসি “দেমোগ্রাফিক দিবিদেন্দ” ওইরবদি নহাক্কী মথক থোংবনা লৈবাক অসিগী “দেমোগ্রাফিক বোনস” ওইগনিঃ উপ-রাস্ত্রপতি
- অহল ওইবশিংবু তাথী তাওইনা তৌবীবসি তাবদা য়াম্না নুংঙাইতবা ফাওইঃ উপ-রাস্ত্রপতি
সেক্স রেসিওদা অথুবা অহোঙবা লাকপা অসিনা ঐখোয়গী খুন্নাইগী খল কায়হনগনিঃ উপ-রাস্ত্রপতি
- উপ-রাস্ত্রপতিনা জেন্দর খায়দোকপা লৈতবা খুন্নাই অমা শেম্লসি হায়রি
পার্লিয়ামেন্ত অমসুং লেজিসলেচরশিংদা নুপীগী মতিক চাবা মফম কল্লসি হায়না হায়খ্রে
আই.এ.পি.পি.দি.গী রিপোর্ত অনি পুথোকখ্রে;
- “ভারত্তা পোকপদা লৈবা সেক্স রেসিওগী ফিভম” অমসুং
- “ভারতকী অহল ওইরবা মীওইশিংগী মীশিং: ফিভম অমসুং ঙাক্লৌ পথাপ”
ভারতকী উপ-রাস্ত্রপতি শ্রী এম. বেঙ্কয়া নাইদুনা ঙসি মীওই মশিং য়াম্লকপগী মতুং ইন্না চাউখৎপগী লম্বীদা খুদোংচাদবা থেংনবা হেনগনি হায়না হায়খ্রে।
ঙসি ইন্দিয়ন এসোসিএসন ওফ পারলিয়ামেন্তরিয়ানস ফোর পোপ্যুলেসন অমসুং দিবেলপমেন্ত (আই.এ.পি.পি.দি.)না নই-দিল্লীদা “ভারত্তা পোকপদা লৈবা সেক্স রেসিওগী ফিভম” অমসুং “ভারতকী অহল ওইরবা মীওইশিংগী মীশিং: ফিভম অমসুং ঙাক্লৌ পথাপ” হায়বা রিপোর্ত অনি অসি ফোঙবগী থৌরমদা মহাক্না বর্চুএলগী খুত্থাংদা ৱা ঙাংখি।
মীশিং অমসুং চাউখৎপগী মরমদা মিৎয়েং চংবগীদমক আই.এ.পি.পি.দি. থাগৎলদুনা মহাক্না হায়খি, “ঐখোয়না মতম পুম্বদা মীশিং অমসুং চাউখৎপগী মরক্তা লৈনরিবা মরী অসি মশক খংগদবনি” অমসুং অখঙ অহৈশিংনা ভারতকী মীশিং অসি ইং ২০৩৬ ফাওবগী মনুংদা বিলিয়ন ১.৫২ (ইং ২০১১দা ওইরিবা অসিগী শরুক ২৫% হেনগত্তুনা) য়ৌরকপা য়াই হায়বগী ৱাফমসু পনখি।
তঙাই ফদবা সেবা পীবগী মতাংদা পল্লদুনা মহাক্না হায়খিবদা লৈবাক অসিনা মসিগী মীওইগী শরুক ২০%না পোবর্তী লাইনগী মখাদা লৈদুনা অমসুং মসিগা চপ মান্নবা মশিংনা লাইরিক হৈতনা লৈবদগী খুদোংচাবা কয়া থেংনরি হায়খি। হীরম অসিগা মরী লৈননা মীওই খুদিংনা মখয়গী ইমুং মনুংগী ওইনা প্লান্নিং তৌনবা হায়খি। প্রধান মন্ত্রীনা মমাংগী চহিদা মহাক্কী নিং-খা তম্বা নুমিৎকী ৱা ঙাংবদা অপিকপা ইমুংগী চৎনবী ইনবা মীওই খুদিংনা লৈবাক অসিগী চাউখৎপদা তেংবাংলি হায়না উপ-রাস্ত্রপতিনা হায়খি।
শ্রী নাইদুনা রাজনিতী দল অমসুং মীয়ামগী মীহুৎ শিনবশিংদা মসিগী মরু ওইরবা হিরম অসিদা মিৎয়েং চংদুনা মীয়াম্বুসু খঙহন্নবা হোৎনৌ হায়খি।
ভারতকী মতম কুইনদগী চৎনদুনা লাক্লবা অপুনবা ইমুং মনুংগী চৎনবী অসিসু হৌহৌননা অমুক হৌদোক্লসি হায়রদুনা মহাক্না ঐখোয়গী ইমুং মনুংগী পথাপ অসি অতোপ্পা লমশিংনসু মতৌ তম্নরিবনি হায়খি।
শ্রী নাইদুনা হায়খিবদা ভারতকী অপুনবা ইমুং ওইনা লৈমিন্নবগী পথাপ অসিদা ঐখোয়গী অহল-লমনশিংনা ইকায় খুম্নবগী মফম অমদা লৈ অমসুং মখোয় অসি থকশি-খাসি নাইবা, নাৎ, ইমুংগী ইকায় খুম্নবা অমসুং সমসকরাগী ঙাক শেনবা মীওইশিং ওই হায়খি। অসিগুম্বা ইমুংশিং অসিদা অঙাংশিংনা নুংশিবা, পাম্মুবা, ঙাকপী শেনবীবা, লৌশিং অমসুং অহলশিংনা ঙাক শেনবীদুনা থম্বগী নুংঙাইবা কয়া অমা ফংই হায়না মহাক্না মখা তানা হায়খি।
উপ-রাস্ত্রপতিনা হায়খিবদা অহল লমনশিংবু তাথী তাওই তৌবীবগী পাউ তাবদা মঙোন্দা থৱাই নুংঙাইতবা ফাওই হায়খি। “মসি চৎনবা শুকয়া য়ারোইদবা পথাপ অমনি” হায়না মহাক্না হায়খি অমসুং অঙাংশিংনা মখোয়গী অহল লমনশিংবু নীংথিনা থম্বীবা হায়বসি য়াম্না শেংলবা থৌওং অমনি হায়না মহাক্না মখা তানা হায়খি।
শ্রী নাইদুনা অহল ওইরবা মীওইশিংদা মতমগা চানবা অনৌবা মহৈ তম্বীদুনা মপুং ফাবা প্রোফেস্নেল ওইবা পুন্সি অমা হিংদুনা লৈবাক শেমগৎ শাগৎপগী মনুং চলহন্নিংই হায়না হায়খি”। “ঐখোয়না কাওরোইদবদি করিগুম্বা নহাক অসি “দেমোগ্রাফিক দিবিদেন্দ” ওইরবদি নহাক্কী মথক থোংবনা লৈবাক অসিগী “দেমোগ্রাফিক বোনস” ওইগনি হায়বা অসিনি”, হায়না মহাক্না মখা তানা হায়খি।
উপ-রাস্ত্রপতিনা ঐখোয়গী হকশেলগী পথাপ অসিবু নৌনা শেমদোক্তুনা অহল লমনশিংদা অনা লায়েংবগী খুদোংচাবা অমসুং ইন্স্যুরেন্স কবরেজ পীবগী তঙাই ফদবা কয়া অসিদা মিৎয়েং চংদুনা শেমদোকপা তারি হায়না মহাক্না য়াম্না মরু ওইনা হায়খি।
মতম কুইনদগী ভারত্তা সেক্স রেসিওদা মান্নদবগী খুদোংচাদবা কয়া থেংনদুনা লাক্লিবা অসিগী মরমদা ফোঙদোক্লদুনা শ্রী নাইদুনা সেক্স রেসিও অসি তুমিন্না লৈবা য়াম্না মরু ওইবা হীরম অমনি অমসুং মসিনা ঐখোয়গী খুন্নাইদা পামদবা চৈথেং কয়া পীরক্কনি হায়না হায়খি।
শ্রী নাইদুনা লৈবাক অসিদা অপাম্বা সেক্স ওইহন্নিংবদগী এবোর্সন তৌবগী চৎনবী লৈরক্লিবা অসিগী মতুং ইন্না পি.সি.-পি.এন.দি.তি. এক্ত নীংথিনা চৎনহন্নিংবগী তঙাই ফদবগী মতাংদা ৱাফম কয়া ফোঙদোকখি। নুপী ওইবী অঙাংশিংবু পোক্ত্রিঙৈদা হাৎপগী চৎনবী অসি মতম পুম্বগী ওইনা লোইশিল্লসি হায়রগদি জেন্দরগী মতাংদা খেৎনবা থমদবা মতমদা ওইগনি হায়খি।
শ্রী নাইদুনা স্কুলশিংদা মোরেল এজুকেসন তম্বীদুনা মখোয়না চাউরক্লবা মতমদা থৌদাং খঙবা সিতিজন ওইদুনা জেন্দরগী খেৎনবা লৈবসি অরানবনি খনবা ঙমহনগদবনি হায়খি।
উপ-রাস্ত্রপতিনা অঙাং নুপীমচা খুদিংদা লেম্না মহৈ তম্বা ফঙহনবা অমসুং ফিমেল ফিতিসাইদ অমসুং অউনপোৎ পীবগী চৎনবীদা অথিংবা থম্বগী অহকপা আইন শেমগদবনি হায়খি। নুপীশিংদসু লন-থুমগী মান্নবা শরুক পীদুনা মখওয়বুসু শেন্মিৎলোনগী হীরমদা মপাঙ্গল হাপকদবনি হায়না মহাক্না হায়খি।
শ্রী নাইদুনা ঐখোয়না পার্লিয়ামেন্ত অমসুং রাজ্যগী লেজিসলেচর খুদিংদা নুপীশিংগী মতিম চাবা ফম খাকহন্নবা হোৎনগদবনি অমসুং মসিগী মরু ওইবা হীরম অসিগী মতাংদা রাজনিতী দলশিংনা অথুবা মতমদা য়ানবা অমা পুরক্নবা হোৎননবা হায়খি। মতম কুইনদগী মসিগী হৌদোকপা অসি পন্দুনা লৈরকপা অসি য়াম্না লাইবক থীবনি হায়খি। “নুপীশিংবু চাং মান্নবা থাক্তা থমদ্রবদি লৈবাক্কী চাউখৎপদা য়াম্না থিন্থগনি”, হায়না মহাক্না হায়খি।
উপ-রাস্ত্রপতিনা মীয়ামগী মীহুৎশিং, পোলিসী শেম্বা মীওইশিং, রাজনিতী দলশিং অমসুং লায়রবা, ইবা-পাবা হৈতবা অমসুং জেন্দরগী খেৎনবা থম্বগী সোসিএলগী ওইবা ফত্তবা অয়া অসিবু কোকহনবগী থবক থৌরিবা স্তেকহোলদরশিংদগী অহেনবা মিৎয়েং চংলকপগী তঙাই ফদবা লৈবগী মতাংদা পনখি। মহাক্না হীরম অসিগী মতাংদা রাজ্য সরকারনসু মিৎয়েং চঙহন্নিংই হায়খি।
শ্রী নাইদুনা সেক্স রেসিগী চাং মান্নদবা অমসুং অহল লমনশিংনা থেংনরিবা খুদোংচাদবশিংগী মরমদা মীদিয়ানা মিৎয়েং চংনবসু হায়খি।
মহাক্না আই.এ.পি.পি.দি., মসিগী চেয়রমেন অমসুং হান্নগী দেপ্যুতী দাইরেক্তর রাজ্য সভাগী এম.পি. প্রোফঃ পি.জে. কুরিএন অমসুং দাঃ পি.পি. তলৱার, দাঃ সুদেশ নাঙ্গিয়া অমসুং দাঃ জে.এস. য়াদবনচিংবা অখঙ অহৈশিংবুসু মনুং হঞ্জিনবা রিপোর্ত অনি অসি পুথোরকপগী থাগৎপা ফোঙদোকখি।
আই.এ.পি.পি.দি.গী চেয়রমেন অমসুং হান্নগী দেপ্যুতী দাইরেক্তর রাজ্য সভাগী এম.পি. প্রোফঃ পি.জে. কুরিএন অমসুং দাঃ পি.পি. তলৱার, দাঃ সুদেশ নাঙ্গিয়া অমসুং দাঃ জে.এস. য়াদবনচিংবা অখঙ অহৈশিংসু থৌরম অসিদা শরুক য়াখি।
মখাগী অসি মহাক্কী ৱা ঙাংখিবগী অকুপ্পা ৱারোলনিঃ
ঐহাক্না ইন্দিয়ন এসোসিএসন ওফ পারলিয়ামেন্তরিয়ানস ফোর পোপ্যুলেসন অমসুং দিবেলপমেন্ত (আই.এ.পি.পি.দি.)না “ভারত্তা পোকপদা লৈবা সেক্স রেসিওগী ফিভম” হায়বা লৈবাক্কী মীশিংদা নুপা অমসুং নুপীগী মশিংগী খল কায়বগী মতাংদা পনবা অমসুং “ভারতকী অহল ওইরবা মীওইশিংগী মীশিং: ফিভম অমসুং ঙাক্লৌ পথাপ” হায়বা লৈবাক অসিদা লৈরিবা অহল-লমনশিংনা থেংনরিবা খুদোংচাদবা কায়গী মতাং অমসুং মখোয়গী ইথিল পীনবা ৱারোল খরা পনবা রিপোর্ত অনি অসি ফোঙবা অসিদা য়াম্না নুংঙাইবা ফাওই।
রিপোর্তশিং অসিনা লৈবাক অসিদা থেংনরিবা য়াম্না মরু ওইবা সোসিএলগী হীরমগী মরমদা পল্লি। ঐহাক্না থবক অসি পাঙথোকপদা তেংবাংবগীদমক আই.এ.পি.পি.দি.গী চেয়রমেন অমসুং হান্নগী দেপ্যুতী দাইরেক্তর রাজ্য সভাগী এম.পি. প্রোফঃ পি.জে. কুরিএনবু থাগৎপা ফোঙদোক্লি।
ঐহাক্না দাঃ পি.পি. তলৱার, দাঃ সুদেশ নাঙ্গিয়া অমসুং দাঃ জে.এস. য়াদবপুসু অতেনবা মতমদা রিপোর্ত অসি লোইশিন্নবা হোৎনবদা তেংবাংবগীদমক্তা থাগৎপা ফোঙদোক্লি।
ঐহাক্কী নুংশিরবা ইচিল ইনাওশিং,
মালেমগী ওইনা চহি ৬০+কী মথক্তা লৈবা মীওইশিংগী মশিং য়াম্বা হেনগৎলক্লি।
জপান, রসিয়া, জর্মনি, য়ু.কে. অমসুং য়ু.এস.এ.দা য়াম্না থুনা অহল ওইরক্লিবা মীওইশিংগী মশিং য়াম্না লৈ অমসুং মসিনা তাকপদি মালেম অসিদা অহল ওইবা মীওইশিংগী হীরমদা খুদোংচাদবা কয়া লৈরে হায়বনি।
মীওই অমনা হিংবগী চাং অসি হৌখিবা দিকেদ খরগী মনুংদা ভারত্তা য়াম্না হেনগৎলক্লে হায়বা তাবসিদা য়াম্না নুংঙাইবা ফাওই। মসিনা অহল ওইবা মীওইশিংগী মীশিংসু য়াম্না হেনগৎলক্লি। ঐখোয়গী অহলশিংগী মীশিং অসি ইং ২০৫০ ফাওবগী মনুংদদি মিলিয়ন ৩০০ হেল্লগনি অমসুং মখোয়না অপুনবা মীশিংগী ২০%গী শরুক ওইগনি।
ঐখোয়না মখোয়শিং অসি হকশেল ফনা লৈনবা, খুনাইগা মরী লৈনদুনা লৈনবা, শেলথুমগী হীরমদা তংদু লৈতানা লৈনবা অমসুং কান্নবা থবক পাঙথোকপা ঙমহন্নবা হোৎনগদবনি।
অহল ওইবা মীওইশিংদা তাথী তাওইনা তৌবিরে হায়বগী পাউ তাবদা ঐহাক য়াম্না নুংঙাইতে। করিগুম্বা মতাং খরদদি অহল ওইবী নুপীশিংদনা থীনা তৌবা হেল্লি। মেন্তেনেন্স অমসুং ৱেলফিয়ার ওফ পেরেন্তস অমসুং সেনিয়র সিতিজনস এক্ত ২০০৭ লৈনা লৈনা অসিগুম্বা থৌদোকশিং অসি থোক্লি হায়বসিদা হেন্না নুংঙাইতবা ফাওই। মসি চৎনবা য়াবা থবক নত্তে।
খুন্নাই অমা ওইনা ঐখোয়না অহল-লমনশিংদা য়াম্না থাগৎফম থোকই। মখোয়না হোৎনরকপগী মহৈ অদু ঙসি ঐখোয়না ফংলিবনি। মখোয়বু নীংথিনা থম্বীবা হায়বা অসি ইমুং মনুংগী থৌদাংনি।
ঐখোয়গী অরিবা মতমগী ৱারোল অমা ওইরিবা মানু স্মৃতিনা অসুম্না হায়রম্মিঃ
“করিগুম্বা মীওই অমনা অহল-লমনবু ইকায় খুম্ননা লোয়নরবদি মহাক অদু পুন্সি শাংবা, অফবা মহৈ-মশিং হৈবা, অফাউবা অমসুং মপাঙ্গল লৈবা মীওই অইগনি”।
ঐখোয়না অসিগুম্বা অরিবা ৱাখল্লোন অসিদগী ইথিল লৌগদবনি অমসুং খুন্নাইনা অহল-লমনশিংদা লোয়নবগী থৌওংগী মশক অমা শেমগদবনি।
ভারতকী অপুনবা ইমুং ওইনা লৈমিন্নবগী পথাপ অসিদা ঐখোয়গী অহল-লমনশিংনা ইকায় খুম্নবগী মফম অমদা লৈ অমসুং মখোয় অসি থকশি-খাসি নাইবা, নাৎ, ইমুংগী ইকায় খুম্নবা অমসুং সমসকরাগী ঙাক শেনবা মীওইশিং ওই।
তৌবতবু চাউখৎলকপা অমসুং ইমুং মনুং চাওখৎলকপগী মতুং ইন্না চারোন-শুরোনগী মরক্তা লৈবা অকনবা মরীসু শোন্থরক্লে। পুন্না লৈমিন্নবা ইমুংশিং অসিদা অঙাংশিংনা নুংশিবা, পাম্মুবা, ঙাকপী শেনবীবা, লৌশিং অমসুং অহলশিংনা ঙাক শেনবীদুনা থম্বগী নুংঙাইবা কয়া অমা ফংই।
মসিনা মরম ওইদুনা ঐখোয়না চহি কুইনদগী চৎনরক্লবা পুন্না লৈমিন্নবগী পথাপ অসি নৌহৌননা অমুক ইনগদবনি। অতোপ্পা লৈবাকশিংনা খুদম ওইনা পীনরিবা চৎনবী অসি ভারত্তা অমুক হৌদোক্কদবনি। তেংবাংনবা অমসুং নুংশিনবা অসিনা মতম পুম্বদা ঐখোয়গী নাৎকী ময়ায়দা লৈদুনা লাক্লি।
অহল-লমনশিংবু নীংথিনা থম্বীবা অসি খুন্নাইগী থৌদাংনি। মসি অমুক হন্না খুন্নাইগী চৎনবী ওইগদবনি।
সরকারনা ভরিসথ পেন্সন বিমা য়োজনা, ইন্তিগ্রেতেদ প্রোগ্রাম ফোর সিনিয়র সিতিজনস অমসুং নেস্নেল প্রোগ্রাম ফোর দি হেলথকেয়র ওফ এলদর্লী হায়বা স্কিমশিং হৌদোকপা অমসুং ইনকম তেক্স অমসুং রেলৱে/ফ্লাইৎকী তিকেত্তা দিস্কাউন্ত পীবগীদমক্তা থাগৎপা ফোঙদোক্লি।
তৌবতবু মসিদগী হেন্না তৌবগী মথৌ তারি। হিংবগী চাং হেনগৎপা অসিনা মীওই অমনা চহি ৬০গী মতুংদগী মথংগী চহি ১৭-২০ ফাওবা হিংবা ঙম্লগনি।
মীওই কয়া অমনা চহি ৬০ শুরবা ফাওবা থবক তৌবা ঙম্মি অমসুং মখোয়না ফুল তাইম নত্ত্রগা পার্ত তাইমগী থবক তোউবা য়াই। মতমগা চানবা অনৌবা মহৈ তম্বীদুনা মপুং ফাবা প্রোফেস্নেল ওইবা পুন্সি অমা হিংদুনা লৈবাক শেমগৎ শাগৎপগী মনুং চলহন্নিংই।
ঐখোয়না কাওরোইদবদি করিগুম্বা নহাক অসি “দেমোগ্রাফিক দিবিদেন্দ” ওইরবদি নহাক্কী মথক থোংবনা লৈবাক অসিগী “দেমোগ্রাফিক বোনস” ওইগনি হায়বা অসিনি। ঐখোয়গী হকশেলগী পথাপ অসিবু নৌনা শেমদোক্তুনা অহল লমনশিংদা অনা লায়েংবগী খুদোংচাবা অমসুং ইন্স্যুরেন্স কবরেজ পীবগী তঙাই ফদবা কয়া অসিদা মিৎয়েং চংদুনা শেমদোকপা তারি।
সোসিএলগী ওইবা হীরমশিংদা, মরি মতাগী মীওইশিংখক্ত নত্তনা য়ুম্লোন্নবশিং, লোকেল এন.জি.ও.শিং অমসুং পুলিস্কী মীওইশিংসু হীরম অসিগী মতাংদা খঙহন্দুনা অমসুং ত্রেন তৌদুনা অহল-লমনশিংগী অপাম্বশিং অসি ঙাক শেনবীগদবনি অমসিং মসি মরু ওইনা নুপী ওইবীশিং, শোয়নাইবা অমসুং মতম কুইনদগী নাদুনা লৈরকপশিংগী হেন্না মরু ওইনা লৌগদবনি।
অহল-লমনশিংনা নুংঙাইজবা মীয়ামগী অমসুং খুন্নাইগী মফমশিং শেমগৎপগী তঙাই ফদবা লৈ। মখোয়শিং অসি মতম শাংনা ক্যুদা লেপহল্লোইদবনি অমসুং বেঙ্ককুম্বা মফমদা মখোয়গী তোঙানবা কাউন্তর থমগদবনি।
ঐহাক্না আই.এ.পি.পি.দি.দা মীয়াম্না খল্লবা মীহুৎশিংবু অমসুং মরী লৈনবা স্তেকহোলদরশিংনা মখোয়গী পুন্সিবু নুংঙাইহন্নবা থবক কয়াগী মতাংদা খঙহন্নবা হোৎনহন্নিংই। মসিগী রিপোর্ত অসিনা ঐখোয়গী অহল-লমনশিংনা থেংনরিবা খুদোংচাদবশিং অমসুং মসিগী তুং কোইবা ৱারোইশিন অমা পুরকপদা মিৎয়েং চংগনি হায়বগী ঐঙোন্দা থাজবা লৈ।
আই.এ.পি.পি.দি.গী অনিশুবা রিপোর্ত অসিনা পোকপদা ওইবা সেক্স রেসিও (এস.আর.বি.)গী মরু ওইবা খুন্নাইগী হীরম অমগী মতাংদা পল্লি।
মতম কুইনদগী হৌনা ভারতনা খল কায়বা সেক্স রেসিও থেংনদুনা লাক্লি। মহৌশাগী ওইনা অঙাং পোক্নবা অসিদা নুপীমচা পোকপগী চাং অসি য়াম্না হন্থবা ঐখোয়না উদুনা লাক্লি। ঐখোয়গী লৈবাক অসিদা নুপামচা ১১০ পোকপা খুদিংগী নুপীমচা ১০০ পোকই। সেন্সস ২০১১না ভারত্তা নুপামচা ১০০০ খুদিংগী নুপীমচা ৯৪০ লৈ হায়বা তাক্লি। মসিগী খল কায়বা রেসিও অসি তুমিন্না লৈবা অথুবা অমনি অমসুং মসিনা খুন্নাইদা পামদবা চৈথেং কয়া পীরকখিগনি।
লৈবাক অসিদা অপাম্বা সেক্স ওইহন্নিংবদগী এবোর্সন তৌবগী চৎনবী লৈরক্লিবা অসিগী মতুং ইন্না পি.সি.-পি.এন.দি.তি. এক্ত নীংথিনা চৎনহন্নিংবগী তঙাই ফদবগী মতাংদা ৱাফম কয়া ফোঙদোকখি। নুপী ওইবী অঙাংশিংবু পোক্ত্রিঙৈদা হাৎপগী চৎনবী অসি মতম পুম্বগী ওইনা লোইশিল্লসি হায়রগদি জেন্দরগী মতাংদা খেৎনবা থমদবা মতমদা ওইগনি। মীয়ামগী ৱাখল্লোন শেমদোকপগী তঙাই ফদবা অমা লৈ অমসুং মসি য়ুম য়ুমদগী হৌগদবনি। নুপামচাশিংদা নুপীমচাশিংবু ইকায় খুম্নহনগদবনি।
বেতি বচাও, বেতি পরাও অমসুং সুকন্য সাম্রিধি য়োজনানচিংবা সরকারগী তুং উবা স্কিমশিং অসিনা নুপীমচাশিংবু ঙাকথোক্তুনা থম্বা অমসুং মপাঙ্গল হাপ্পগী হীরমশিংদা অহেনবা মিৎয়েং চংলি। মসিদগী হেনবা থবক কয়া অমা তৌগদবা ৱাৎলি।
স্কুলশিংদা মোরেল এজুকেসন তম্বীদুনা মখোয়না চাউরক্লবা মতমদা থৌদাং খঙবা সিতিজন ওইদুনা জেন্দরগী খেৎনবা লৈবসি অরানবনি খনবা ঙমহনগদবনি
অঙাং নুপীমচা খুদিংদা লেম্না মহৈ তম্বা ফঙহনবা অমসুং ফিমেল ফিতিসাইদ অমসুং অউনপোৎ পীবগী চৎনবীদা অথিংবা থম্বগী অহকপা আইন শেমগদবনি হায়খি। নুপীশিংদসু লন-থুমগী মান্নবা শরুক পীদুনা মখওয়বুসু শেন্মিৎলোনগী হীরমদা মপাঙ্গল হাপকদবনি। ঐখোয়না পার্লিয়ামেন্ত অমসুং রাজ্যগী লেজিসলেচর খুদিংদা নুপীশিংগী মতিম চাবা ফম খাকহন্নবা হোৎনগদবনি অমসুং মসিগী মরু ওইবা হীরম অসিগী মতাংদা রাজনিতী দলশিংনা অথুবা মতমদা য়ানবা অমা পুরক্নবা হায়গনি। নুপীশিংবু চাং মান্নবা থাক্তা থমদ্রবদি লৈবাক্কী চাউখৎপদা য়াম্না থিন্থগনি।
সেক্স রেসিওগী খল য়াম্না মান্নদনা লৈবা জিলাশিং অসিদা মীয়াম্না খল্লবা মীহুৎশিংনা অহেনবা মিৎয়েং চংগদবনি। আই.এ.পি.পি.দি.না নুপী অমসুং অঙাং চাউখৎপগী মন্ত্রালয় অমসুং নিতি আয়োগকা থবক তৌমিন্নদুনা অমসুং মসিদা মীয়াম্না খল্লবা মীহুতশিংসু য়াওহন্দুনা অসিগুম্বা জিলাশিং অসিদা সেক্স রেসিও অমসুং অতোপ্পা সোসিএল ইন্দিকেতরশিংবু অপাম্বা খলদা থম্বা ঙম্নবা হোৎনগদবনি।
ঐহাক্না আই.এ.পি.পি.দি.বু অসিগুম্বা চাউখৎপগী থবকশিং অসিদা লৈবাক অসিদা পুরকপগীদমক থাগৎপা ফোঙদোক্লি। অসিগুম্বা থৌওং কয়া অসিনা অসিগুম্বা খুন্নাইগী হীরমশিং অসি য়েংশিনবদা য়াম্না তেংবাংগনি।
আই.এ.পি.পি.দি.গী মিৎয়েং অসি মীশিং অমসুং চাউখৎপদা লৈবা অসিদা ঐহাক্না হরাওবা ফাওই। ঐখোয়না মীশিং অমসুং চাউখৎপগী মরক্তা লৈনরিবা মরী অসি মশক খঙগদবনি।
অখঙ অহৈশিংনা ভারতকী মীশিং অসি ইং ২০৩৬ ফাওবগী মনুংদা বিলিয়ন ১.৫২ (ইং ২০১১দা ওইরিবা অসিগী শরুক ২৫% হেনগত্তুনা) য়ৌরকপা য়াই। শহরগী মীশিং অসিনা ইং ২০১১দা ৩১.৮% ওইরম্বা অদুদগী ইং ২০৩৬তা ৩৮.২%দা হেনগৎলকপা য়াই হায়না পানরি।
মীশিং হেনগৎলকপগী মতুং ইন্না চাউখৎপগী হীরমদা অয়েৎপা হেন্না লাক্কনি। নুংঙাইবা পুন্সি অমা হিংনবা শেলথুম হেন্না চংলক্কনি। তঙাই ফদবা সেবাশিং পীবা অমসুং লায়রবগী চাং হন্থহনবা অসি ঐখোয়না অপিকপা ইমুংগী কাঙলোন ইনবা মতমদা ওইথোক্কনি। প্রধান মন্ত্রীনা মমাংগী চহিদা মহাক্কী নিং-খা তম্বা নুমিৎকী ৱা ঙাংবদা অপিকপা ইমুংগী চৎনবী ইনবা মীওই খুদিংনা লৈবাক অসিগী চাউখৎপদা তেংবাংলি হায়খ্রিবনি অমসুং মসিনা মখোয়না লৈবাক নুংশিবগী চাং তাক্কদৌরিবনি।
রাজনিতী দল অমসুং মীয়ামগী মীহুৎশিংনা হীরমশিগী মতাংদা তাকপী তম্বীনবা থবক লৌখৎকদবনি।
ঐখোয়গী লৈবাক অসি চাউখৎহন্নবা হোৎনবদা খুদোংচাদবা কয়া থেংনগদবা লৈরি। আই.এ.পি.পি.দি.গুম্বা ওর্গনাইজেসন অসিনা হীরমশিং অসিগী মতাংদা মীয়ামদা খঙহন্নবা থৌরাং কয়া য়াৎকদবনি।
মসিগী মতাংদা তঙাই ফদবা অসি স্তেকহোলদরশিংনা মীয়াম্না খল্লবা মীহুৎশিং য়াওনা খোঙফম চেৎনা থবক তৌবা অসিনি। পারলিয়ামেন্তকী মীওইশিংনা হায়রিবা থবকশিং অসি নীংথিনা পাঙথোক্কদবনি।
মীয়ামগী মীহুৎশিং, পোলিসী শেম্বা মীওইশিং, রাজনিতী দলশিং অমসুং লায়রবা, ইবা-পাবা হৈতবা অমসুং জেন্দরগী খেৎনবা থম্বগী সোসিএলগী ওইবা ফত্তবা অয়া অসিবু কোকহনবগী থবক থৌরিবা স্তেকহোলদরশিংদগী অহেনবা মিৎয়েং চংলকপগী তঙাই ফদবা লৈবগী মতাংদা পনখি। মহাক্না হীরম অসিগী মতাংদা রাজ্য সরকারনসু মিৎয়েং চঙহন্নিংই। লৈবাক অসিনা থুনা চাউখৎকে হায়রবদি থবকশিং অসি লানগী পথাপ্তা পাঙথোক্কদবনি।
অহানবদা তৌফম থোকপা ওইনা মখোয়না হায়রিবা স্কিম অমসুং প্রোগ্রামশিং অসি সরকারনা মশক খঙদোক্লবা এস্পিরেস্নেল জিলা ১১০দগী থবক অসি হৌহন্নিংই।
ঐহাক্না আই.এ.পি.পি.দি., মসিগী চেয়রমেন প্রোফঃ পি.জে. কুরিএন অমসুং মহাক্কী কাংবুশিংবু থবকশিং অসিগী থাগৎপা ফোঙদোক্লি।
থাগৎচরি!
জয় হিন্দ!


text:
রোদ ত্রান্সপোর্ত অমসুং হাইৱে মন্ত্রালয়
তায়র রোলিংরেজিস্তেন্স, ৱেৎ গ্রিপ অমসুং রোলিং সাউন্দগীদমক নোতিফিকেসন ইশু তৌখ্রে
Posted On:
01 JUL 2022 1:01PM by PIB Imphal
রোদ ত্রান্সপোর্ত অমসুং হায়ৱেজ মন্ত্রালয়না সেন্ত্রেল মোতোর ভেহিকল রুলস ১৯৮৯গী রুল ৯৫ এমেন্দ তৌরদুনা ২০২২গী জুন ২৮দা নোতিফিকেসন অমা ইশু তৌখ্রে। মসিনা ওতোমোতিব ইন্দস্ত্রী স্তেন্দর্দ ১৪২:২০১৯গী মখাদা সি ১ (পেসেঞ্জর কারশিং), সি ২ (লাইত ত্রক) অমসুং সি ৩ (ত্রক অমসুং বস) ক্লাসকী মখাদা তারিবা তায়রশিংগীদমক রোলিং রেসিসতেন্স, ৱেৎ গ্রীপ অমসুং রেলিং সাউন্দ ইমিসনগী মথৌতাবশিং ফোংদোক্লি। হায়রিবা তায়রশিং অসিনা এ.আই.এস. অসিদা স্পেসিফাইদ তৌবগুম্না ৱেৎ গ্রীপকী মথৌতাবশিং অমসুং রোলিং রেসিস্তেন্স অমসুং রোলিং সাউন্দ ইমিসনগী স্তেজ ২ লিমিতশিং লৈগনি। রেগুলেসন অসিগা লোয়ননা ভারতনা য়ু.এন.ই.সি.ই. (য়ুনাইতেদ নেসন্স ইকোনোমিক কমিসন ফোর য়ুরোপ) রেগুলেসনগা এলাইন ওইরগনি।
তায়রগী রোলিং রেসিস্তেন্সনা ফুএল ইফিসেন্সীদা ইম্পেক্ত অমা পীরি; ৱেৎ গ্রীপ পর্ফোমেন্সনা ৱেৎ কন্দিসনগী মখাদা তায়রশিংগী ব্রেকিং পর্ফোমেন্সতা ইনফ্লুএন্স পীরি অমদি ভেহিকুলর সেফতী প্রমোত তৌরি। রোলিং সাউন্দ ইমিসন অসি লেং ওৎলিবা তায়র অমসুং রোদ সর্ফেসকী মরক্তা লৈরিবা কন্তেক্তা থোরক্লিবা খোঞ্জেল অদুগা মরী লৈনৈ।
গেজেৎ নোতিফিকেসনগীদমক মফম অসিদা ক্লিক তৌবীয়ু
**********
(Release ID: 1841418)
Visitor Counter : 39


text:
লখিপুর, ১৭ সেপ্তেম্বর ২০২০ঃ লোনগী ওইবা খোঙজং মথং মথং চৎথরকপা ওইনা মায়ফাগী ৭৬ শুবা এৱের্নেস কেম্পেইন ঙরাং লখিপুর সাবদিবিজনগী মনুং চনবদা মনিপুর পার্ত ৱান অমসুং পার্ত টু দা লৈবা কমিনিতি হোলদা অঞ্জুমানে উলেমা-ই মনিপুরী আসাম, আসাম মনিপুরী মুসলিম য়ুথ ফ্রোন্ত, ওল আসাম মনিপুরী মুসলিম স্টুদেন্টস্ ইউনিওননা শিল্লাংদুনা পাঙথোকখ্রে। অব্দুল গনি পাঙন না মীফম মপু ওইদুনা পাঙথোকখিবা কেম্পেইন অসিদা মায়ফাগী প্রেসিদেন্ট সেরাম হেরাজিৎ, মৌলুভি আলতাব উদ্দিন, মৌলানা রেহন উদ্দিন, এক্স জিপি প্রেসিদেন্ট নজরুল ইসলাম, নাজিল আহমেদ, এমদিসি গী মেম্বর জমীর উদ্দিন, অল আসাম মনিপুরী মুসলিম স্তুদেন্টস্ ইউনিওনগী চীফ কনভিনর জিৱাউল হাজারি, জাবির আহমেদ, ইমা সনাথোই, রেহান উদ্দিন, সিরাজ উদ্দিন, আসাম মনিপুরী মুসলিম য়ুথ ফ্রোন্তগী ফাউন্দর প্রেসিদেন্ট আহমদ চৌধুরী নচিংবা মীওইশিংনা দাইজতা ফমখি।
Barak Tampak ki Khomjinba Pao 17 Sep 2020
কেম্পেইন অসিগী ৱাহৌদোক পীরদুনা মায়ফাগী প্রেসিদেন্ট সেরাম হেরাজিৎনা ঐখোয় আসামদা ইমালোননা লাইরিক তমদুনা মিৎ মায়পাঙবা ফুরুপ অমা ওইবা ঙম্লকলিবনি হায়রদুনা ইমালোন মীরায়বা হায়বসি ঐখোয় ইশাগী খোংদা ইসানা য়ানশিনজবনি হায়খি। মনিপুরী লোনগীসু হক ফংহনগদবনি হায়খি। মৌলানা রেহান উদ্দিননা ইমালোন তীন্নবা ঐখোয় পুন্না আসামদা মনিপুরী লোনবু কন্ননবা হোৎনমিন্নরসি হায়খি। মৌলুভি আলতাব উদ্দিননা ইমালোন পুনবা ফুরুপ ঐখোয় পুন্না চঙশিনমিন্নদুনা লোন অসি কনবা মতৌ তায় হায়খি। মায়ফাগা লোয়ননা তোঙান তোঙানবা লুপশিংনা হীরমসিদা চঙসিল্লিবা খোংজং অসিদা থৱাই হকচাং য়াওনা শৌগৎচরি হায়খি।
আব্দুল গনি পাঙননা মীফম মপুগী ৱারোল পীরদুনা আসাম সরকারনা ঐখোয়বু মীকপ থোকহল্লকপসি ঐখোয়গীদি লাইবক ফবনি হায়খি। হন্দক্কী খোঙজং অসিদা মনিপুরী লোন ঙাংবা ঐখোয় খুদিংমক অচেৎপা ফিরেপ অমা লৌমিন্নবগী মতম ওইরে, ধর্মগী খেৎনবা থমদনা ইমালোন কনসি হায়খি। অরোইবদা মৌলানা রেহন উদ্দিন সাহেবনা মপুগী মীংখৈ শোন্দুনা শোন্দুনা মনিপুরী লোনবু আসাম সরকারগী এসোসিয়েত অফিসিয়েল লেঙ্গুয়েজ ওইহনগদবনি হায়খি। থৌরমগী মখা চৎথরকপা ওইনা পোস্ত কার্দকী কেম্পেইনসু পাঙথোকখি।মায়ফাগী ইমালোনগী খোংজং অসিবু মপুঙ ফানা শৌগৎলদুনা এগ্রিকলচর ইন্সপেক্তর ওইনা থবকতগী পোৎথাখ্রবা বিন্নাকান্দি পার্ত তুগী মৈস্নাম বাবাহল সিংহনা খোংজং অসি মায়পাকত্রিফাওবা লেপ্পা লৈতনা চংশিনবা ঙম্বা ওইবিয়ু হায়না মায়ফাগী প্রেসিদেন্ট হেরাজিৎতা লুপা লিশিং ১০ মতেং পাঙখ্রে।


text:
মেঘালয়গী রেসিদেন্ট নত্তবা কনাগুম্বা মীওই অমা রাজ্য অসিদা পুং ২৪দগী হেন্ন লৈথগদবা ওইরবদি মীওই অদু মহাক্কী শকতাক চে অমসুং অতৈ চে চাং লৈঙাকতা পিশিন্দুনা রেজিস্তর তৌবা তাগনি হায়না দেপুতি সিএম প্রেস্টোন তিনসোংনা ফোঙদোকখ্রে। তৌইগুম্বসুং রাজ্য অসিদা লৈবা কেন্দ্র সরকারগী কর্মচারী, রাজ্য সরকারগী কর্মচারীশিং অমসুং জিলা পরিষদকী থৌমীশিংগী মতাংদদি আইন অসি চৎনরোই হায়রি। পনবা য়াই, কংগ্রেস সরকারনা পাল্লিঙৈ মতমদা মেঘালোয় রেসিদেন্টস্ সেফটি এন্দ সিকিউরিটি এক্ট ২০১৬ (এমআরআরএসএ) পাস তৌখিবনি। আইন অসিনা রাজ্য অসিদা মপান্দগী লাকতুনা ভারাদা লৈবা মীওইশিংখক্তদা আইন অসিনা কোনশিনখি। য়ুম ভারা পীরিবা মীওইশিংনা লৈগদৌরিবশিংগী চে চাং মাংজৌননা লমদম অদুগী প্রধানশিংদা খুৎশিন্নবগী ৱা য়াওরি। মসিনা আইন কায়না মপান্দগী চঙলকপা থীংনবগী পান্দমদা ইন্নর লাইন পার্মিট (আইপিএল) গী মহুৎত্তা আইন অসি চৎনহনখি।
Pao sing asi ga loinana atei e-pao gi damak
Lakhipuronline android app install toubiyu CLICK HERE
Download Lakhipuronline app HERE
Download Lakhipuronline app HERE


text:
মাইক্রোসফট কৈদৌঙৈদা ওস্ট্রেলিয়া থাদোক্লোই – মাইক্রোসফটকী প্রেসিডেন্ট
মাইক্রোসফটকী প্রেসিডেন্ট ব্র্যাড স্মিথনা ৱারোল অমদা হায়রি, ‘অতৈ টেকনোলোজি কোম্পানি কয়ানা ওস্ট্রেলিয়া থাদোক্লবসু, মাইক্রোসফট কৈদৌঙৈদা অদুগুম্বা ৱা হায়রোই। ঐখোয় দেশ অসিগী ন্যাশন্যাল সিকিউরিটি অমসুং ইকোনোমিবু খুমাং চতহনবা হায়বসে ঐখোয়গী থৌদাংনি।’
মিরর টেক ডেস্কঃ ওস্ট্রেলিয়া সরকারগা মরৈ য়েৎনরকপদগী ব্যবসা থাদোক্তুনা চতলনি হায়না হৌখিবা থাদা সার্চ ইঞ্জিন গুগলনা হায়খি। অসোমদা মখোয়বু হৌবা ওইনা মাইক্রোসফটনা ঙরাং হায়রক্লি, মখোয় কৈদৌঙৈদসু ওস্ট্রেলিয়া থাদোকনা চৎলোয় হায়না। মাইক্রোসফটকী প্রেসিডেন্ট ব্র্যাড স্মিথনা ৱারোল অমদা হায়রি, ‘অতৈ টেকনোলোজি কোম্পানি কয়ানা ওস্ট্রেলিয়া থাদোক্লবসু, মাইক্রোসফট কৈদৌঙৈদা অদুগুম্বা ৱা হায়রোই। ঐখোয় দেশ অসিগী ন্যাশন্যাল সিকিউরিটি অমসুং ইকোনোমিবু খুমাং চতহনবা হায়বসে ঐখোয়গী থৌদাংনি।’
সিএনবিসিগী পাউ অমদা হায়রি, ওস্ট্রেলিয়া সরকারনা প্রস্তাব তৌবা আইন অমগী মায়োক্তা ৱাফম অদো গুগলনা থমখিবনি। আইন অদুগী খসড়াদা হায়রি, অচৌবা টেক কোম্পানীশিং মখোয়গী প্ল্যাটফর্মদা পাউ ফোঙবা তারদি ফোংলিবা পাবলিশারশিংনা মদুগী মমল পিবা তায়।
ওস্ট্রেলিয়া অমসুং গুগলগী মনুংদা মরৈ য়েৎনরগা খ্বোয়াইদগী কান্নগদৌরিসে মাইক্রোসফটনি। ডেটা এনালিটিক্স কোম্পানি স্ট্যাটকাউন্টারগী ৱারোল মতুং ইন্না, ওস্ট্রেলিয়াদা সার্চ ইঞ্জিন সিজিন্নবশিংগী মনুংদা ৯৫% না গুগল শিজিন্নরি। মাইক্রোসফটকী বিং সিজিন্নবনা ৩.৬% তনি। গুগল থিংখ্রগদি সিজিন্নরিবা কাংগুশিং মাইক্রোসফটকী সার্ভিসরোমদা মাই ওনশিল্লকপা য়াই।
ব্র্যাড স্মিথনা হায়রি, মহাক অমসুং চীফ একজিকিউটিভ সত্য নাদেলা ওস্ট্রেলিয়াগী প্রধানমন্ত্রী স্কট মরিসনগা হৌখিবা চয়োলদা ওয়ারী শান্নখ্রে হায়না। অতৈসু হায়রি, পাবলিশারশিংনা পাউ ফোঙবগী মমল পীবা তাই হায়না প্রস্তাব তৌরক্লিবা আইন মখৌয়না য়াই। মরমদি, মদু দেশ অসিগী ‘ডেমোক্রেসিগীদমক মথৌ তাই।’
প্রস্তাব তৌরক্লিবা আইন অদুদা হায়রি, সার্চ রেজাল্ট অমসুং নিউজফিডতা পাউ মতেক অমা উৎপগিদমক পাবলিশারপুম্নকনা মদুগী মমল শিংবা তাই। মমলগী লুপাগী চাং কয়া ওইনি হায়বদো মাইকৈ অনিগী চুক্তি মখাদা ওইগদবনি। অদুগা চুক্তি তৌনবা ঙমদ্রগনা সরকারনা পীবা মিডিয়াম্যাননা লেপকনি। প্রস্তাব তৌরক্লিবা আইন অসিনা গুগল অমসুং ফেসবুকতা খ্বোয়াদগী হেন্না শোকপা হায়বদো ওইগনি। অদুনা আইনসিগী মায়োক্তা খ্বোয়াইদগী কন্না লেপ্লিবসে গুগলনি।
গুগল ওস্ট্রেলিয়া অমসুং নিউজিল্যান্ডকি ম্যানেজিং ডাইরেক্তর মেল সিলভানা হৌখিবা থাদা ওস্ট্রেলিয়াগী সিনেট কমিটিদা হায়খি, ‘ইকোনোমি অমসুং শন্দোকপগা মরি লৈনবা রিস্ক লৈবনা, মসিনা আইন ওইখ্রবদি অস্ট্রেলিয়াদা গুগল সার্চ থিংজনবা নত্তনা ঐখোয়গি লম্বি অতৈ লৈররোয়।’


text:
প্রধান মন্ত্রী শ্রী নরেন্দ্র মোদীনা ঙসি প্রবসি ভারতিয়া দিবস কনভেন্সন হৌদোকখ্রে। থৌরম অসিদা ৱা ঙাংলদুনা প্রধান মন্ত্রা মাপল লৈবাকশিংদা কৈরিবা ভারত মচাশিংনা মখোয়না লৈরিবা লৈবাকশিংদা কোরোনা লাইচৎ মনুংদা মখোয়না লৌখিবা থৌদাং অদুবু থাগৎখি। মহাক্না হায় লৈবাকশিংগী মকোকশিংগা লোইননা মহাক্না খন্ন-নৈনবা মতমদা মকোক থোংবশিংনা মখোয়গী লৈবাক্তা লৈরিবা ভারত মচাশিংনা দোক্তরশিং, পেরামেদিক্স অমসুং মীচম প্রজা ওইনা মতেং পাংখিবা হায়না থাগৎলকপদা মহাক্না মখোয়গীসমক্তা চাউথোকচবা পোকখি। মহাক্না ভারতনা কোবিদকী মায়োক্তা লান্থেংনবদা মপাল লৈবাক্তা লৈবা ভারত মচাশিংনা মতেং পাংখিবা অদুসু নীংশিংখি।
রতনা ৱাই২কেগী খুদোংথিবা মায়োক্নবদা লৌখিবা থৌদাং অমসুং ভারতকী ফার্মা ইন্দস্ত্রীনা লৌখৎখিবা খোঙথাংশিংবু থাগৎলদুনা প্রধান মন্ত্রীনা হাব ভারতকী তৌবা ঙম্বশিংনা মতম পুম্বদা মীওইবা খুন্নাইদা পী। ভারতনা মালেমগী ওইবা শিংনবশিং হন্থহনবদা মতম পুম্বদা মাং থাদুনা হোৎনদুনা লাকখি। ভারতনা কোলোনিজম অমসুং তেরোরিজমগী মায়োক্তা লান্থেংনবদা মাংজিল থাদুনা খুদোংথিবশিং অসি মায়োক্নবদা মালেমদা থৌনা হাপখি।
প্রধান মন্ত্রীনা হায় মালেমনা ভারতকী চীঞ্জাক, ফিজেৎ, ফেমিলী ভেল্যুশিং অমসুং বিজিনেস ভেল্যুশিংদা থাজবা থম্লিবা অসি মপাল লৈবাক্তা লৈরিবা ভারত মচাশিংদা মনা পীফম থোকই। মপাল লৈবাক্তা লৈরিবা ভারত মচাশিংগী মতৌনা ভারতকী মওং মতৌ অসিদা পাম্নবা পোকহল্লি অমসিং খঙনিংবা অদু কনভেন্সন ওইনা ওন্থোকপা হৌখি। প্রধান মন্ত্রীনা হায় ভারতনা আত্মানির্ভর ভারতকী পান্দমগা লোইননা চংশিনবা অসিদা মপাল লৈবাক্তা লৈরিবা ভারত মচাশিংনা অচৌবা থৌদাং অমা লৌগনি মরমদি মখোয়না ভারত্তা শাবা প্রদক্তশিং শীজিন্নবনা ভারতকী প্রদক্তশিংদা হেন্না থাজবা থমহনগনি।
প্রধান মন্ত্রীনা দাইস্পোরাদা ভারতনা লাইচৎ অসিদা লৌখিবা থৌদাং অদু খঙহনখি। মহাক্না হায় মালেমগী ওইনা ভাইরস অসিগী মায়োক্তা দেমোক্রেতিক ওইবা অমত্তা ওইনা পুনশিনখিবা অসিগুম্বা মখলগী অতোপ্পা খুদম অমত্তা লৈতে। পি.পি.ই. কিৎশিং,মাস্কশিং, ভেন্তিলেতরশিং নত্ত্রগা তেস্তিং কিৎশিং অসিগুম্বা মরু ওইবা পোৎলমশিংদা মীপাল তাংজরবসু ভারতনা মরোমদোম লেপচনবা তৌবা ঙম্বা অদু পুথোকখিবা খক্তা নত্তনা অতোপ্পা পোৎলম কয়া মপাল লৈবাক্তা থাদোকপা ফাওবা হৌখি। ঙসি ভারত অসি লৈবাকশিংগী মরক্তা শীবগী চাং খ্বাসিদগী নেম্বা অমদি ফগৎলকপগী চাং খ্বাইদগী য়াংবা অমা ওইবা ঙম্লে। মালেমগী ফার্মাসী ওইনা ভারতনা খুন্নাই অসিবু মতেং পাংলি অমদি লৈবাক অসিনা লমদম অসিদা শাজবা বেক্সিন অনি পুথোকপগা লোইননা মালেমগী খ্বাইদগী চাউবা বেক্সিনেসন প্রোগ্রাম হৌনবা শেম শাবা অসিদা ভারত্তা মালেম পুম্বনা মীৎয়েং থম্নরক্লি।
প্রধান মন্ত্রীনা লৈবাক অসিনা লাইচৎকী মতমগী মনুংদা দাইরেক্ত বেনিফিৎ ত্রান্সফর (দি.বি.ত.)গী খুত্থাংদা শেনজা-থুমজা হন্থহনদুনা খুমাং চাউশিনখিবদা মালেমনা থাগৎনখিবা অদু থমখি। মসিগা চপ মান্না লাইরবশিং থৌগৎপা অমসুং রিন্যুএবল ইনর্জীগী লমদা থবক পাইখৎপনা লৈবাক অসিগী মীচৎ উরোন পুরকখি।
প্রধান মন্ত্রীনা ঙসি ভারতকী লৈরিবা স্পেস প্রোগ্রাম, তেক স্তার্ত-অপ ইকোসিস্তেম, মাগী ‘য়ুনিকোর্নশিং’ অসিনা ভারতবু চহি কয়াগী মমাংদগী মহৈ-মশিংগী মঙাল ফংদে হায়রম্বা অদু লানহনখ্রে হায়না ফোঙদোকখি। মহাক্না মপাল লৈবাক্তা লৈরিবা ভারত মচাশিংদা এজুকেসনদগী হৌরগা ইন্তরপ্রাইস ফাওবগী লমশিংদা হৌখিবা থা খরা অসিগী মনুংদা পাইখৎখিবা রিফোর্মশিংগী কান্নবা লৌনবা হায়খি। মহাক্না হিরম অসিদা মেন্যুফেচরিং থৌগৎনবা লৈরিবা প্রদক্সন লিঙ্ক সবসিদীস স্কীমবু অখন্ননা পনখি।
প্রধান মন্ত্রীনা দাইস্পোরাদা মখোয়গী মমালৈবাক্তগী অঙম্বা মতেং পীগনি হায়না থাজবা পীখি। মহাক্না কোরোনাগী মতমদা ভারত মচা লাখ ৪৫গী মথক্তা কনবা ঙমখিবা ভন্দে ভারত মিসন অদু পনখি। মহাক্না মপাল লৈবাক্তা লৈরিবা ভারত মচাশিংগী থবকশিং কন্নবা দিপ্লোমেতিক ওইনা হোৎনখিবা অদুগী মতাংদসু খঙহনখি। গল্ফ অমসুং অতোপ্পা লমশিংদগী হল্লকপা ইম্মিগ্রেন্তশিংগী ‘স্কিল ৱার্কর্স এরাইবেল দেতাবেস ফোর ইমপ্লোইমেন্ত সপ্পোর্ত ‘ (স্বাদেস)কী থৌরাং পাইখৎখি। মহাক্না প্রবসি ভারত্তিয়াগা লোইননা কন্নেক্তিবিতী অমদি কম্ম্যুনিকেসন ফগৎহন্নবা গ্লোবেল প্রবসি রিশতা পোর্তেলগী মরমদসু ৱা ঙাংখি।
প্রধান মন্ত্রীনা ঐচ.ই. মিস্তর চন্দ্রিকা প্রসান সন্তোখি, ইকাই খুম্নরবা সুরিনামগী রাস্ত্রপতিগী মহাক্কী লুচিংবগী মওং অমসুং মরু ওইবা ৱারোল পীখিবগীদমক্তা থাগৎখি। মহাকপু অথুবদা উন্নবা পাম্মি হায়না অপাম্বা ফোঙদোকখি। শ্রী মোদীনা প্রবসি ভারতিয়া সম্মানগী মকোক ওইখ্রবশিং অমসুং ক্বিজ কম্পিতিসনগী মকোক ওইখ্রবশিংবু থাগৎখি।
প্রধান মন্ত্রীনা লৈবাক অসিগী ৭৫শুবা নিংখা-তমখিবগী মপোক কুমওনদা দাইস্পোরাদা শরুক য়ান্নবা হায়খি। মহাক্না দাইস্পোরাগী মেম্বরশিং অমসুং ইন্দিয়ন মিসন ৱর্ল্দকী মীয়ামদা পোর্তেল অমা শেমদুনা ভারতকী নিংখা তম্বদা প্রবসি ভারতিয়ানা লৌখিবা থৌদাং অদু দিজিতেল প্লেৎফোর্মদা দোক্যুমেন্ত তৌনবা হায়খি।


text:
দিষ্ট্রিক্ট ইনফোরমেসন ওফিস, তমেংলোং ই, ১৯৭৫ গী জনুৱারি থাদা দিষ্ট্রিক্ট ইনফোরমেসন য়ুনিট হায়না দিপুটি কম্মিস্নর, তমেংলোংগী ওফিসতা এটেচ তৌদুনা হাংদোকখি। য়ুনিট অসি হাংদোকপা মতমদা ওফিসর য়াওদনা শুপ্নগী স্তাপ অহুম (৩) খক্না থবক তৌবা হৌখি। দিষ্ট্রিক্ট ইনফোরমেসন য়ুনিট হায়না খঙনরম্বা ওফিস অসি চহি মঙাগী মতুংদা ইং,১৯৮০ দগী দিষ্ট্রিক্ট ইনফোরমেসন ওফিস হায়না মিং ওল্লবা মতুংদা দিপুটি কম্মিস্নরগী ওফিতগী দিষ্ট্রিক্ট অসিগী তোঙান তোঙানবা মফম কয়াদা হোংদোক্তুনা থবক তৌকখি।
অহানবা ওইনা ওফিস অসিদা তমেংলোং দিষ্ট্রিক্ট ওফিসার ক্লবতা হোংবা হৌখি। মসিগী মতুংদা টেলিফোন ওফিস কমপ্লেক্স, মথংদা তমেংলোং হায়র সেকেন্দরি স্কুল, মথংদনা জাদোনং পার্কতা লৈবা লনাই য়ুম অমদা হোংলবা তুংদা তমেংলোং টাউন্দা লৈবা লনাই য়ুম অমদা মতম খরা শাংনা লৈদুনা ওফিস অসি থবক তৌখি। মমৈথংদা ওফিস অসি সেন্ট্রেল গভর্ণমেন্টকী দিপার্টমেন্ট অমগা য়ানদুনা মখোয়গী ওফিস বিল্ডিং অদু লমগা কোন্ননা ওফিস অসিদা পিথোক্লমদুনা মতম খরা লৈতানা লৈবা ঙমখি। অদুবু ঙসিদগী চহি কুন লোমগী মমাংদা মতম অদুদা থোকখিবা অ.ন.স.ম. গী ইরাং অমগী খুদোংচাবা লৌদুনা ওফিস বিল্ডিং অদু শকখঙদবশিংনা তুম্না মৈ থাদোক্তুনা অমাং অতা থোকহনখি। মসিগী তুংদা ষ্টেট গভর্ণমেন্টগী অপিকপা বিল্ডিং অমদা ওফিস ওইদুনা লাক্লি। মতম অয়াম্বদা ওফিস অসিগী লৈফম থোকপা সেক্সন পোষ্টকী স্তাফ মশিং ঙসি ফাওবা সুবা ঙমদনা লৈরি। হৌজিক হৌজিক্কী ওইনা দি.আই.ও. অমা রিপোর্টর অমা অমদি গ্রেট-৪ অমনা ওফিসকী থবক তৌরি।
ওফিস অসিগী পান্দমদি সরকারনা পায়খৎখ্রবা, পায়খৎলিবা অমদি পায়খৎকদবা চাওখৎ থৌরাংগী থবকশিং প্রেস রিলিজ,প্রেস নোট, ফিচর আরটিকল অমদি ফিল্ম উৎপনচিংবা তৌদুনা মীয়ামদা খঙহনবনি। ওফিস অসিগী মরুওইবা থবকশিংদি সরকারগী ওইবা ভি.ভি.আই.পি. অমদি ভি.আই.পি য়াওবা নেসনেল অমদি ষ্টেটকী থাক্তা পাঙথোকপা থৌরমশিংগী মথক্তা সরকার অসিনা পরিং নাইনা চত্থবা চাওখৎ থৌরাংগী থবকশিং প্রিন্ট অমদি ইলেক্ত্রোনিক মেদিয়াগী খুত্থাংদা মীয়ামদা ঈ-পাউ য়ৌহনবা, চহি খুদিংগী রিপব্লিক দে অমদি ইন্দিপেন্দেন্স দেগী থৌরমশিংদা সরকারনা মীয়ামগীদমক্তা পায়খৎলিবা চাওখৎ থৌরাংগী থবকশিং মপুং ফানা উৎপা ‘‘তমেংলোং দিষ্ট্রিক্ট নিয়ুজ বুলেটিন’’ পুথোকপা, ‘‘দি গভর্ণমেন্ট এন্দ দি পিপল – ইন্টর পরসনেল কম্মু্নিকেসন কেম্পেন ওন ফ্লেগশিপ প্রোগ্রাম ওফ দি গভর্ণমেন্ট’’ হায়বা ৱাখল্লোন্দা স্পিসিয়েল পব্লিসিটি কেম্পেন পাঙথোকপা, নহারোলশিংদা জরনেলিজমগী লৌশিং পীনবগীদমক নুমিৎ তরেৎনিগী ওইবা বেসিক ট্রেনিং ইন নিয়ুজ রিপোর্টীং ’’ পাঙথোকপা, সরকারনা পায়খৎলিবা থবকশিংন মপুং ফানা উৎপা ফোটো ইকজিবিসন অমদি ফিল্ম সোনাচিংবা পাঙথোকপা অমসুং পুম্নমকসিগী মথক্তা এম.পি., এম.এল.এ অমদি এ.দি.সি. ইলেক্সনশিংগী মরি লৈনবা ঈ-পাউ মীয়ামদা ফংহনবনি।
ওফিস অসিনা ফন্দগী ফিভম য়েংলগা চাং নাইনা মীয়ামদা পাউ-চে পাহনবগী খুদোংচাবা ফংহনবা, নেটকী খুদোংচাবা পীবা অমদি টি.ভি. গী খুৎথাংদা ঈ-পাউনচিংবা য়েংহন্নবগী পান্দমসু থম্লী।


text:
উত্তরাখন্দ কা সভী দানা সয়ানৌ, দীদী-ভুলিয়ৌং, চচ্চী-বোদিয়ৌং ঔর ভৈ-বৈনো। আপ সবু থৈং, ম্যারু প্রনাম! মিথৈ ভরোসা ছ, কি আপ লোগ কুশল মঙ্গল হোলা! মী আপ লোগোং থে সেৱা লগৌন ছু, আপ স্বীকার করা!
উত্তরাখন্দগী রাজ্যপাল শ্রীমান গুরমীত সিংহজী, মফম অসিগী মীয়াম্না খংনরবা, থৌনা লৈরবা মুখ্য মন্ত্রী শ্রীমান পুস্কর সিংহ ধামী জী, কেন্দ্রগী মন্ত্রীমন্দলদা লৈবিরিবা ঐহাক্কী খোংবুরোই প্রহলাদ জৌশীজী, অজয় ভত্তজী, উত্তরাখন্দগী মন্ত্রী সতপাল মহারাজজী, হরক সিংহ, রাৱতজী, রাজ্যগী মন্ত্রীমন্দলগী অতৈ মীহৎশিং, সংসদতা ঐহাক্কী খোংবুরোই নিশঙ্কজী, তীরথ সিংহ রাৱতজী, অতৈ এম.পি. শিং, ইনাও ত্রিবেদী সিংহ রাৱতজী, বিধানসভাগী অতৈ মীহুৎশিং, মেয়র শ্রী, জিলা পঞ্চায়েৎকী মীহুৎশিং, ইনাও মদন কৌশিকজী অমসুং ঐহাক্কী নুংশিরবা ইচিল-ইনাওশা,
অসুক য়াম্লবা অদোম ময়াম অমনা ঐহাকপু য়াইফ-থৌজাল পীবা লাকপিরি। অদোমগী মীনুংশি, অদোমগী য়াইফ-থৌজালগী প্রসাদ ফংজবা অসিদা ঐহাক্কী পুক্নিং শুমহৎলে। উত্তরাখন্দ অসি লৈবাক পুম্বগী লাইনিংফমদা নত্তনা থবক অমসুং হৈশিংনা থবক তৌবগী লমসুনি। মরম অসিনা মফম অসি চাউখৎহনবা, মফম অসি নিংথিবা শক্তম ওইহনবা অসি দবল ইঞ্জিনগী সরকারগী খ্বাইদগী মরুওইবা থৌদাংনি। ৱাখল্লোন অসিগা শুপ্নতগী চহী ৫ সিদা উত্তরাখন্দ অসি চাউখৎহন্নবগীদমক্তা কেন্দ্র সরকারনা লুপা করোর লাথ ১ দগী হেনবা প্রোজেক্তশিংগী অয়াবা পীখ্রে। মফমসিগী সরকারনা মসিবু থুনা-য়াংনা মায় পাক্না পাংথোক্তুনা ঙসি লুপা করোর ১৮ দগী হেনবা প্রোজেক্তশিং মায়খুম হাংদোকখ্রে অমসুং উরেপ-উয়ুং তমখ্রে। মসিদা কনেক্তিবিতী ওইরো, হকশেলগী ওইরো, ইনাৎকী ওইরো, তুরিজমগী ওইরো, মৈগী ওইরো, অঙাংশিংগীদমক্তা অখন্ননা শাবা চাইল্দ ফ্রেন্দলী সিতি প্রোজেক্ত ওইরো চাউরাক্না সেক্তর খুদিংমক্কা মরি লৈনবা প্রোজেক্তশিং য়াওরি। হৌখিবা চহীশিংদা কন্না হোৎনরবা মতুংদা মথৌ তাবা প্রোসেস কয়া অমা তৌরবা মতুংদা ঙসিগী নুমীৎ অসি লাক্লিবনি। মসিগী প্রোজেক্তশিং অসি ঐহাক্না কেদারপুরীগী শেংলবা লমদমদা হায়খিবা অদু ঙসি ঐহাক্না দেহরাদুন্দা অমুক্কা হন্না হায়রি। মসিগী প্রোজেক্তশিং অসি মসিগী চহী তরা অসি উত্তরাখন্দগী চহী তরা ওইহনবদা অথোইবা থৌদাং লৌগনি। প্রোজেক্ত পুম্নমক অসিগীদমক্তা উত্তরাখন্দগী মীয়াম্বু হন্না-হন্না থাগৎচরি, য়াইফ-পাওজেল পীজরি। দবল ইঞ্জিনগী সরকার অসিগী কান্নবা অসি করি-করিনো হায়না হংলিবশিংনা ঙসি দবল ইঞ্জিনগী সরকার অসিনা মতৌ করম্না উত্তরাখন্দদা চাউখৎপগী গঙ্গা চেলহল্লিবনো হায়বদু য়েংবা য়াগনি।
ইচিল-ইনাওশা,
মসিগী চহী চা অসি হৌরকপদা চহী চা অসি হৌরকপদা অতলজীনা ভারত্তা কন্নেক্তিবতী ফগৎহন্নবা কেম্পেনসু হৌদোকখি। অদুবু মদুগী মতুং চহী ১০ অসিদা লৈবাক অসিদা লৈবাক অসিগী, উত্তরখন্দগী তাংলবা মতম মাংহনখিবা সরকার লাকখি। চহী ১০ ফাওবা ইনফ্রাস্ত্রকচরগী মিংদা স্কেম কয়া অমা তৌখ্রে। মসিনা মরম ওইদুনা লৈবাক অসিনা নংখিবা মাংজবা কয়া মেনখৎনবা ঐখোয়না শরুক অনি কন্না হোৎনখি অদুগা ঙসিসু হোৎনরি। ঙসি ভারত অসিদা অনৌবা অনৌবা ইনফ্রাস্ত্রকচরদা লুপা করোর লাখতগী হেন্না শেল থাদনবগী ৱাখলদা মাংলোমদা চংশিল্লি।
ঙসি ভারতকী পোলিসী অসি য়াংনা থবক চংশিনবগী মঙম অসি শরুক অনি-অহুম ওইহন্নবনি। চহী কয়া-কয়া পন্দুনা লৈবা প্রোজেক্তশিং অদু অমত্তা লোইশিন্দনা রিবোন ককপগী মওং অদু তোক্তুনা ঙসি ভারত অসি অনৌবা মওংদা শেমগৎপরোমদা চংশিল্লি। ২১ শুবা চহী চা অসিগী ৱানরবা মতম অসিদা ভারত অসি চাউখৎলবা লৈবাকশিংগী মনুং চলহনগদবা য়াম্না চাউবা থৌদাং লৌগদবা ভারত্তা কনেক্তিবিতীগী অসিগুম্না চাউরবা জৈগ্য কয়া অমা চত্থরি। মসিগী অচৌবা জৈগ্য অসিগী জৈগ্য অমা ঙসি লাইগী লৈবাক অসিদা তৌরি।
ইচিল-ইনাওশা,
লাইগী লৈবাক অসিদা লাইনিংবসু লাকই, ওন্তর্প্রিন্যুরসু লাকই, মহৌশাবু নুংশিজবা লমকোয়বশিংসু লাকই। লমদম অসিদা লৈরিবা মতিক-ময়াইশিং অসি হেনগৎহন্নবগীদমক্তা অনৌবা ইনফ্রাস্ত্রকচরদা হান্না অমুক্তা ওইখিদ্রিবা মওংদা থবক পাংথোক্লি। চারধাম ওল ৱেদর রোদ প্রোজেক্তকী মখাদা ঙসি দেবপ্রয়াগতগী শ্রীকোত অমসুং ব্রহ্মপুরীদগী কৌরিয়ালাফাওবা, মফমদুগী প্রোজেক্তশিং মায়খুম হাংদোকখ্রে। ভগৱান বদ্রীনাথফাওবা য়ৌবা লাম-বগর লেন্দ স্লাইদকী মওংদা লৈরম্বা অপনবশিং অদুসু হৌজিক্তি লৈত্রে। মসিগী লেন্দ স্লাইদ অসিনা লৈবাক পুম্বদগী লাকপা লাইনিংবশিংশিং অদু বদ্রীনাথজীগী খোংচৎ চৎপদা থিংজিনবা অমা নত্রগা পুং কয়া অমা ঙায়হনবা অমদি মীওই খরনা ৱাদুনা হন্নখিরম্মি। হৌজিক্তি বদ্রীনাথকী খোংচৎ অসি হান্নদগী হেন্না শোয়-ঙামদবা অমদি নুংঙাইবা ওইহল্লগনি। ঙসি বদ্রীনাথজী, গঙ্গোত্রী অমসুং য়মুনোত্রী ধামদা খুদোংচাবা কয়াগা মরি লৈনবা অনৌবা প্রোজেক্তশিংদসু থবক হৌখ্রে।
ইচিল-ইনাওশা,
হেন্না ফবা কনেক্তিবিতী অমসুং খুদোংচাবশিংনা অমসুং পিলগ্রিমেজশিংদা অদুক্কী মতিক কান্নহল্লে, হৌখিবা চহীশিংদা করাধামদা ঐখোয়না উবা ফংখি। কেদরনাথকী অৱাবা নংবগী থৌদোক থোক্ত্রিঙৈগী মমাংদা ২০১২ দা মীওই লাখ ৫ লিশিং ৭০ না লাই খুরুমখি। মদুগী মতম অদুগী রেকোর্দ ওইখি। অদুবু কোরোনা থোরক্ত্রিঙৈগী মমাংদা লাখ ১০ দগী হেন্না কেদরনাথজী খুরুম্বা লাক্নখি। হায়বদি কেদার ধাম অসি অমুক হন্না শেমগৎপা অসিনা লাইনিংবশিংগী মশিং অসি হেনগৎহনবদা নত্তনা মফম অদুদা লৈরিবা মীশিংদা থবক-মশানা তৌজবা থবক কয়া ফংহনবগী খুদোংচাবসু ফংহল্লি
মরূপশা,
হান্না মমাংদা ঐহাক্না উত্তরাখন্দা লাকপা মতমদা নত্রগা উত্তরাখন্দ চত্থোক-চৎশিন তৌবশিংগা উন্নরম্মি, মখোয়না হায়রম্মি-মোদীজী দিল্লীদগী দেহরাদুনফাওবগী খোংচৎ অসিদা গনেশপুরফাওবদা য়াম্না লাই অদুবু গনেশপুরদগী দেহরাদুনফাওবগীদি য়াম্না লুই। দিল্লী-দেহরাদুনগী কোরিদোর অসি উরেপ-উয়ুং তমখিবা অসিদা ঐহাক য়াম্না নুংঙাই। মসি শাবা লোইরবদি দিল্লী-দেহরাদুনা চত্থোক-চৎশিন্দা চংবা অদু তংখাইমুক হন্থরগনি। মসিনা দোহরাদুনগী মীশিংদখক্তা নত্তনা হরিদ্বার, মুজফরনগর, শামলী, বাগপত অমসুং মীরুত্তা চউপশিংনসু খুদোং চাহনগনি। মসিগী ইকোনোমিক কোরিদোর অসি হৌজিক দিল্লীদগী হরিদ্বারদা চত্থোক-চৎশিন তৌবদা চংবা মতম অদু হন্থহল্লগনি। হরিদ্বার রিঙ্গ রোদ প্রোজেক্তনা হরিদ্বার শহরদা লৈরম্বা মতম কুইরবা খুদোংচাদবা অদু লৈহল্লরোই। মসিনা কুমাউগী মফমগা শম্নবসু হেন্না লাইহল্লগনি। মসিদা নত্তনা ঋশিকেসকী শক্তম ওইরিবা ঐখোয়গী লক্ষমনগী থোং অহায়বীগা নক্ননা অনৌবা থোং অমসু ঙসি উরেপ-উয়ুং তমখ্রে।
ইচিল-ইনাওশা,
দিল্লী-দেহরাদুন এক্সপ্রেসৱেনা অকোয়বগী ফীভম ঙাক-শেনবগা লোয়ন-লোয়ননা চাউখৎপগী ওইবা ঐখোয়গী মোদেলগী খুদমসু ওইগনি। মসিদা মায়কৈ অমদা ইন্দস্ত্রীশিংগী কোরিদোর ওইগদৌরিবনি অদুগা মসিনা এসিয়াগী খ্বাইদগী চাউবা ইল্লিভেতেদ ৱাইল্দলাইফ কোরিদোরসু ওইগদৌরিবনি। মসিগী কোরিদোর অসিনা চত্থোক-চৎশিন তৌবা লাইহল্লগনি অদুগা উমংগী শাশিংনা তেক্ত-কায়দনা চত্থোক-চৎশিন তৌবদা মতেং ওইহল্লগনি।
মরূপশা,
উত্তরাখন্দদা হীদাক্কী মতিক-ময়াই চেনবা মহৌশাগী ওইবা পোত্থোক ওইবা নাপী-শিংবীগী দিমান্দসু মালেম পুম্বনা তৌনরি। হৌজিক উত্তরাখন্দগী মসিগী মতিক-ময়াই অসি মপুং ফানা শিজিন্নবা ঙমদ্রি। হৌজিক শেমগৎলিবা অনৌবা পর্ফ্যুম অমসুং মনম নুংশিবগী লেবোরেতরীশিং অসিনা উত্তরাখন্দগী মতিক-ময়াই অসি হেন্না হেনগৎহল্লগনি।
ইচিল-ইনাওশা,
ঐখোয়গী চিং, ঐখোয়গী ইনাৎ অসি লাইদা থাজনবগী মরুনি, মসি ঐখোয়গী লৈবাক অসিবু ঙাক-শেন্নবগী লানবনসুনি। চিংদা লৈরিবশিংগী পুন্সি মহিং অসি হেন্না লায়থোকহনবা অসিনা লৈবাক অসিগী খ্বাইদগী মরুওইবা থবকশিংগী মনুংদা অমনি। লাইবক থিবনা চহী তরাফাওবা পাল্লম্বা সরকার অদুনা মখোয়গী থৌশিল-থৌরাংদা মখোয়গীদমক্তা করিসু খনবিরমখিদে। মখোয়গী ওইনদি উত্তরাখন্দ ওইরো নত্রগা হিন্দুস্তান অতৈ মফম ওইরো মখোয়না খল্লিবসি মখোয়গী শেঙ্গাও থনবা, মখোয়গী ময়ুম থলহনবা, মখোয়য়গী মীশিংগীখক্তা খনবনি।
ইচিল-ইনাওশা,
ঐখোয়গী ওইনদি উত্তরাখন্দ অসি লেংদনা লেপ্পা অমসুং কত্থোকপগী লম্বিনি। ২০০৭ দগী ২০১৪ ফাওবগী মনুংদা লৈরম্বা কেন্দ্র সরকার অদুনা চহী তরেৎ অসিদা করি থবক তৌরম্বগে? ২০০৭ দগীনা ২০১৪ ফাওবগী মরক্তা কেন্দ্রদা পাল্লম্বা সরকার অসিনা চহী তরেৎ অসিদা উত্তরখন্দা শুপ্নতগী কিলোমিতর ২৮৮ শাংবা নেস্নেল হাইৱে শেম্বিরমখি। অদুবু ঐখোয়গী সরকারনা চহী তরেৎ অসিদা উত্তরখন্দদা কিলোমিতর লিশিং ২ দগী হেন্না শাংবা নেস্নেল হাইৱে শেমখি। ঙসি ইচিল-ইনাওশিংনা হায়বীয়ু, মসি অদোম্না থবক্নি হায়না লৌবিবরা নত্রগা লৌবিদবরা? মসিনা উত্তরাখন্দ অসিগী অফবা ওইহনগরা নত্রগা ওইহল্লোইদবরা? উত্তরাখন্দগী নহারোলশিংগী মরাইবক ফহনগদরা নত্রগা ফহল্লোইদরা? মসিদা নত্তনা হান্নগী সরকারনা উত্তরাখন্দা নেস্নেল হাইৱেদা চহী তরেৎ অসিদা লুপা করোর ৬০০ মুক চাদিং তৌখ্রে।। হৌজিক তাবিরো মদুদি ঐখোয়গী সরকারনা চহী তরেৎ-তরেৎ মখাই অসিদা লুপা করোর লিশিং ১২ দগী হেন্না চাদিং তৌখ্রে, লুপা করোর ৬০০না কদাইনো অদুগা লুপা করোর ১২০০০ না কদাইনো। অদোম্না ঐঙোন্দা হায়বীয়ু, ঐখোয়গী ওইনদি উত্তরাখন্দ অসি হেন্না মরুওইবা নৎপরা নত্রগা নত্তবরা? অদোম্না থাজবিবরা নত্রগা থাজবিদবরা? ঐখোয়না পাংথোক্তুনা উৎত্রিবরা নত্রগা উত্তবরা? ঐখোয়না থৱায়-হকচাং য়াওনা উত্তরাখন্দগীদমক্তা থবক তৌবরা তৌদবরা?
অমসুং ইচিল-ইনাওশা,
মসিগী শুপ্নতগী মশিং য়াম্বগী ৱাখক্তা নত্তে। ইনফ্রাস্ত্রকচরগী অসুক চাউবা প্রোজেক্তশিংগী থবক তৌবদা পোৎ কয়া অমগীসু মথৌ তারিবনি। সিমেন্ত, য়োৎ, উ, চেক, নুং, থবক শুনবা শিন্মী, ওন্তরপ্রিন্যুরগী মীশিং লোইনা চংই, মফমদুগী নহারোলশিংদা মখল কয়াগী থবক ফংনবগী খুদোংচাবা ফংহল্লি। মসিগী থবকশিং অসিদা চংলিবা শিন্মীশিং, মেনেজমেন্ত অসিসু অনম্বনা মফমসিগী ঙাক্তনি। মরম অসিনা ইনফ্রাস্ত্রকচরগী মসিগী প্রোজেক্ত অসিনা উত্তরাখন্দদা থবক ফংবগী অনৌবা ইকোসিস্তেম ওইহল্লি, নহারোল লিশিং কয়াদা থবক ফংহল্লি। ঙসি ঐহাক্না চাউথোক্না হায়বা ঙম্মি মদুদি চহী মঙাগী মমাংদা ঐহাক্না হায়খিবশিং অদুগুম্না অমুক হন্না হায়বা ঙম্বগী থৌনা লৈবা লুচিংবশিং খরা ৱাৎনা থোক্কনি। ঐহাক্না হায়খিবা অদু নিংশিংবীয়ু অদুগা অমুক হন্না ঙসিসু ঐহাক্না চাউথোক্না হায়বা ঙম্মি মদুদি উত্তরাখন্দ ক পানী জৱনী ক কাম হী আলী!
মরূপশা,
ঙমখৈদা লৈরিবা চিংগী মফমশিংগী ইনফ্রাস্ত্রকচরদসু হান্নগী সরকারনা লুনা খনবিরমগদবা অদু খনবিরমদে। বোর্দরগী মনাক্তা লম্বি শেম্নবা, থোং শানবগী মায়কৈরোমদা মখোয়না খনবিরমদে। । ৱান রেঙ্ক ৱান পেন্সন ওইহন্নবা অনৌবা খুৎশু-খুৎলাই ওইহন্নবা, তেরোরিস্তশিংবু মমু থুদেক্নববু ওইরো মসি পুম্নমক অসিদা মখোয়না লান্মীশিংগী থৌনা হাৎকনি হায়না ৱাশক্তুনা লৈখিরম্মি।
ঙসি পাল্লিবা সরকার অসিদা মালেম অসিগী কনাগুম্বা অমত্তনা নম্ফু-শাফু তৌরক্লরোই।
ঐখোয় অসি লৈবাক্কীনা খ্বাইদগী হান্না, মতম পুম্নমক্তা খ্বাইদগী হান্না তৌবগী লাইশোনগা লোয়ননা চৎপশিংনি। ঐখোয়না ঙমখৈদা লৈরিবা চিংগী মফমশিংদা কিলোমিতর কয়া অমগী অনৌবা লম্বিশিং শেম্লে। অইং-অশা অমদি ভুগোলগী ফীভমশিং লৈদুনসু ্সিগী থবক অসি থুনা-য়াংনা চত্থরি। অদুগা মসিগী থবক অসি অদুক্কী মতিক মরু ওই, মসি উত্তরাখন্দগী ইমুং খুদিং, লান্মীদা মখোয়গী মচাশিং অদু থাজিনবা ইমুংনা য়াম্না নিংথিনা খংবা ঙম্লমগনি।
মরূপশা,
মতম অমদদি চিংদা লৈরিবশিং অসি চাউখৎপগী মেন স্ত্রীমগা শম্নহন্নবা মংলান মংদুনা লৈবা তানরমখি। মীরোল কয়া হৌখিবা তারগসু করম্বা মতমদা মৈ অসি কোন্ননবা ফংগদগে, করম্বা মতমদা অফবা য়ুম শাবা ঙমগদগে হায়বগী মংলান্দু অদুম্মক মংদুনা লৈখিবা তারম্মী। ঐখোয়গী খুঙ্গংফাওবা লম্বি য়ৌরক্কদরা নত্রগা য়ৌরোইদরা? অফবা হকশেলগী খুদোংচাবা ফংগদরে ফংলোইদরা অমসুং অসুম মথং-মথং শুম কোমথোকপগী মওং অসি করম্বা মতমদা লোইগদগে? মীশিংগী ৱাহং কয়া মপুক্নিংদা খঞ্জরম্মি।
অদুবু মরূপশা,
করিগুম্বা খরা তৌদবা য়াদে হায়না খল্লবদি মওংসু অদুমক অদুম হোংজরকপনি। অদুগা অদোম্না মসিগী মংলান অসি মপুং ফানবগীদমক্তা অহিং-নুংথীল খংদনা কন্না হোৎনরি। ঙসি সরকার অসিনা মীয়াম্না মহাক্কী মনাক্তা ৱাকৎপা লাকপা মতমদুদা মসিগী ৱাফম অসি খন্নগনি অমদি থবক পায়খৎকনি হায়না ঙাইদুনা লৈথোক্তে। হৌজিক সরকার অসি মীয়াম্না চুমদ্রিংনা চৎপা য়াবা ওইরে। অদোম নিংশিংবীয়ু, উত্তরাখন্দদা য়ুম লাখ অমগা লিশিং কুনমঙামুক্তা তোতী ঈশীং ফংনরমদে। হৌজিক্তি য়ুম খুদিং চাকখুম য়ৌনা তোতী ঈশিং ফংলবদি ইমা-ইচনশিংনা য়াইফ-থৌজাল পীগদরা পীরোইদরা? ঐখোয় পুম্বদা য়াইফ-থৌজাল পীগদরা পীরোইদরা? তোতীনা ঈশিং ফংহল্লবদি ইমা-ইচলশিংগী অৱাবা কোকহগদরা কোকহল্লোইদরা? মখোয়দা খুদোং চাহনগদরা চাহল্লোইদরা? অদুগা মসিগী থবক অসি জল জীবন মিশন হৌদোকপা চহী অনীগী মনুংদা ঐখোয়না থবক অসি পাংথোকখিবনি। মসিনা ত্তরাখন্দগী ইমাশিংদা, ইচল-ইচেশিংদা, মফম অসিগী নুপীশিংদা খুদোং চাহল্লগনি। উত্তরাখন্দগী ইমাশিং-ইচল-ইচাশিংনা মতম পুম্নমক্তা ঐখোয় পুম্নমক্তা মীনুংশি অদুক্কী মতিক উৎপীরি। ঐখোয় পুম্বনা অহিং-নুংথিল খংদনা কন্না হোৎনদুনা পুকচেল শেংনা থবক তৌদুনা ঐখোয়গী ইমা-ইচলশিংগী পুন্সি মহিং অসি লায়হন্দদুনা মখোয়গী লমন শিংনবা কন্না লেপ্তনা হোৎনরি।
মরূপশা,
দবল ইঞ্জিনগী সরকার অসিনা উত্তরাখন্দগী হকশেলগী ইনফ্রাস্ত্রকচরদসু অঙকপা মওংদা থবক চত্থরি। উত্তরাখন্দদা অনৌবা মেদিকেল কোলেজ ৩ গী অয়াবা পীখ্রে। অসুক পীকখ্রবা রাজ্য অসিদা অনৌবা মেদিকেল কোলেজ ৩ অসিদা ঙসি হরিদ্বার মেদিকেল কোলেজগী উরেপ-উয়ুংসু তমখ্রে। ঋশিকেস এম্স অসি সর্ভিশশিং ফংহল্লি, কুমাউদা সেতলাইত সেন্তরসু থুনা সর্ভিশ হৌরগনি। ভেক্সিনেসনগী মতাংদসু উত্তরাখন্দ অসি ঙসি লৈবাক অসিগী মাংজিল থারিবা রাজ্যশিংগী মরক্তা অমনি অমসুং মসিগীদমক্তা ঐহাক্না ধামীজীবু, মহাক্কী খোংলোয়শিংবু উত্তরাখন্দপুম্বগী সরকারদা হরাও-নুংঙাইবা ফোংদোকচরি। অদুগা মসিগী মরুমদসু অফবা মেদিকেল ইনফ্রাস্ত্রকচরগীসু য়াম্না চাউবা থৌদাং লৈরি। কোরোনাগী মতম অসিদা উত্তরাখন্দ অনৌবা ওক্সিজেন প্লান্ত ৫০ দগী হেনবসু শেমগৎখ্রে।
মরূপশা,
মীওই কয়া অমনা পাম্লি, অদোম ময়াম্নসু খনবিরমগনি, মীপুম খুদিংমক্না মহাক্কী মচা দোক্তর ওইহবা, ইঞ্জীনিয়র ওইহনবা, মেনেজমেন্তকী লমদা চৎহনবা পাম্লমগনি। অদুবু অনৌবা ইন্সতিত্যুৎ অমা লিংখৎত্রবদি, সীৎ মশিং হেনগৎত্রবদি অদোমগী মংলান অদু মতৌ করম্না মংফাওনবা য়াদোইনো, অদোমগী ইচানুপা অদু দোক্তর ওইবা য়াগদরা, অদোমগী ইচানুপী অদু দোক্তর ওইবা য়াগদরা? ঙসি লৈবাক অসিদা শারিবা অনৌবা মেদিকেল কোলেজ, অনৌবা আই.আই.তি.,অনৌবা আই.আই.এম., কোলেজশিংগীদমক্তা ওইবা প্রোফেস্নেল কোর্সকী হেনগৎলিবা সীৎ মশিং অসি লৈবাক অসিগী হৌজিক্কী মতমগী অমসুং তুংদা লাক্কদবা মীরোলশিংগী তুংলমচৎ ফগৎহন্নবগীদমক্তা থবক তৌরি। ঐখোয় মীয়াম মীচম অসি মতিক-ময়াই হেনগৎহন্দুনা থৌনা হাপকত্তুনা মপাঙ্গল কনখৎহন্দুনা ইকাই খুম্ননা হিংনবগী অনৌবা তাঞ্জা অমা ফংহল্লি।
মরূপশা,
মতমগী মতুং ইন্না ঐখোয়গী লৈবাক অসিগী রাজনীতিদা মওং তাদবা কয়া অমা থোকখ্রে অদুগা ঙসি মসিগী মতাংদসু ঐহাক্না উত্তরাখন্দগী শেংলবা লমদম অসিদা করিগুম্বা ৱাফম খরা থমজগে। রাজনীতি দল খরনা খুন্নাই অসিদা খেৎনবা লৈহন্দুনা শুপ্নতগী মীওই কাংলুপ অমবু লাইনিং লিচৎকী ওইরো, মখোয়দা পোৎ খরা পীবদবু ওইরো মখোয়দখক্তমক পীশিন্দুনা মখোয়বু ভোৎবেঙ্ক ওইনা ওন্থোকপীখি। মসি খল্লগা হোৎনরি অমসুং মদুদা মখোয়না ভোৎবেঙ্ক ওইনা উরি। মসি লৌরো অদুগা ভোৎবেঙ্ক ওইহল্লো, গারীদি অদুম লেপ্তনা চৎকনি হায়না হোৎনরমখি। হায়রিবা রাজনীতি দলশিং অসিনা অতোপ্পা থৌওং অমা চত্থরমখি। মখোয়গী মওং তাদবা মতৌ অসি মীয়াম্বু মপাঙ্গল কনখৎহনবা নত্তবদা নমদুনা মখোয়গী মখাদা লৈহন্নবা তৌখিরম্মি। মসিগী মওং তাদবা রাজনীতি অসিগী য়ুম্ফম অসি মীশিংগী মথৌতাবশিং অদু ফংহন্দবা, মখোয়শিংবু মখোয়দা তাংজবা ওইনা ওইহনবনি। মখোয়না হোৎনরিবা পুম্নমক অসি মীয়াম-মীচমশিং অসি মপাঙ্গল লৈবা ওইহন্দনবগী মায়কৈরোমদনি। লাইবক থিবনা হায়রিবা রাজনীতি দলশিং অসিনা সরকার অসিনা ঐখোয়গী ইপা-ইমানি, সরকারদগী ফংলবতদা ঐখোয় হিংবা ঙমগনি হায়না খল্লহনখি। হায়বদি ইচম চম্বা মী অমা ওইবগী মশাগী ইকাইখুম্নজবা, মখোয়গী চাউথোকচনিংঙাই ওইবশিংদু খোংনেৎনবিখিরম্বগী মওংদা মখোয়বু মীপাল তাংবা ওইহনখি, মসিদা ৱারিবদি মখোয়না করিশু খংলমখিদবা অসিনি। মসিগী ৱাখল্লোন, মসিগী এপ্রোচ অসিদগী তোঙানবা মওংদা অতোপ্পা লম্বেল অমা খনখি। অরুবা লম্বেলনি, লুই, অদুবু লৈবাক্কী য়াইফনবগীনি, লৈবাক অসিদা লৈরিবা মীশিং অসিগী য়াইফনবনি। মসিগী লম্বেল অসিদি সবকা সাথ-সবকা বিকাসনি। ঐখোয়না হায়রি মদুদি পুরক্কদবা স্কীম পুম্বা মীওই পুম্বগী ওইনা অচান-মীরাই নাইদনা পুরক্কনি। ঐখোয়না ভোৎবেঙ্ক অসি রাজনীতিগী য়ুম্ফম ওইহন্দনা মীয়ামগী থৌগল তৌবদা হেন্না মরুওইনা লৌখি। ঐখোয়গী এপ্রোচ অসি লৈবাক অসি হেন্না মপাঙ্গল কনখৎহনবদুনি। ঐখোয়গী লৈবাক অসি করম্বা মতমদা মপাঙ্গল লৈদোইনো? ইমুং খুদিং মপাঙ্গল কল্লবতদনি। ভোৎবেঙ্কতা নিংথিনা লৈত্রবসু অচান-মীরাই নাইদনা অদোমগী পুন্সি অদু লায়হন্নবা তৌবিবা, অদোমদা অনৌবা খুদোংচাবশিং পীগদবা, অদোম্বু পাৱর লৈবা ওইহনগদবা থৌরাং অমা য়াত্তুনা ঐখোয়না অসিগুম্বা পাম্বৈ অমা পুথোকখি। অদুগা অদোম্নসু অদোমগী ইচাশিংসু মীপাল তাংদুনা অদুম্মক হিংবা পুন্সি অমা ওইহনবা পাম্বিরম্লোই। অদোম্না ইপা-ইপুগী হাক্তক্তগী নংলক্লবা অৱাবশিং অদু অদোমগী ইচাশিংনা অমুক মদুদা হিংবা পাম্লোই। ঐখোয়না অদোম্বু মীপাল তাংদুনা হিংবা নত্তবদা ইরোমদোম হিংজবা ঙম্বা ওইহনবা পাম্মি। ঐখোয়না হায়খিবা অদুগুম্না ঐখোয়দা চাননবা চিঞ্জাক ফংহল্লিবশিং অসি পাঙ্গল হাপ্পসু ওইহনবা পাম্মি। অদুনা মসিগীদমক্তা ঐখোয় লৌবুক মতাই পল্লিদা সোলর পেনেল হাপ্নবগী কুসুম স্কীম পুদুনা লাক্লি। মসিনা লৌমীনা লৌবুক্তা মৈ পুথোকপগী খুদোংচাবা লৈহনগনি। ঐখোয়না লৌমীবু কনাগীসু মপাল তাংদবা ওইহল্লে অমসুং মপুক্নিংদা ঐহাক্না মৈ অসি লেম্না লৌরিবনি হায়বগী ৱাখলসু পোকহন্দ্রে। অদুগা মসিগী থৌরাং অসিনা মঙোন্দা মৈসু ফংহল্লে অদুগা লৈবাক অসিদা পোৎলুম ওইহন্দ্রে অমসুং মরোমদোম লেপচবা ঙমহল্লে অদুগা মসিগী স্কীম অসিনা মফম কয়াদা ঐখোয়গী লৌমীশিং অসিনা মসি চৎনহল্লি। মতৌ অসিগুম্না ঐখোয়না লৈবাক পুম্বদা উজালা স্কীম হৌদোকখি। য়ুমথোং খুদিং মৈগী বীল খজিক্তং লাক্নবা হোৎনখিবনি। মসিগীদমক্তা লৈবাক পুম্বদা অসমুং উত্তরাখন্দদা এল.ই.দি. বল্ব ফংহনখি অসুং এল.ই.দি. বল্ব অসি হান্না লুপা ৩০০-৪০০ দা ফংলম্বা অদু হৌজিক্তি লুপা ৪০-৫০ দা ফংহল্লে। ঙসি চাউরাক্না য়ুম খুদিংদা এল.ই.দি. বল্ব শিজিন্নরি অদুগা মৈগী বীলদু খরখক লাকএ। ময়ায় ওইবা অমসুং অনেম্বা থাক্কী য়ুমশিংদা মৈগী বীল অসি তা অমদা লুপা ৫০০-৬০০ ফাওবা তারে।
মরূপশা,
মতৌ অসিগুম্না ঐখোয়না মোবাইল ফোন হোংহল্লে, ইন্তর্নেৎ হোংহল্লে, খুঙ্গং-খুঙ্গংদা কোমন সর্ভিশ সেন্তর হাংলে, খুদোংচাবা কয়া অমা ফংহল্লে। হৌজিক খুঙ্গংগী মীনা রেলৱে রিজর্বেসন তৌনবা শহরদা চৎপা তারম্বা, নোংমা অমা মতম মাংনরম্বা, বস ভারা লুপা ১০০-২০০ তিংনরম্বা অদু মশাগী খুঙ্গংদা অদুম্মক কোমন সর্ভিস সেন্তরদা ওনলাইন্দা রেলৱে বুকিং তৌবা য়ারে। মতৌ অসিগুম্না অদোম্না উবিরম্লগনি হৌজিক উত্তরাখন্দদা হোম স্তে অসি চাউরাকপা খুঙ্গং খুদিংদা মসিগী মতাংদা ৱা য়ৌরে। হৌজিক মতম খরগী মমাংদা ঐহাক্কা হোম স্তে অসি য়াম্না মায় পাক্না তৌবা উত্তরাখন্দগী মীওই খরগা ৱারী শানখি। তুরিস্ত য়াম্না লাক্লগদি হান্নগা য়েংনবদা শরুক অনি-অহুম হেন্না লাকপা হৌনরে। তুরিস্ত য়াম্না লাক্লগদি হোতেল ফংহনবগী মথৌ তাবা হায়বসি মশানা তাবনি অমসুং অহিং অমখক্তদা অসুক য়াম্বা হোতেল শাবা ঙম্বা নত্তে। অদুনা ঐহাক্না থাজৈ মদুদি উত্তরাখন্দদা হোম স্তে শাবদা, খুদোংচাবশিং অসি হেন্না পাকথোক-চাউথোকহনবদা, লৈবাক পুম্বদা অনৌবা মায়কৈ তাকপীবা ঙমগনি।
মরূপশা,
অসিগুম্বা অহোংবা অসি ঐখোয়না লৈবাক অসিগী কাচিন-কোয়া শিন-থুংনা পুরক্লি। অসিগুম্বা অহোংবা অসিনা লৈবাক অসি ২১ শুবা চহী চাদা মাংলোমদা চংশিনগনি, অসিগুম্বা অহোংবা অসিনা উত্তরাখন্দগী মীশিং অসি আত্মনির্ভর ওইহল্লগনি। মরূপশা,
খুন্নাই অসিগী মথৌ তাবগীদমক্তা করিগুম্বা খরা তৌবা হায়বসিগা ভোৎবেঙ্ককীদমক তৌবা হায়বসিগা য়াম্না খেৎনৈ। ঐখোয়গী সরকারনা লাইরবশিংদা শেম্না য়ুম শারগা পীবা মতমদা মখওয়গী পুন্সিগী খ্বাইদগী অৱাবা কোকহল্লি। ঐখোয়গী সরকার লাইরবশিংদা লুপা লাখ ৫ ফাওবা লেম্না লায়েংনবগী পীবা মতমদা মখোয়গী লম য়োনগদবদগী কল্লি। ঐখোয়গী সরকার অসিনা কোরোনাগী মতমদা লাইরবা খুদিংদা লেম্না চেং পীবদা মখোয়গী চাক লাম্বগী অনাবা অদু কোকহন্নবগী থবক তৌই। ঐহাক খংই অদুদি লৈবাক অসিগী লাইরবা, লৈবাক অসিগী ময়ায় ওইবা থাক্না মসিগী অচুম্বা অসি খংই। মতমদুদা লম খুদিংদগী, রাজ্য খুদিংদগী ঐখোয়গী থবক অসিগী. স্কীম অসিগীদমক্তা মীয়াম-মচমদগী য়াইফ-থৌজাল পংই অদুগা মতম পুম্নমক্তা ফংগনি।
মরূপশা,
নিং-খা ত্বগী অমৃতগী মতম অসিদা লৈবাক অসি চাউখৎপগী চেল্লিবা খোংজেল অসি অমুক হন্না লেপ্লরোই, পল্লররোই, চোকথররোই, অহোইনদুম হেন্না থাজরগনি অমদি ৱাশক্কা লোয়ননা চংশিল্লগনি। লাক্কদৌরিবা চহী ৫ সিদা উত্তরাখন্দ অসিবু রজত জয়েন্তীরোমদা পুরক্লগনি। উত্তরাখন্দনা তানবা ঙমদবা পান্দম অমত্তা লৈতে। লাইগী লৈবাক অসিদা থুংলোইদবা ৱাশক অমত্তা লৈতে। অদোমগী ইনাক্তা ধীমীজীগী শক্তম ওইনা নহাশিংবু লমজিংবা ঙম্বসু লৈরি, মহাক্কী খং-হৈরবা তীমসু লৈরি। ঐখোয়গী ইনাক্তা সেনিয়র লিদর কয়াগী মশিং কয়া অমসু লৈরি। চহী ৩০-৩০, ৪০-৪০ দগী থোরক্লবা লুচিংবশিংগী তীম্না উত্তরাখন্দগী নিংথিরবা তুংলমচৎকীদমক্তা কত্থোক্লি।
অদুগা ঐহাক্কী নুংশিরবা ইচিল-ইনাওশা,
লৈবাক পুম্বনা চাউথরকপদা উত্তরাখন্দনা চাউখৎলকপা য়ারোই। অদোমগী য়াইফ-থৌজালনা চাউখৎপগী দবল ইঞ্জিন অসি উত্তরাখন্দনা য়াংনা চাউখৎহনগনি হায়বগী থাজবগা লোয়ননা ঐহাক্না অমুক হন্না ময়াম পুম্নমক্তা য়াইফ-পাওজেল পীজরি। ঙসি লাইগী লমদম অসিদা লাকপসিদা থৌনা লৈবী ইমাশিংগী লমদম অসিদা লাকপা মতমদা ৱাখলগী লৈরাং খরা, নিংজবগী লৈরাং খরা কৎচগে, ঐহাক্না ৱাহৈ পরেং খরা অসিগা লোয়ননা ঐহাক্কী ৱাফম লোইশিঞ্জগে-
ৱাশক শক্তুনা নুংশিৎনা শিৎলিবা মফম
চিংনা চাউথোকচবা তম্বিরিবা মফম, অনেম্বা-অৱাংবা পুম্নমক লম্বিঙাক্তা ওইবা মফম
শুপ্নতগী ভক্তিগী তান্থাদা ইশৈ শক্লিবা মফম
মদুগী লাইগী লৈবাক অদু নিংজবতনা
মদুগী লাইগী লৈবাক অদু নিংজবতনা
ঐহাক মতম পুম্বদা য়াইফবা ওইজৈ
হে ঐহাক্কী লাইবক
ফরবা ইরাইবক
ঐহাক্না নহাকপু খুরুমজরি
য়াইফবা ওইজরি।
ভারত ইমাগী মশাইকোন্দা পুন্সিগী মঙালগী উরুম্নি নহাক্তি
শোকপখক্তনা চোৎলবা
খ্বাইদগী শেংলবা ইচেলনি নহাক্তি
থৱায়-হকচাং য়াওনা কৎচরি ঐহাক্না দেব
ঐহাক লাক্লি
হে ঐগী ইরাইবক
ঐহাক্কী ফরবা লাইবক
ঐহাক্না নহাকপু খুরুমজরি
ঐহাক্না নহাকপু খুরুমজরি
ঐহাক য়াইফরে।
অঞ্জুলিদা গঙ্গাগী ঈশিং লৈবা মফম অদুদা
থম্মোয় খুদিংদা লৌনম য়াওদ্রবা মফম অদুদা
খুঙ্গং-খুঙ্গং খুদিংদা মরৈবাক নিংবগী মফম ওইরবা
নুপীদা অশেংবা থৌনা লৈবা মফম ওইরবা
মদুগী লমদম অদুদা থৌজাল ফংনবগীদমক্তা ঐহাক চৎলি
মদুগী লাইরৈপাক অদুগী য়াইফ-থৌজালগীদমক্তা
মদুগী লাইগী লৈবাক অসিগী য়াইফ-থৌজাল পুদুনা
ঐহাক্না চৎলি
মদুগী লাইগী লৈবাক অদুগী য়াইফ-থৌজাল পুদুনা
ঐহাক্না চৎলি
হে ঐগী ইরাইবক
ঐহাক্কী ফরবা লাইবক
ঐহাক্না নহাকপু খুরুমজরি
ঐহাক্না নহাকপু খুরুমজরি
ঐহাক য়াইফরে।
মন্দৱেগী তল
হড়কে কী থাপ
মীপুম খুদিংমক্না পাম্নৈ
শিবজীবু শোঞ্জবা
ঋশি মুনিশিংগীনি
মসি শেংলবা লমদম্নি
অথৌবা কয়াগী
পোক্নফম লমদম্নি
ঐহাক্না নহাকপু খুরুমজরি
অদুগা য়াইফবা ওইজগে।
ঐহাক্কা লোয়ননা হায়মিন্নসি, ভারত ইমানা য়াইফরে! ভারত ইমানা য়াইফরে!
হন্না-হন্না থাগৎচরি !


text:
সনামহি অমসুং হিন্দু লাইনিং চৎপা মৈতৈশিং মাইনোরিতি ওইহন্নবা রিকমেন্দ তৌখ্রে
ইম্ফাল, সেপ্টেম্বর ২১ : ঙরাং ফমখিবা স্তেত কেবিনেতকী মীফম্না স্তেত অসিগী য়েলহৌমীশিংগী মনুংদা মৈতৈ সনামহি লাইনিং চৎপা অমসুং মৈতৈ হিন্দুবু ইন্দিয়া গভর্ণমেন্তনা মাইনোরিতি ওইনা শক খঙবীনবা রিকমেন্দ তৌখ্রে হায়রি। ঙরাং অয়ুক চীফ মিনিস্তর সেক্রেটারিয়েটকী কেবিনেট হোলদা পাঙথোকখিবা স্তেত কেবিনেতকী মীফমদা হৌখিবা ইং ২০১১ দা পাঙথোকখিবা সেন্সসকী রেকোর্দ অদু পুথোক্তুনা নৈনরবা মতুংদা হায়রিবা ৱারেপ অসি কেবিনেত মীফম্না লৌখিবনি হায়রি।
ইং ২০১১ গী সেন্সস রেকোর্দকী মতুংইন্না স্তেত অসিদা সনামহি লাইনিং চৎপা অপূনবা মী ২,২২,৩১৫ লৈদুনা অপূনবা মীশীংগী চাদা ৭.৮ ওই হায়না পীরি। অদুগা হিন্দু লাইনিং চৎপনা পূন্না মী ১১, ৮১, ৮৭৬ লৈদুনা অপূনবা মীশীংগী চাদা ৪১.৪ নি হায়না পীরি। সেন্সস রেকোর্দ অসিগী মতুংইন্না ইস্লাম লাইনিং চৎপনা মীশীং ২,৩৯,৮৩৬ (চাদা ৮.৪), খৃষ্টান লাইনিং চৎপনা অপুনবা মীশীং ১১,৭৯,০৪৩ (চাদা ৪১.৩), সিখ লাইনিং চৎপনা মীশীং ১৫২৭ (চাদা ০.০৫), বুধিস্ত লাইনিং চৎপনা মীশীং ৭,০৮৪ (চাদা ০.২), জেইন লাইনিং চৎপা মীশীং ১৬৯২ (চাদা ০.০৬), অতৈ লাইনিং চৎপশিংনা মীশীং ১১,৪৫২ (চাদা ০.৪) অমসুং করম্বা লাইনীং চৎলি হায়না ফোঙদোক্তবা মীশিংনা ১০,৯৬৯ (চাদা ০.৪) হায়না পীরি।
মরকসিদনা, মীশীং য়ামশিল্লক্ত্রবা লমদমসিগী য়েলহৌমী সনামহি লাইনিং চৎলিবশিংগীদমক অখন্নবা মীৎয়েং চঙদুনা থা অসিগী ২০দা ফমখিবা মণিপুর গর্ভনমেন্তকী স্তেত কেবিনেত মীফম্না সনামহি লাইনিংবু মাইনোরিটি ওইনা ইন্দিয়া গভর্ণমেন্তনা শকখঙবীনবা রিকমেন্দ তৌখিববু লাইনিংথৌ সনামহি তেম্পল বোর্দকী মায়কৈদগী তরাম্না ওকপগা লোয়ননা থাগৎপা অমসুং নুংঙাইবা ফোঙদোরক্লি।
বোর্দ অসিগী মেম্বার সেক্রেটারিগী চেরোল অমদা, ইং ২০১১ গী ইন্দিয়াগী মীকোক থিবদা লমদমসিগী সনামহি লাইনিং চৎপা মীশীং চাদা ৭.৮ খক ওইদুনা নিক নিক লাউরবা ফীবম অসিদা অসিগুম্বা খোঙথাং অমা লৌখৎলকপা অসিনা লাইনিং অসিবু চৎলিবশিংনা চাওখৎনবা হোৎনবদা অচৌবা পাম্বৈ ওইরগনি হায়রি। স্তেত এসেমব্লি মীফম্না ইন্দিয়াগী মীকোক থিবদা সনামহি লাইনিং চৎলিবশিংবু ‘আর্দশ’ কী মনুঙদা লৈরিবা অসি তোঙানবা সেন্সস কোদ নম্বর পীনবা ৱারেপ লৌখিবগীদমক্তসু নুংঙাইবা ফোঙদোরক্লি।
সোর্স: পোক্নফম


text:
অ্যাডমিনিষ্ট্রটিভ সেট অপ
ডিষ্ট্রিক্ট অসিগী এডমিনিস্ট্রেটিব হেঠ অসি ডিপুটি কম্মিস্নার (ডি সি) না ওই অমদী মগী মতেংনা এ ডি এম / এ ডি সি , এ সি, এসডি সি হেডক্বাতর্ অমসুং অতৈ এস ডি সিসিংনা সেক্সন্গী হেঠ হয়বদী রেভিনুয়্, ডেবলপমেন্ট , রিলিফ ওইনা পাংঙী । ডি সি অসি ডিষ্ট্রিক্ট মাজিষ্ট্রেট ওইনসু থবক তৌই । ডি সি বু সব্-ডিবিজনেল লেবেলদনা সব ডিবিজনেল ওফিসার শিংনা মতেং পাংই। লো এন্দ ওরডর গী মতাংদনা পুলিসকী এস পি অমদী মনিপুর রাইফলগী সি ও গী মতেংনা আইন বু ঙাক্কই ।
অ্যাডমিনিষ্ট্রটিভ সেট অপ অসি ম্খাদা পিরি :
- ডিপুতি কমিস্নার অফিস, সেনাপতি
- ডিপুটি কম্মিশন্নর & ডিস্ট্রিক্ট মাজিস্ট্রেত, সেনাপতি
- এডিস্নেল ডিপুতি কমিস্নার (এ ডি সি), সেনাপতি
- এসিস্টেন্ট কম্মিশন্নর(এ সি), সেনাপতি
- এসডি সি হেডক্বাতর্, সেনাপতি
- অতৈ এস ডি সিসিং, সেনাপতি
- সবডিভিজনেল ওফিস হেঠসিং
- সবডিভিজনেল ওফিসার, মাও মারাম
- সবডিভিজনেল ওফিসার, পাওমতা
- সবডিভিজনেল ওফিসার, পুরুল
- সবডিভিজনেল ওফিসার, ৱিলোং
- সবডিভিজনেল ওফিসার, চিলিভাই ফাইবুঙ
- সবডিভিজনেল ওফিসার, সোঙ সোঙ
- সবডিভিজনেল ওফিসার, লাইরৌচিং


text: লখিপুরওনলাইন নিউজ দেস্কঃ- সিবিএসই না লৌবা ক্লাস তুৱেলবকী পরিক্ষা কেন্সেল তৌখ্রে। প্রধান মন্ত্রী নরেন্দ্র মোদিনা কেন্দ্রগী মন্ত্রী, কেবিনেত সেক্রেটরী অমসুং অতৈ স্তেকহোল্দরশিংনা য়াওনা জুনগী তাং ১ দা পাঙথোকখিবা মীফম অমদা ৱারেপ অসি লৌখিবনি। মখোয়গী তুংগী পুন্সিগী দমক মহৈরোইশিংগী হকশেল অমসুং মখোয়বু ঙাকশেনবা হায়বসি তৌদবা য়াদবনি হায়বা ৱাফম প্রধান মন্ত্রীনা ফোঙদোকখি। সেন্ত্রেল বোর্দ অফ সেকেন্দরী ইজুকেসন সিবিএসই গী কন্ত্রোলর অফ একজামিনেসন্সনা মতুংদা থোকখিবা চেরোল অমদা কোবিদকী ফিভম অসিনা ফরক্লবা মতমদা কনাগুম্বা মহৈরোইশিংনা পরিক্ষা অসি থানিংবা লৈরগসু থাবগী খুদোংচাবা পীগনি হায়বগী ৱাফম ফোঙদোকখি।